## Geoobogati sloj

##

To orodje obogati vaše podatke tako, da pridobi dejstva o ljudeh, krajih in podjetjih, ki obkrožajo lokacije vaših podatkov in vam omogoča, da odgovorite na nova vprašanja o lokacijah, na katera ne morete odgovoriti samo s kartami. Na primer: Kakšni ljudje živijo tukaj? Kaj ljudje na tem območju radi počnejo? Kakšne so njihove navade in življenjski slogi? Kakšna podjetja obstajajo na tem območju?

Rezultat bo nov sloj, ki vsebuje vse demografske in geografske informacij iz danih zbirk podatkov. Te nove informacije so dodane kot polja v tabeli.

Če je obkljukano Uporabi trenutni obseg karte, bodo obogateni samo geoobjekti vhodnega sloja, ki so vidni znotraj trenutnega obsega karte. Če je možnost odkljukana, bodo geoobogateni vsi geoobjekti v vhodnem sloju, tudi če so zunaj trenutnega obsega karte.

## Izberi sloj za obogatitev z novimi podatki

Točkovni, linijski ali poligonski sloj, ki bo obogaten z novimi atributnimi podatki.

Poleg izbire sloja s karte lahko izberete Izberi sloj za analizo iz zbirke Living Atlas ali Izberi sloj za analizo, ki se nahajata v spodnjem delu spustnega menija. To odpre galerijo, ki vsebuje zbirko slojev, uporabnih za mnoge analize.

## Obogatitvene spremenljivke

Kliknite Izberi spremenljivke, da odprete Podatkovni brskalnik. Podatkovni brskalnik vam pomaga najti in izbrati obogatitvene spremenljivke posamezno ali v zbirkah.

Na podlagi vaših podatkov je samodejno izbrana regija. Če vaši podatki pokrivajo več kot eno državo, lahko izberete drugo regijo.

Obogatitvene spremenljivke so za preprost dostop organizirane v zbirke podatkov. Ko izberete zbirko podatkov, brskalnik pokaže nekaj najbolj priljubljenih obogatitvenih spremenljivk v tej zbirki. Pod Nadaljuj brskanje pokaže tudi kategorije znotraj zbirke. V vsaki kategoriji lahko izberete celotne podkategorije ali vstopite v podkategorijo in izberete posamezno geoobogatitveno spremenljivko. Uporabite lahko tudi iskalno polje, da najdete določeno spremenljivko znotraj kategorije.

Ko izberete spremenljivke, ki jih boste vključili v geoobogatitev, so dodane v nakupovalno košarico v vogalu Podatkovnega brskalnika. Uporabite košarico za spremljanje števila izbranih spremenljivk.

Vsaka izbrana spremenljivka bo dodana kot polje v vaš sloj z rezultati.

## Določi poligone za obogatitev

Določite poligon okrog svojih vhodnih točk ali linij, ki bo obogaten z uporabo zračne linije ali izbranega načina potovanja. Za zračno linijo vnesite vrednost do 1000 milj (1609 kilometrov). Načine potovanja lahko uporabite samo, ko vaš vhodni sloj vsebuje točke. Razpoložljive načine potovanja določi administrator vaše organizacije. Ko uporabljate enega izmed načinov potovanja, so meritve narejene vzdolž cest ali pešpoti in upoštevajo veljavna pravila, kot so enosmerne ulice, prepovedano zavijanje itd. Po izbiri načina in merjenja, vnesite trajanje ali razdaljo do 5 ur (300 minut) ali 300 milj (482,8 kilometrov).

Če je obkljukano Vrni rezultate kot omejitvena območja, bodo vrnjeni rezultati poligonski geoobjekti, določeni z zgornjimi vrednostmi časa in razdalje. Če je odkljukano, bodo vrnjeni rezultati točkovni geoobjekti.

## Ime sloja z rezultati

To je ime sloja, ki bo ustvarjen v Moji vsebini in dodan na karto. Privzeto ime temelji na imenu orodja in imenu vhodnega sloja. Če sloj že obstaja, bo od vas zahtevano, da vnesete drugo ime.

S pomočjo spustnega menija Shrani rezultat v lahko navedete ime mape v Moji vsebini, kjer bo shranjen rezultat.