## Summeeri raster piirides

##

See tööriist summeerib rastrid vastavalt esimese sisendkihiga määratletud aladele (tsoonidele).

Mõned näited kasutusaladest:

- Üleujutusalade ulatuse ja maakasutuse piirkondade võrdluse tulemusena on leitav iga üleujutuse piirkonna alla jääva konkreetse maakasutuse kogupindala.
- Omavalitsuse piirides paiknevate katastriüksuste keskmine maamaksu suurus asustusüksuste kaupa.

Kui tingimus Kasuta praegust kaardi ulatust on märgitud, analüüsitakse üksnes neid sisendkihi ja summeeritava kihi objekte, mis on kaardil praegu nähtavad. Kui see ruut on märkimata, analüüsitakse kõiki sisendkihi ja summeeritava kihi objekte ka siis, kui neid pole praegu kaardil näha.

## Vali alakiht, et summeerida rasterkiht määratletud piirides

Summeeritavate alade või tsoonide piire määratlev kiht.

Kiht võib olla raster või vektorandmetena. Rastrite puhul on tsoonid määratletud kõikide asukohtadega sisendis, millel on sama piksliväärtus. Alad ei pea olema omavahel ühendatud.

## Vali piiride määratlemiseks väli

See on kihi atribuut, mida kasutatakse alade piiride määratlemiseks.

Võtame näiteks olukorra, kus esimene sisendkiht määratleb haldusüksuse piirid, mille atribuudid määratlevad iga üksuse regiooni, rajooni ja katastriüksuse ID. Lisaks on teil rasterkiht, mis määratleb iga asukoha jaoks bioloogilise mitmekesisuse indeksi. Valitava väljaga saate otsustada, kas soovite arvutada keskmise bioloogilise mitmekesisuse kohalikul, rajooni või regiooni tasemel.

## Valige summeerimiseks rasterkiht

Selle kihi rasterpikslid summeeritakse vastavalt aladele (tsoonidele), millesse need kuuluvad.

## Vali arvutamiseks statistika

Pärast summeritava kihi valimist saate soovi korral arvutada mis tahes punktide, joonte või pindade statistika sisendpindade kihi piires.

Kui valitud väli on täisarv, saab valida statistikud: Keskmine, Maksimum, Mediaan, Miinimum, Vähemus, Vahemik, Standardhälve, Summa ja Erinevus.

Kui välja väärtused on ujuva väärtusega, saab valida: Keskmine, Maksimaalne, Minimaalne, Vahemik, Standardhälve ja Summa.

## Eira arvutuses puuduvaid väärtusi

Kui tahate eirata puuduvaid väärtusi, kasutatakse selle ala väljundväärtuse määratlemiseks ainult neid piksleid, millel on summeeritavas kihis väärtus. Vastasel juhul järeldatakse et, kui alal on igal pool puuduvad väärtused, pole selles tsoonis kõikide pikslite statistiliste arvutuste teostamiseks piisavalt teavet ja sellele alale antakse väljundis nullväärtus (NoData).

## Tulemkihi nimi

Selle kihi nimi, mis luuakse jaotises Minu sisu ja lisatakse kaardile. Vaikimisi nimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata kausta nime, kuhu tulemused salvestatakse.