## Rasti išskirtis

##

Įrankis Rasti išskirtis nustatys, ar jūsų duomenyse yra statistiškai reikšmingų išskirčių pagal erdvinę struktūrą.

- Ar jūsų duomenų erdvinėje struktūroje yra anomalių sričių (nusikaltimų, medžių, eismo įvykių)? Kaip galite įsitikinti?
- Ar iš tikrųjų aptikote statistiškai reikšmingą (didelės apyvartos, mirtingumo ar aukštų įvertinimų) išskirtį, ar pakeistas žemėlapio atvaizdavimas suteiktų papildomos informacijos?

Įrankis Rasti išskirtis patikimai atsako į šiuos klausimus.

Kiekvieną kartą pažiūrėję į žemėlapį, natūraliai pradedate ieškoti įvairiausių struktūrų, net jei jų ir nėra. Taigi, gali būti pakankamai sudėtinga nustatyti, ar duomenų elementai yra pasiskirstę atsitiktinai, ar vis dėlto galima aptikti tam tikrus vidinius dėsningumus. Štai kodėl tyrinėtojai ir analitikai naudoja tokius statistinius metodus kaip išskirčių paieška (Anselin Local Moran's I), kad galėtų apskaičiuoti pasiskirstymo dėsningumus. Statistiškai reikšmingų išskirčių arba sankaupų nustatymas leidžia gauti labai vertingos informacijos. Žinant, kur ir kada susidaro duomenų išskirtys, galima kurti prielaidas apie procesus, lemiančius tokį išsidėstymą. Kitas žingsnis – ištirti, kodėl duomenys šiose išskirčių srityse taip skiriasi. Žinant, kad vagystės iš butų gerokai dažniau įvyksta tam tikruose rajonuose, nepaisant to, kad jie apsupti rajonų, kuriuose vagysčių įvyksta mažiau, galima kurti efektyvesnes prevencijos programas, paskirstyti ribotus policijos išteklius, stebėti ir nustatyti potencialius įtariamuosius.

## Pasirinkite sluoksnį, kurio išskirtis norite apskaičiuoti

Taškų arba ploto sluoksnis, pagal kuriuos bus skaičiuojamos išskirtys.

## Rasti išskirtis, skirtas

Ši analizė atsako į klausimą: kur mano duomenyse yra erdvinės išskirtys?

Jei jūsų duomenys yra taškai ir jūs pasirinksite parinktį Skaičiuoti, šis įrankis įvertins erdvinį taškinių elementų išsidėstymą tam, kad atsakytų į klausimą, kuriose vietose taškai išsidėstę sankaupomis, o kur ne.

Jei pasirinksite lauką, šis įrankis įvertins reikšmių, susijusių su kiekvienu elementu, erdvinį išsidėstymą, kad atsakytų į klausimus: Kur yra mažų reikšmių sankaupos, apsuptos didelių reikšmių sritimis? Kur yra didelių reikšmių sankaupos, apsuptos mažų reikšmių sritimis?

## Skaičiuoti taškus, patenkančius į

Pagal nutylėjimą, remiantis jūsų taškų duomenimis, bus skaičiuojami taškai, patenkantys į įrankio sukurtą tinklą. Taip pat galite pasirinkti skaičiuoti taškus šešiakampiame tinklelyje arba pateikite plotų sluoksnį (pavyzdžiui, administracinio suskirstymo ribų, savivaldybių, seniūnijų, gyvenviečių), kad atsakytumėte į klausimą: Ar yra vietų su statistiškai reikšmingais dideliais ar mažais taškų skaičiais, palyginti su gretimomis sritimis, atsižvelgiant į taškų, patenkančių į kiekvieną ploto elementą, skaičių?

## Nurodykite, kur yra galimi taškai

Nubrėžkite arba pateikite sluoksnį, nurodantį, kur įvykiai galimi, kad atsakytumėte į klausimą: Ar šiuose plotuose yra vietų su neįprastai didelėmis ar mažomis taškų koncentracijomis?

Nubrėžti arba nurodyto sluoksnio plotiniai objektai apibrėš tokių įvykių ribas. Norėdami nubrėžti šiuos plotus, spustelėkite brėžimo mygtuką, tada spustelėkite vietą žemėlapyje, kur norite sukurti plotą. Jei norite nubrėžti papildomų plotų, spustelėkite brėžimo mygtuką dar kartą, tada spustelėkite vietą žemėlapyje ir tęskite.

## Dalinti iš

Kartais gali prireikti analizuoti dėsningumus, atsirandančius dėl esamų pasiskirstymų. Pavyzdžiui, jei jūsų taškai vaizduoja nusikaltimus, jų skaičių padaliję iš viso gyventojų skaičiaus, gausite vienam žmogui tenkančių nusikaltimų skaičių. Atributo, iš kurio bus dalinama, pasirinkimas dažnai vadinamas normalizavimu.

Pasirinkus Esri Population, kiekvieno ploto elementai bus papildyti viso gyventojų skaičiaus reikšmėmis, kurios bus naudojamos kaip atributai, iš kurių dalinama. Ši parinktis naudoja kreditus.

## Optimizuoti

Galite pasirinkti optimizuoti, kad veiktų greičiau ir tiksliau.

Šis įrankis naudodamas pakeitimus nustato, kaip jūsų duomenų erdvinė struktūra skiriasi nuo atsitiktinės. Kuo didesnis pakeitimų skaičius, tuo didesnis tikslumas, bet tai padidina ir apdorojimo laiką.

## Keisti parinktis

Šis įrankis ras optimalius parametrus, skirtus Gardelės dydžio ir Atstumo numatytoms reikšmėms, pagrįstoms jūsų duomenų charakteristikomis. Tačiau jei turite išskirtinį Gardelės dydį arba Atstumą, kuris turi prasmę jūsų analizei, parinktį Perrašyti parinktis galima naudoti šioms reikšmėms nustatyti.

Perrašyti parinktis taip pat naudinga vykdant analizę skirtinguose duomenų rinkiniuose, nes leidžia išlaikyti nuoseklias Atstumo ir Gardelės dydžio reikšmes keliuose duomenų rinkiniuose. Tada galite palyginti rezultatus (pavyzdžiui, nutukimo ir diabeto rodiklius arba net dviejų skirtingų metų nusikalstamumo lygį).

## Gardelės dydis

Tinklelio gardelių dydis, naudojamas taškams jame skaičiuoti.

Naudojant šešiakampį tinklelį taškams jame skaičiuoti, šis atstumas naudojamas kaip šešiakampių aukštis.

## Atstumas

Kiekvienas elementas analizuojamas greta šių, nurodytu atstumu, esančių elementų kontekste. Įrankis apskaičiuos numatytąjį atstumą už jus arba galite naudoti šią parinktį konkrečiam atstumui, turinčiam prasmę analizei, nustatyti.

Pavyzdžiui, jei analizuojate važinėjimą į darbą arba, pavyzdžiui, žinote, kad kelionė į darbą sudaro vidutiniškai 15 mylių, galite naudoti 15 mylių atstumo juostą.

## Rezultatų sluoksnio pavadinimas

Pateikite pavadinimą sluoksnio, kuris bus sukurtas Turinyje bei pridėtas žemėlapyje. Rezultato sluoksnis rodys statistiškai svarbias aukštų ar žemų reikšmių ar taškų skaičių išskirtis. Jei toks sluoksnio pavadinimas jau egzistuoja, turėsite jį pakeisti.

Naudodami išplečiamo meniu parinktį Rezultatą įrašyti į, galite nurodyti puslapyje Turinys esančio aplanko, kur bus įrašyti rezultatai, pavadinimą.