## Interpolér punkter

##

Interpoleringsværktøjet giver dig mulighed for at forudsige værdier på nye steder baseret på målinger fra en samling af punkter. Værktøjet tager punktdata med værdier for hvert punkt og returnerer områder klassificeret vha. forudsagte værdier. For eksempel

- Et distrikt, hvor luftkvaliteten er et problem, har sensorer til måling af forureningsniveauer. Interpol\ér punkter kan anvendes til at forudsige forureningsniveauer på steder, som ikke har sensorer, f.eks. steder med befolkninger i farezonen – skoler eller hospitaler.
- Du kan forudsige metalkoncentrationer i afgrøder på basis af stikprøver taget fra individuelle planter.
- Du kan forudsige ernæringsniveauer i jord (nitrogen, fosfor, potassium osv.) og andre indikatorer (f.eks. elektrisk ledeevne), så deres relation til udbyttet kan studeres, og der kan doseres præcise mængder gødning forskellige steder på marken.
- Meteorologiske formål omfatter forudsigelse af temperaturer, nedbør og tilknyttede variabler, f.eks. syreregn.

## Vælg det punktlag, der indeholder steder med kendte værdier

Det punktlag, der skal bruges som grundlag for interpolering.

Ud over at vælge et lag fra dit kort kan du vælge Vælg Living Atlas-analyselag eller Vælg analyselag nederst på rullelisten. Dette åbner et galleri med en samling lag, der er nyttige til mange analysetyper.

## Vælg felt, der skal interpoleres

Vælg et felt, der indeholder værdierne, som du vil interpolere.

## Optimér for

Angiv, hvad du foretrækker: hastighed kontra præcision. Mere præcise forudsigelser tager længere tid at beregne.

## Output forudsigelsesfejl

Markeres denne, oprettes der et lag med standardfejl i interpoleringsforudsigelserne. Navnet på outputlaget bliver navnet på resultatlaget med "Errors" bagefter.

Standardfejl er nyttige, fordi de giver oplysninger om de forudsagte værdiers pålidelighed. En enkel tommelfingerregel er, at den sande værdi falder inden for to standardfejl i den forudsagte værdi 95 % af tiden. Lad os antage, at en ny placering får en forudsagt værdi på 50 med en standardfejl på 5. Det betyder, at værktøjets bedste gæt er, at den sande værdi på stedet er 50, men den kan nemt være helt nede på 40 eller helt oppe på 60. For at beregne dette interval af rimelige værdier skal standardfejlen ganges med 2, og denne værdi skal lægges til den forudsagte værdi for at få den øvre ende af intervallet og trækkes fra den forudsagte værdi for at få den nedre del af intervallet.

## Klassificér efter

Vælg, hvordan forudsagte værdier skal klassificeres i områder.

- Geometrisk interval – Områderne baseres på klasseintervaller, som har en geometrisk serie. Denne metode sikrer, at hvert klasseinterval har omtrent det samme antal værdier inden for hver klasse, og at skiftet mellem intervaller er ens.
- Samme interval – Områderne beregnes, så intervallet af forudsagte værdier er det samme for hvert område.
- Lige område – Områder oprettes, så de enkelte områder bliver lige store. Hvis dataene f.eks. har flere høje end lave værdier, oprettes der flere områder til store tætheder.
- Manuel – Med denne indstilling er det muligt at definere sit eget interval af værdier til områder. Disse værdier angives i parameteren Klasseskilleværider nedenfor.

## Antal klasser

Angiver antallet af klasser (interval af forudsagte værdier) i resultatlaget. Hver klasse definerer grænsen for områder. Værdierne for disse klasser bestemmes af parameteren Klassificér efter ovenfor.

## Klasseskilleværdier

Angiv de ønskede klasseskilleværdier adskilt af mellemrum. Angiv f.eks. `1,5 3 7`, hvis du ønsker adskillelse ved værdierne 1,5, 3 og 7. Disse værdier angiver den øvre grænse for hver klasse, så antallet af klasser bliver lig med antallet af indtastede værdier. Der oprettes ingen områder til placeringer med forudsagte værdier over den størst angivne skilleværdi. Du skal angive mindst to værdier og højst 32.

## Klip output til

Tegn eller angiv et lag, der angiver området, hvor du ønsker, at resultatet skal tegnes. Hvis du f.eks. interpolerer målinger af forurening af en sø, kan du bruge søens grænse i denne parameter, så bliver outputtet kun tegnet inden for søens grænse.

## Forudsig på disse placeringer

Tegn eller angiv et lag, der angiver punktplaceringer, for at beregne forudsigelsesværdier. På den måde kan du få forudsigelser på bestemte steder af interesse. Hvis inputlaget f.eks. repræsenterer målinger af forureningsniveauer, kan du bruge denne parameter til at forudsige forureningsniveauer på steder med store befolkninger i farezonen, f.eks. skoler eller hospitaler. Derefter kan du bruge disse oplysninger til at give anbefalinger til sundhedsmyndighederne på sådanne steder.

Hvis det leveres, vil dette værktøj give et punktlag som output med forudsigelser på bestemte steder. Navnet på outputlaget bliver navnet på resultatlaget med "Points" bagefter.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.