## Υπολογισμός Πεδίου

##

Το εργαλείο αυτό χρησιμοποιεί ένα θεματικό επίπεδο εισόδου με στόχο τον υπολογισμό τιμών για ένα νέο ή υπάρχον πεδίο. Δημιουργήστε μια έκφραση Arcade για τον υπολογισμό των τιμών με τις οποίες θα συμπληρωθούν τα στοιχεία. Αν τα δεδομένα σας είναι χωροχρονικά και τύπου χρονικής στιγμής, μπορείτε προαιρετικά να δημιουργήσετε εκφράσεις με αναγνώριση ιχνών.

Για παράδειγμα, ας υποθέσουμε ότι θέλετε να τροποποιήσετε ένα υπάρχον πεδίο με το όνομα Συνολικές πωλήσεις. Θέλετε το πεδίο να αντιπροσωπεύεται από το ποσό των συνολικών πωλήσεων το 2016 και το 2017. Χρησιμοποιώντας αυτά τα πεδία στην έκφραση, υπολογίζετε την τιμή του πεδίου ως

    $feature["Sales2016"] + $feature["Sales2017"]

.

Ας χρησιμοποιήσουμε άλλο ένα παράδειγμα υποθέτοντας ότι έχετε μετρήσεις GPS που καταγράφουν την τοποθεσία, το ID κάθε λεωφορείου και την ταχύτητα των λεωφορείων σε μια πόλη. Θέλουμε να δημιουργήσουμε ένα νέο πεδίο που θα έχει το όνομα SpeedFrom3 και θα εκφράζει τον μέσο όρο της ταχύτητας των 3 τελευταίων μετρήσεων που έχουν καταγραφεί μέσω GPS για κάθε στοιχείο. Στην περίπτωση αυτή θα μπορούσαμε να χρησιμοποιήσουμε έναν υπολογισμό με αναγνώριση ιχνών, στον οποίο το ίχνος είναι ένα λεωφορείο με συγκεκριμένο ID. Ο υπολογισμός για τον καθορισμό της μέσης ταχύτητας από τα 3 προηγούμενα χρονικά βήματα και το τρέχον χρονικό βήμα είναι

    average($track.field["speed"].history(-4))

.

## Επιλογή θεματικού επιπέδου με στόχο τον υπολογισμό τιμών πεδίου για

Τα σημεία, οι γραμμές, οι περιοχές ή ο πίνακας που θα έχουν υπολογισμένες τιμές πεδίου.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε Αναζήτηση θεματικών επιπέδων στο κάτω μέρος της αναπτυσσόμενης λίστας για αναζήτηση στα περιεχόμενά σας ενός κοινόχρηστου αρχείου συνόλου δεδομένων με big data ή ενός feature layer.

## Υπολογισμός τιμών για το πεδίο

Το νέο ή το υπάρχον πεδίο που θα έχουν τιμές υπολογισμένες και ο τύπος δεδομένων του πεδίου αυτού. Αν πρόκειται να υπολογίσετε τιμές για ένα πεδίο που ήδη υπάρχει, δεν χρειάζεται να ταιριάξετε τον τύπο δεδομένων.

## Δημιουργία συνθήκης έκφρασης που θα υποδεικνύει την έναρξη ενός περιστατικού

Προσθέστε μια έκφραση χρησιμοποιώντας το εργαλείο δημιουργίας εκφράσεων για να υπολογίσετε τις τιμές του πεδίου.

Για παράδειγμα, ας υποθέσουμε ότι θέλετε να προσθέσετε τις τιμές ενός πεδίου με το όνομα income και bonus. Για να προχωρήσετε, προσθέστε την έκφραση `$feature["income"] + $feature["bonus"]`.

## Η έκφραση αυτή έχει αναγνώριση ιχνών.

Καθορίστε αν η έκφρασή σας έχει αναγνώριση ιχνών. Μια έκφραση με αναγνώριση ιχνών θα περιλαμβάνει μορφοποίηση του τύπου

    $track.field["fieldname"].history(...)

. Σε εκφράσεις με αναγνώριση ιχνών απαιτούνται πεδία για την αναγνώριση μεμονωμένων ιχνών. Τα ίχνη αυτά μπορούν να απαρτίζονται από σημεία, γραμμές, περιοχές ή πίνακες και οι μόνες απαιτούμενες προϋποθέσεις είναι η είσοδος να διαθέτει αναγνωριστικό ίχνους και τα δεδομένα να είναι χωροχρονικά τύπου χρονικής στιγμής.

## Όνομα εξαγόμενου θεματικού επιπέδου

Αυτό είναι το όνομα του θεματικού επιπέδου που θα δημιουργηθεί στην ενότητα Το περιεχόμενό μου και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, το εργαλείο θα αποτύχει.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μουόπου θα αποθηκευτεί το αποτέλεσμα.