Orodjarna Geoobjektna analiza vsebuje številna orodja, do katerih lahko dostopate in jih uporabljate. Te naloge so spodaj razporejene v kategorije; kategorije so enostavno logične skupine in na noben način ne vplivajo na to, kako dostopate ali uporabljate naloge.

## Povzemi podatke

Ta orodja izračunajo skupno število, dolžine, površine in osnovno opisno statistiko geoobjektov in njihovih atributov znotraj poligonov ali v bližini drugih geoobjektov.

- Agregacija točk izračuna statistiko o točkah, ki padejo znotraj določenih poligonov.
- Spoji geoobjekte prenaša atribute iz enega sloja ali tabele na drugega, na podlagi prostorskih in atributnih relacij.
- Povzemi v bližini izračuna statistiko za geoobjekte in njihove atribute, ki so znotraj določene razdalje.
- Povzemi znotraj izračuna statistiko za poligonske geoobjekte in atribute, ki se prekrivajo.

## Agregacija točk |

Z uporabo sloja točkovnih geoobjektov in sloja poligonskih geoobjektov to orodje ugotovi, katere točke padejo v kateri poligon, in izračuna statistiko za vse točke znotraj vsakega poligona. Na primer:

- Če imate točkovne lokacije kaznivih dejanj, preštejte število kaznivih dejanj na okrožje ali drugo prostorsko enoto.
- Najdite najvišje in najnižje mesečne dohodke za lokacije franšiz po državi.

## Spoji geoobjekte |

Spoji geoobjekte bo preneslo atribute z enega sloja ali tabele na drugega na podlagi prostorskih in atributnih relacij. Na primer:

- Dodajte skupno mejo ali demografske podatke vašim podatkom o kaznivih dejanjih.
- Identificirajte najbližje lokacije storitve znani lokaciji.
- Določite število stanovanj, ki se nahajajo znotraj poplavnih območij.
- Identificirajte skupne habitate za različne živalske vrste.

## Povzemi v bližini |

Najde geoobjekte, ki so znotraj določene razdalje geoobjektov v vhodnem sloju. Razdalja je lahko izmerjena vzdolž ravnih linij ali možnih poti načina potovanja. Statistika je nato izračunana za geoobjekte v bližini. Na primer:

- Izračunaj skupno število prebivalstva znotraj oddaljenosti petih minut od predlagane nove lokacije trgovine.
- Kot merilo dostopnosti do trgovine izračunajte število uvozov na avtocesto znotraj enega kilometra razdalje vožnje od predlagane nove lokacije trgovine.

## Povzemi znotraj |

Poišče poligone (in dele poligonov), ki se prekrivajo med dvema slojema, in izračuna statistiko o prekrivanju. Na primer:

- Če imate poligonska sloja razvodij in rabe tal, lahko izračunajte skupno kmetijsko površino po tipih rabe tal za vsako razvodje.
- Če imate sloj parcel v okrožju in sloj mej mesta, povzemite povprečno vrednost nepozidanih parcel v vsakem mestu.

## Obogatitev podatkov

Ta orodja vam pomagajo raziskati značilnosti območij. Za vaša izbrana območja so vrnjeni podrobni demografski podatki in statistike.

- Geoobogati sloj pridobiva informacije o ljudeh, krajih in podjetjih na določenem območju ali znotraj izbranega potovalnega časa ali razdalje od lokacije.

## Geoobogati sloj |

Pridobiva informacije o ljudeh, krajih in podjetjih na določenem območju ali znotraj izbranega potovalnega časa ali razdalje od lokacije.

## Najdi lokacije

Orodja se uporabljajo za identificiranje ali ustvarjanje geoobjektov, ki izpolnjujejo kriterije, ki jih vi določite. Tip kriterijev bo odvisen od uporabljenih orodij, na primer vaši kriteriji lahko temeljijo na prostorskih ali atributnih poizvedbah, vidnih območjih z določene višine, dolvodnih območjih za določene točke odvodnjavanja ali času vožnje z avtom v določenih prometnih razmerah.

- Izberi najboljše lokacije storitev izbere najboljše lokacije za lokacije storitv z dodeljevanjem lokacij, kjer so povpraševanja po teh lokacijah storitv, ki ustrezajo določenem cilju.
- Ustvari vidno polje ustvarja območja, ki so vidna glede na navedene lokacije.
- Ustvari razvodja ustvarja prispevna območja glede na navedene lokacije.
- Tvori nove lokacije ustvari nova območja iz lokacij na vašem študijskem območju, ki izpolnjuje vrsto kriterijev.
- Najdi centroide najde reprezentativno središče (centroid) za vhodne geoobjekte.
- Najdi obstoječe lokacije najde obstoječa območja v sloju, ki izpolnjuje vrsto kriterijev.
- Najdi podobne lokacije najde lokacije, ki so najbolj podobne eni ali več referenčnih lokacij na podlagi kriterijev, ki jih navedete.
- Geokodiranje lokacij iz tabele pretvori naslove iz tabele v koordinate.
- Sledi dolvodno izračuna linijo vodnega toka dolvodno iz navedenih lokacij.

## Najdi najboljše lokacije storitev |

Izbere najboljše lokacije storitve z dodeljevanjem lokacij, kjer so povpraševanja po teh lokacijah storitev na način, ki ustreza določenmu cilju.

## Ustvari vidno polje |

Ustvarja območja, ki so vidna glede na navedene lokacije.

## Ustvari razvodja |

Ustvari prispevna območja glede na navedene lokacije.

## Tvori nove lokacije |

Ustvari nove geoobjekte na vašem študijskem območju, ki izpolnjujejo vrsto kriterijev, ki ste jih navedli. Ti kriteriji lahko temeljijo na atributnih poizvedbah (na primer, parcele, ki so nepozidane) in prostorskih poizvedbah (na primer znotraj 1 kilometra od reke).

## Find Centroids |

Poišče reprezentativno središče (centroid) za vsak vhodni mnogotočkovni, linijski ali poligonski geoobjekt.

## Najdi lokacije |

Izbere obstoječe geoobjekte na vašem študijskem območju, ki izpolnjujejo vrsto kriterijev, ki ste jih navedli. Ti kriteriji lahko temeljijo na atributnih poizvedbah (na primer, parcele, ki so nepozidane) in prostorskih poizvedbah (na primer znotraj 1 kilometra od reke).

## Geokodiranje lokacij iz tabele |

Pretvori naslove v koordinate. To orodje uporabite pri naslovih v Excelovi preglednici ali datoteki CSV.

## Najdi podobne lokacije |

Najde lokacije, ki so najbolj podobne eni ali več referenčnih lokacij na podlagi kriterijev, ki jih navedete.

## Sledi dolvodno |

Izračuna linijo toka dolvodno iz navedenih lokacij.

## Analiziraj vzorce

Ta orodja vam pomagajo identificirati, količinsko opredeliti in vizualizirati prostorske vzorce v vaših podatkih.

- Izračun gostote vzame znane količine nekega pojava in jih razprši po karti.
- Najdi vroče točke prepozna statistično značilno gručenje v prostorskem vzorcu vaših podatkov.
- Najdi osamelce izračuna, ali obstajajo statistično značilni osamelci v prostorskem vzorcu vaših podatkov.
- Interpolacija točk predvidi vrednosti na novih lokacijah glede na merjene vrednosti zbirk točk.

## Izračun gostote |

Analiza gostote vzame znane količine nekega pojava in jih razprši po karti. To orodje lahko na primer uporabite, da prikažete koncentracije udarov strele ali neviht, dostop do zdravstvene oskrbe in gostoto prebivalstva.

## Najdi vroče točke |

To orodje ustvari karto s prikazom vseh statistično značilnih prostorskih gručenj, prisotnih v vaših podatkih. To orodje uporabite za odkrivanje nepričakovanih vročih (rdeče) in hladnih točk (modro), npr. visokih in nizkih vrednosti hiš, gostote kriminala, smrtnih žrtev v prometnih nesrečah, nezaposlenosti in biološke raznolikosti.

## Najdi osamelce |

To orodje ustvari karto s prikazom vseh statistično značilnih gruč in prostorskih osamelcev, prisotnih v vaših podatkih. To orodje uporabite za identifikacijo geoobjektov, ki imajo značilno različne vrednosti od sosednjih.To orodje lahko na primer uporabite, da najdete nepravilne vzorce porabe, ugotovite, kje so najostrejše meje med bogastvom in revščino na študijskem območju ali določite, če obstajajo okrožja z neobičajno nizko pričakovano življenjsko dobo v primerjavi s sosednjimi okrožji.

## Interpolacija točk |

To orodje vam omogoča, da predvidite vrednosti na novih lokacijah glede na merjene vrednosti zbirk točk. Orodje vzame točkovne podatke z vrednostmi na vsaki točki in vrne območja, klasificirana po predvidenih vrednostih. To orodje lahko na primer uporabite za napoved količine padavin na razvodju na podlagi meritev, zbranih na posameznih merilnih mestih.

## Uporabi bližino

Ta orodja vam pomagajo odgovoriti na eno izmed najpogostejših vprašanj, zastavljenih v prostorski analizi: »Kaj je v bližini česa?«

- Poveži izhodišča s cilji meri potovalni čas ali razdaljo med pari točk.
- Ustvari obrise ustvari poligone v enaki razdalji od geoobjektov.
- Ustvari območja časa vožnje najde poligone okrog lokacij, ki so lahko dosežene v določenem času.
- Najdi najbližje najde tista mesta, ki so najbližje znanim lokacijam.
- Načrtuj poti določi najboljši način usmerjanja voznega parka vozil za obisk večjega števila postankov.

## Poveži izhodišča s cilji |

Poveži izhodišča s cilji meri potovalni čas ali razdaljo med pari točk. Orodje lahko sporoči zračne razdalje, cestne razdalje ali potovalne čase. S pomočjo tega orodja lahko

- Izračunate skupno razdaljo ali potovalni čas dnevnih migrantov od doma do službe.
- Izberite, kako daleč potujejo stranke, da kupujejo v vaših trgovinah. Uporabite te informacije za tržni doseg, še posebej, ko ciljno usmerjate oglaševalske kampanje ali izbirate nove lokacije za trgovine.
- Izračunate pričakovano kilometrino za vaš vozni park. Za tem zaženite orodje Povzemi znotraj, za poročilo o kilometrini po občini ali regiji.

Vi navedete začetno in končno točko in orodje vrne sloj, ki vsebuje linije poti, vključno z meritvami, med izhodišči in cilji.

## Ustvari obrise |

Obris je območje, ki pokriva dano razdaljo od točkovnega, linijskega ali poligonskega geoobjekta.

Obrisi se običajno uporabljajo za ustvarjanje poligonov, ki jih je mogoče nadalje analizirati z drugimi orodji, kot je Prekrij sloje. Na primer, če je vprašanje »Katere stavbe so znotraj enega kilometra od šole?« je odgovor mogoče najti tako, da ustvarite obris enega kilometra okrog šole in da prekrijete sloj s slojem, ki vsebuje kataster stavb. Končni rezultat je sloj stavb, ki so znotraj enega kilometra od šole.

## Ustvari območja časa vožnje |

Območje časa vožnje je območje, ki ga lahko dosežete znotraj določenega časa ali razdalje vožnje. Območja časa vožnje vam pomagajo odgovoriti na vprašanja, kot so:

- Do kam lahko pridem od tukaj v 30 minutah vožnje?
- Do kam lahko pridem od tukaj v 30 minutah vožnje ob 18:00 med prometno konico?
- Do katerih območij mesta lahko pridejo gasilci v petih minutah? Če se tukaj zgradi nov gasilski dom, kako bi se izboljšala pokritost odzivnosti pri požarih?
- Katera tržna območja pokriva moje podjetje? Katera območja so znotraj 16 kilometrov od mojih trgovin?

## Najdi najbližje |

Meri stroške potovanja med incidenti in lokacijami storitev ter določa, kateri so bližji katerim. Rezultat je sloj, ki kaže najboljše poti med incidenti in lokacijami storitev skupaj s stroški potovanja (čas in razdalja) vsake poti. To orodje lahko na primer uporabite, da najdete bolnišnico, ki je najbližje nesreči, ali bančni avtomat, ki je najbližji vaši trenutni lokaciji.

## Načrtuj pot |

Vnesite niz postankov in število vozil, ki so na voljo za obisk postankov. Z Načrtuj pot pa določi, kako učinkovito dodeliti postanke vozilom in določiti pot vozilom do postankov.

To orodje uporabite za načrtovanje dela terenske ekipe inšpektorjev, cenilcev, ponudnikov storitev na domu in drugih; dostavite ali poberite pakete z oddaljenih lokacij; ali ljudem ponudite prevozne storitve.

## Upravljaj podatke

Ta orodja se uporabljajo tako za vsakdanje upravljanje geografskih podatkov kot za združevanje podatkov pred analizo.

- Razgradi meje združuje poligone, ki si delijo skupno mejo in skupno atributno vrednost.
- Ekstrakcija podatkov ustvari nove sklope podatkov, tako da izvleče geoobjekte iz vaših obstoječih podatkov.
- Združi sloje kopira vse geoobjekte iz dveh ali več obstoječih slojev v nov sloj.
- Prekrij sloje združi dva ali več slojev v enojen sloj. Prekrivanje si lahko predstavljate kot gledanje skozi skupek kart in ustvarjanje enojne karte, ki vsebuje vse informacije, ki se nahajajo v skupku.

## Razgradi meje |

Poligoni, ki se prekrivajo ali si delijo skupno mejo, so med seboj združeni v enojen poligon.

Katere meje so združene lahko nadzirate tako, da navedete polje. Na primer, če imate sloj parcel in ima vsaka parcela atribut Raba, lahko razgradite meje posameznih parcel s pomočjo atributa Raba.Sosednje parcele bodo združene, če imajo enako vrednost atributa Raba. Končni rezultat je sloj območij z enako rabo tal.

## Izvleci podatke |

Ustvari datoteko zip, CSV ali KMZ iz podatkov vaših slojev in interesnega območja, ki ga navedete.

## Združi sloje |

Kopira geoobjekte iz enega ali več obstoječih slojev v nov sloj, na primer:

- Imam tri sloje za Anglijo, Wales in Škotsko in želim samo en sloj za Veliko Britanijo.
- Imam 12 slojev in vsak vsebuje parcelne informacije za sosednja mestna območja. Želim jih spojiti v en sloj in ohraniti samo atribute, ki imajo enako ime in tip na 12 vhodnih slojih.

## Prekrij sloje |

Prekrivanje združuje dva ali več slojev v en posamezni sloj. Prekrivanje si lahko predstavljate kot gledanje skozi skupek kart in ustvarjanje enojne karte, ki vsebuje vse informacije, ki se nahajajo v skupku, naprimer:

- Katere parcele se nahajajo znotraj poplavnega območja s 100-letno povratno dobo poplav? (Znotraj je samo drug način, da se pove na nečem.)
- Katere ceste se nahajajo znotraj katerih držav?
- Kakšna raba tal je na katerem talnemu tipu?
- Kateri vodnjaki se nahajajo znotraj zapuščenih industrijskih con?