## Ανίχνευση Περιστατικών

##

Το εργαλείο λειτουργεί με ένα χωροχρονικό θεματικό επίπεδο σημείων, γραμμών, περιοχών ή πινάκων, το οποίο αντιπροσωπεύει μια χρονική στιγμή. Το εργαλείο αυτό χρησιμοποιεί σημεία σε διαδοχική σειρά, τα οποία ονομάζονται ίχνη, βάσει των οποίων προσδιορίζει ποια στοιχεία είναι περιστατικά ενδιαφέροντος. Τα περιστατικά προσδιορίζονται από συνθήκες που καθορίζετε εσείς.

Αρχικά, το εργαλείο προσδιορίζει ποια στοιχεία ανήκουν σε κάποιο ίχνος χρησιμοποιώντας ένα ή περισσότερα πεδία. Μέσω της χρονικής ένδειξης σε κάθε στοιχείο τα ίχνη τοποθετούνται σε διαδοχική σειρά και εφαρμόζεται η συνθήκη του περιστατικού. Όσα στοιχεία ικανοποιούν τη συνθήκη έναρξης περιστατικού επισημαίνονται ως περιστατικό. Μπορείτε προαιρετικά να εφαρμόσετε μια συνθήκη λήξης περιστατικού. Όταν ικανοποιηθεί η συνθήκη λήξης, το στοιχείο παύει να θεωρείται περιστατικό. Τα αποτελέσματα θα επιστρέφονται με τα αρχικά στοιχεία —όπου οι νέες στήλες θα αντιπροσωπεύουν το όνομα του περιστατικού— και θα υποδεικνύουν ποιο στοιχείο ικανοποιεί τη συνθήκη περιστατικού. Μπορείτε να καθορίσετε να επιστρέφονται όλα τα αρχικά στοιχεία ή μόνο όσα στοιχεία είναι περιστατικά.

Για παράδειγμα, ας υποθέσουμε ότι έχετε μετρήσεις GPS για τυφώνες κάθε 10 λεπτά. Κάθε μέτρηση GPS καταγράφει το όνομα, την τοποθεσία, το χρόνο εγγραφής και την ταχύτητα ανέμου του τυφώνα. Χρησιμοποιώντας τα πεδία αυτά θα μπορούσατε να δημιουργήσετε ένα περιστατικό στο πλαίσιο του οποίου κάθε μέτρηση με ταχύτητα ανέμου πάνω από τα 208 χλμ./ώρα θα είναι περιστατικό με τον τίτλο `Καταστροφικό`. Αν δεν καθορίσετε συνθήκη λήξης, το περιστατικό θα έληγε αν το στοιχείο έπαυε να ικανοποιεί τη συνθήκη έναρξης (δηλαδή αν η ταχύτητα του ανέμου πέσει κάτω από τα 208 χλμ./ώρα).

Ας χρησιμοποιήσουμε άλλο ένα παράδειγμα υποθέτοντας ότι παρακολουθούσατε τις συγκεντρώσεις μιας χημικής ουσίας στο τοπικό σας δίκτυο ύδρευσης χρησιμοποιώντας ένα πεδίο με το όνομα `contanimateLevel`. Γνωρίζετε ότι τα συνιστώμενα επίπεδα είναι κάτω από 0,01 mg/λίτρο και ότι τα επικίνδυνα επίπεδα είναι πάνω από 0,03 mg/λίτρο. Για την ανίχνευση περιστατικών στα οποία μια τιμή πάνω από 0,03 mg/λίτρα είναι περιστατικό και παραμένει περιστατικό ωσότου τα επίπεδα μόλυνσης επανέλθουν στις φυσιολογικές τιμές, δημιουργείτε ένα περιστατικό χρησιμοποιώντας συνθήκη έναρξης με `contanimateLevel > 0.03` και συνθήκη λήξης με `contanimateLevel < 0.01`. Με τον τρόπο αυτό θα επισημαίνεται κάθε ακολουθία στην οποία οι τιμές είναι πάνω από 0,03 mg/λίτρο ως την επάνοδό τους σε τιμές κάτω από 0,01 mg/λίτρο.

## Επιλογή θεματικού επιπέδου για ανίχνευση περιστατικών από

Τα σημεία, οι γραμμές, οι περιοχές ή οι πίνακες που θα χρησιμοποιούνται για την εύρεση περιστατικών. Το θεματικό επίπεδο εισόδου πρέπει να είναι χωροχρονικό με στοιχεία τα οποία αντιπροσωπεύουν μια χρονική στιγμή αλλά και να έχει ένα ή περισσότερα πεδία που να μπορούν να χρησιμοποιηθούν για εντοπισμό ιχνών.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε Αναζήτηση θεματικών επιπέδων στο κάτω μέρος της αναπτυσσόμενης λίστας για αναζήτηση στα περιεχόμενά σας ενός κοινόχρηστου αρχείου συνόλου δεδομένων με big data ή ενός feature layer.

## Επιλογή ενός ή περισσότερων πεδίων για εντοπισμό ιχνών

Τα πεδία που αντιπροσωπεύουν το αναγνωριστικό ίχνους. Μπορείτε να χρησιμοποιήσετε ένα ή πολλαπλά πεδία που θα αντιπροσωπεύουν μοναδικές τιμές ιχνών.

Για παράδειγμα, αν η ανακατασκευή αφορούσε ίχνη τυφώνων, θα μπορούσατε να χρησιμοποιήσετε το όνομα του τυφώνα ως πεδίο ίχνους.

## Δημιουργία συνθήκης έκφρασης που θα υποδεικνύει την έναρξη ενός περιστατικού

Προσθέστε μια συνθήκη χρησιμοποιώντας το εργαλείο δημιουργίας εκφράσεων για να προσδιορίσετε τι θα θεωρείται περιστατικό. Αν ικανοποιείται η συνθήκη που προσδιορίζετε, το στοιχείο είναι περιστατικό. Αν δεν προσδιορίσετε συνθήκη λήξης, ένα περιστατικό θα λήξει όταν θα πάψει να ικανοποιείται η συνθήκη έναρξης.

Για παράδειγμα, ας υποθέσουμε ότι θέλετε να λαμβάνετε συναγερμική ειδοποίηση όποτε το άθροισμα των τιμών στα πεδία `concentration_1` και `concentration_2` είναι μεγαλύτερο από την τιμή στο πεδίο `concentration_3`. Για να προχωρήσετε, εφαρμόστε μια συνθήκη με `($feature["concentration_1"] + $feature["concentration_2"]) > $feature["concentration_3"])`.

## Δημιουργία συνθήκης έκφρασης που θα υποδεικνύει τη λήξη ενός περιστατικού

Προσθέστε προαιρετικά μια συνθήκη χρησιμοποιώντας το εργαλείο δημιουργίας εκφράσεων για να προσδιορίσετε τη λήξη ενός περιστατικού. Αν ικανοποιείται η συνθήκη λήξης που προσδιορίζετε, το στοιχείο παύει να θεωρείται περιστατικό. Αν δεν προσδιορίσετε συνθήκη λήξης, ένα περιστατικό θα λήξει όταν θα πάψει να ικανοποιείται η συνθήκη έναρξης.

Για παράδειγμα, ας υποθέσουμε ότι θέλετε να λαμβάνετε συναγερμική ειδοποίηση όποτε το άθροισμα των τιμών στα πεδία `concentration_1` και `concentration_2` είναι μεγαλύτερο από την τιμή στο πεδίο `concentration_3` και θέλετε να λήξει το περιστατικό αν η τιμή στο πεδίο `concentration_4` είναι μικρότερη από την τιμή στο πεδίο `concentration_1`. Για να προχωρήσετε, εφαρμόστε μια συνθήκη έναρξης με `($feature["concentration_1"] + $feature["concentration_2"]) > ($join["income"] * .20)` και μια συνθήκη λήξης με `($feature["concentration_4"] < $feature["concentration_1"])`.

## Επιλέξτε πώς θέλετε να αντιπροσωπεύεται η έξοδος.

Όλες οι μέθοδοι εξόδου θα προσαρτούν πεδία στα αρχικά στοιχεία. Υπάρχουν δύο τρόποι προσδιορισμού των στοιχείων που θα επιστρέφονται:

- Επιστροφή μόνο περιστατικών— Με τη μέθοδο αυτή θα επιστρέφονται μόνο τα στοιχεία που είναι περιστατικά. Δεν θα επιστρέφονται όσα στοιχεία δεν είναι διαπιστωμένα περιστατικά.
- Επιστροφή όλων των στοιχείων— Αυτή είναι η προεπιλεγμένη ρύθμιση. Θα επιστρέφονται όλα τα στοιχεία στην είσοδο.

## Όνομα εξαγόμενου θεματικού επιπέδου

Αυτό είναι το όνομα του θεματικού επιπέδου που θα δημιουργηθεί στην ενότητα Το περιεχόμενό μου και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, το εργαλείο θα αποτύχει.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μουόπου θα αποθηκευτεί το αποτέλεσμα.