## Arvuta tihedus

##

Tiheduse arvutamise tööriist loob punkt- või joonobjektidest tiheduskaardi, hajutades mõned nähtused, mis on esitatud punktide või joonte atribuutidena üle kogu kaardi. Tulemuseks on alade kiht, mis on rühmitatud tiheduse alusel.

Sisendpunkti puhul peaks iga punkt kujutama mingi sündmuse või juhtumi asukohta ja tulemkiht kujutab juhtumite arvu mingi ala kohta. Uue asukoha kõrgem tihedus tähendab, et selle asukoha läheduses on rohkem punkte. Sageli võib tulemkihti pidada tulevaste sündmuste riskipiirkonnaks. Kui sisendpunktid kujutavad näiteks välgulöökide asukohti, võib tulemkihti pidada tulevaste välgulöökide riskipiirkonnaks.

Joone sisendi puhul kujutab joone tiheduspind iga asukoha läheduses oleva joone koguarvu. Arvutatud tihedus kujutab joone pikkust mingi ala kohta. Kui jooned kujutavad näiteks jõgesid, kujutab tulemkiht otsinguraadiusesse jäävate jõgede kogupikkust. Seda tulemust saab kasutada selleks, et tuvastada kariloomade jaoks sobivaid alasid.

Seda tööriista saab kasutada ka järgmistel eesmärkidel:

- Kuritegevuse tihedusega seotud kaartide loomine, et aidata politseil planeerida ressursse kõrge kuritegevusega paikadesse.
- Maakonnas asuvate haiglate tiheduse arvutamine. Tulemkiht näitab alasid, kus haiglaid on palju ja/või vähe ning seda teavet saab kasutada selleks, et otsustada kuhu uusi haiglaid ehitada.
- Metsatulekahjude varasemate asukohtade põhjal nende alade tuvastamine, kus metsatulekahju oht on suur.
- Suurtest kiirteedest kaugel olevate kogukondade kindlakstegemine, et planeerida uute teede ehitust.

## Vali punkti- või joonekiht, mille põhjal tihedus arvutada

Punkti- või joonekiht, mille põhjal tihedust arvutatakse.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

## Kasuta kogust kirjeldavat välja

Sisestage väli, mis aitab määrata iga asukoha juhtumite arvu. Kui Teie punktid kujutavad näiteks linnu, saate linna rahvaarvu kujutavat välja kasutada arvutusväljana ning saadav rahvastikutiheduse kiht arvutab suurema rahvaarvuga linnade rahvastikutiheduse.

Vaikevaliku Puudub kasutamisel eeldatakse, et iga asukoht kujutab ühte arvestust.

## Otsitav vahemaa

Määrake tiheduse arvutamiseks punkt- või joonobjektide otsimise ulatus. Kui sisestate otsinguraadiuseks näiteks 10 000 meetrit, arvutatakse väljundkihis oleva asukoha tihedus objektide põhjal, mis asuvad asukohast kuni 10 000 meetri kaugusel. Sellise asukoha tihedus, millest 10 000 meetri raadiuses juhtumeid ei esinenud, on 0.

Kui otsingu ulatust ei määrata, arvutatakse see vaikimisi sisendobjektide asukohtade ja kogust kirjeldava välja väärtuste põhjal (kui arvestusväli on sisestatud)

## Lõika tulemus

Joonistage või sisestage kiht, mis määrab ala, mille sees soovite tihedust arvutada. Kui arvutate näiteks järves asuvate kalade tihedust, saate selles parameetris kasutada järve piirajana ja väljund joonistatakse siis vaid järve piiridesse.

## Rühmitamine

Valige, kuidas tihedused aladeks liigitatakse.

- Võrdne intervall – alad luuakse nii, et iga ala tiheduse ulatus on võrdne.
- Geomeetriline intervall – alad põhinevad geomeetrilise jadaga klassi intervallidel. See meetod tagab, et iga klassi ulatuses on umbes sama palju väärtusi ning intervallide muutumine on ühtlane.
- Loomulikud vahemikud – alade klassi intervallid põhinevad andmete loomulikel rühmitustel. Klassi vahemikud rühmitavad kõige paremini sarnaseid väärtusi ja maksimeerivad klassidevahelisi erinevusi.
- Kvantiil – alad luuakse nii, et iga ala suurus on võrdne. Kui tulemkihis on näiteks enam kõrge tihedusega väärtusi, luuakse rohkem kõrge tihedusega alasid.
- Standardhälve – alad luuakse prognoositava tiheduse standardhälbe põhjal.

## Klasside arv

Määrab klasside arvu (prognoositavate väärtuste ulatuse) tulemkihis. Iga klass määratleb alade piiri. Nende klasside väärtused määratakse ülaloleva parameetri Liigita järgmise järgi abil.

## Väljundi pindalaühikud

Määrake väljundi ühik. Tihedus saadakse ala ja koguarvu jagamisel ning see parameeter määrab tihedusarvutuse ala ühiku.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikenimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.