## Najdi vroče točke

##

Orodje Najdi vroče točke bo določilo, ali obstaja statistično značilno gručenje v prostorskem vzorcu vaših podatkov.

- So vaše točke (kazniva dejanja, drevesa, prometne nesreče) resnično gručene? Ste res prepričani?
- Ste res odkrili statistično značilno vročo točko (v potrošnji, smrtnosti novorojenčkov, stalno visokih rezultatih preizkusov) ali pa bi vaša karta pripovedovala drugačno zgodbo, če bi spremenili simbologijo?

Orodje Najdi vročo točko vam bo pomagalo z gotovostjo odgovoriti na ta vprašanja.

Celo naključni prostorski vzorci prikazujejo določeno stopnjo gručenja. Poleg tega skušajo naše oči in možgani naravno poiskati vzorce tudi tam, kjer ne obstajajo. Posledično je težko vedeti, ali so vzorci v vaših podatkih rezultat resničnih prostorskih procesov ali so zgolj naključni. Zato raziskovalci in analitiki uporabljajo statistične metode, kot je Najdi vroče točke (Getis-Ord Gi*), za količinsko opredelitev prostorskih vzorcev. Ko v svojih podatkih najdete statistično značilno gručenje, imate dragocene informacije. Vedeti kje in kdaj pride do gručenja, lahko zagotavlja pomembne informacije o procesih, ki povzročajo vzorce, ki jih vidite. Če je znano, na primer, da se vlomi v stanovanja značilno pogosteje dogajajo v določenih četrtih, je to ključna informacija, če želite oblikovati učinkovite strategije preprečevanja, dodeliti omejene policijske vire, zagnati program četrtnih straž, odobriti poglobljene kriminalistične preiskave ali prepoznati morebitne osumljence.

## Izberi sloj, za katerega bodo izračunane vroče točke

Točkovni ali poligonski sloj, v katerem bodo iskane vroče in hladne točke.

## Najdi visoke in nizke gruče

Ta analiza poda odgovar na vprašanje: Kje poteka prostorsko gručenje visokih in nizkih vrednosti?

Če so vaši podatki točke in izberete Štetje točk, bo to orodje ocenilo prostorsko razporeditev točkovnih geoobjektov za odgovor na vprašanje: Kje so točke nepričakovano gručene ali razpršene?

Če izberete polje, bo to orodje ocenilo prostorsko razporeditev vrednosti, povezanih s posameznim geoobjektom za odgovor na vprašanje: Kje se gručijo visoke in nizke vrednosti?

## Štetje točk znotraj

Privzeto je štetje točk znotraj ribje mreže, ki jo je ustvarilo orodje na podlagi vaših točkovnih podatkov. Druga možnost je, da izberete štetje točk znotraj šesterokotne mreže ali navedete poligonski sloj (običajno bi to bile administrativne prostorske enote, kot so, meje naselij in občin, statistične regije ali volilni okraji) za odgovor na vprašanje: Ali glede na število preštetih točk znotraj posameznega poligonskega geoobjekta obstajajo lokacije s statistično značilnim prostorskim gručenjem visokega ali nizkega števila točk?

## Določi, kje so možne točke

Narišite ali navedite sloj, ki določa, kje so možni incidenti za odgovor na vprašanje: Ali obstajajo lokacije znotraj območij z nepričakovano visoko ali nizko koncentracijo točk?

Poligonski geoobjekti, ki jih narišete, ali geoobjekti v poligonskem sloju, ki ga navedete, morajo določati, kjer bi se točke lahko pojavile. Za risanje teh poligonov kliknite gumb Nariši in kliknite lokacijo na karti, da ustvarite obliko poligona. Za risanje dodatnih poligonov kliknite gumb Nariši in kliknite lokacijo na karti za nadaljevanje.

## Razdeli po

Včasih boste morda želeli analizirati vzorce, ki upoštevajo osnovne porazdelitve. Na primer, če vaše točke predstavljajo zločine, bi deljenje s celotnim prebivalstvom prineslo analizo zločinov na prebivalca namesto število storjenih zločinov. Izbira atributa za deljenje z nečim se pogosto imenuje normalizacija.

Izbira možnosti Esri Prebivalstvo bo obogatilo posamezen poligonski geoobjekt s podatki o prebivalstvu, kar bo nato uporabljeno kot atribut za deljenje z nečim. Ta možnost bo porabljala kredite.

## Možnosti preglasitve

Orodje bo poiskalo optimalne nastavitve privzetih vrednosti za Velikost celice in Pas razdalje na podlagi značilnosti vaših podatkov. Če imate posebno Velikost celice ali Razdalja pasu, ki je smiseln za vašo analizo, lahko za nastavitev teh vrednosti uporabite Možnosti preglasitve.

Možnosti preglasitve so uporabne tudi pri izvajanju analize z različnimi sklopi podatkov, saj vam omogočijo ohranitev enake Razdalje pasu in Velikosti celice po več sklopih podatkov. Nato lahko ustrezno primerjate rezultate, na primer debelosti in stopenj diabetesa ali celo stopenj kriminalitete za dve različni leti.

## Velikost celice

Velikost mrežnih celic, uporabljenih za štetje točk znotraj.

Ko uporabljate šesterokotno mrežo za štetje točk znotraj, se ta razdalja uporablja kot višina šesterokotnika.

## Razdalja pasu

Vsak geoobjekt je analiziran znotraj konteksta tistih sosednjih geoobjektov, ki se nahajajo znotraj navedene razdalje.Orodje bo izračunalo privzeto razdaljo za vas ali pa boste to možnost lahko uporabili za določitev razdalje, ki je smiselna za vašo analizo.

Na primer, če preučujete vzorce voženj dnevnih migrantov in veste, da je povprečna razdalja poti v službo 24 kilometrov, boste za svojo analizo morda želeli uporabiti pas razdalje 24 kilometrov.

## Ime sloja z rezultati

Navedite ime sloja, ki bo ustvarjen v Moji vsebini in dodan na karto. Ta sloj z rezultati vam bo pokazal statistično značilne gruče visokih in nizkih vrednosti ali število točk. Če ime sloja z rezultati že obstaja, boste morali vnesti drugo ime.

S pomočjo spustnega menija Shrani rezultat v lahko navedete ime mape v Moji vsebini, kjer bo shranjen rezultat.