## Παρεμβολή Σημείων

##

Αυτό το εργαλείο σάς επιτρέπει να προβλέψετε τιμές σε νέες τοποθεσίες, με βάση τις μετρήσεις από μια συλλογή σημείων. Το εργαλείο παίρνει δεδομένα σημείου με τιμές σε κάθε σημείο και επιστρέφει ένα raster προβλεπόμενων τιμών:

- Μια περιφέρεια διαχείρισης ποιότητας αέρα διαθέτει αισθητήρες που μετρούν τα επίπεδα μόλυνσης. Το εργαλείο "Σημεία Παρεμβολής" μπορεί να χρησιμοποιηθεί για να προβλεφθούν τα επίπεδα μόλυνσης σε τοποθεσίες όπου δεν υπάρχουν αισθητήρες, όπως οι τοποθεσίες με πληθυσμούς σε κίνδυνο—σχολεία ή νοσοκομεία, για παράδειγμα.
- Προβλέψτε τις συγκεντρώσεις βαρέων μετάλλων σε καλλιέργειες, με βάση τα δείγματα που λαμβάνονται από μεμονωμένα φυτά.
- Προβλέψτε τα επίπεδα θρεπτικών συστατικών του εδάφους (άζωτο, φώσφορος, κάλιο, κ.λπ.) και άλλους δείκτες (όπως η ηλεκτρική αγωγιμότητα), για να μελετήσετε τις σχέσεις τους με την απόδοση της σοδειάς και να δώσετε ακριβείς ποσότητες συστατικών λιπάσματος για κάθε τοποθεσία του αγρού.
- Οι μετεωρολογικές εφαρμογές περιλαμβάνουν πρόβλεψη θερμοκρασίας, βροχόπτωσης και συναφείς μεταβλητές (όπως η όξινη βροχή).

## Επιλέξτε σημειακό θεματικό επίπεδο που περιέχει τοποθεσίες με γνωστές τιμές

Το σημειακό θεματικό επίπεδο που περιέχει τα σημεία στα οποία μετρήθηκαν οι τιμές.

## Επιλογή πεδίου για παρεμβολή

Επιλέξτε το πεδίο οι τιμές του οποίου θέλετε να παρεμβληθούν. Το πεδίο πρέπει να είναι αριθμητικό.

## Βελτιστοποίηση για

Επιλέξτε την προτίμησή σας, ταχύτητα έναντι ακρίβειας.

Ο υπολογισμός των προβλέψεων μεγαλύτερης ακρίβειας διαρκεί περισσότερη ώρα. Αυτή η παράμετρος αλλάζει τις προκαθορισμένες τιμές αρκετών άλλων παραμέτρων της Παρεμβολής Σημείων προκειμένου να βελτιστοποιηθεί η ταχύτητα υπολογισμού, η ακρίβεια των αποτελεσμάτων ή μια ισορροπία αυτών των δύο. Η προεπιλεγμένη ρύθμιση είναι η βελτιστοποίηση του εργαλείου για ισορροπία.

## Μετατροπή δεδομένων σε κανονική κατανομή

Επιλέξτε αν θα γίνεται μετατροπή των δεδομένων σας σε κανονική κατανομή.

Η παρεμβολή είναι πλέον ακριβής για δεδομένα που ακολουθούν μια κανονική (σε σχήμα καμπάνας) κατανομή. Αν τα δεδομένα σας δεν φαίνεται να είναι κανονικά κατανεμημένα, θα πρέπει να πραγματοποιήσετε μια μετατροπή.

## Μέγεθος τοπικών μοντέλων

Η Παρεμβολή Σημείων δημιουργεί τοπικά μοντέλα παρεμβολής, τα οποία συνδυάζονται μεταξύ τους για να δημιουργηθεί ο τελικός χάρτης πρόβλεψης. Αυτή η παράμετρος ελέγχει τον αριθμό των σημείων που θα περιέχονται σε κάθε τοπικό μοντέλο. Με μικρότερες τιμές, τα αποτελέσματα θα είναι περισσότερο τοπικά και μπορεί να αποκαλύψουν συνέπειες μικρής κλίμακας, αλλά μπορεί να εισάγουν κάποια αστάθεια στους υπολογισμούς. Με μεγαλύτερες τιμές, θα υπάρχει μεγαλύτερη σταθερότητα, αλλά ενδέχεται να παραβλεφθούν κάποιες τοπικές συνέπειες.

Η τιμή μπορεί να κυμαίνεται από 30 έως 500, αλλά οι τυπικές τιμές κυμαίνονται μεταξύ 50 και 200.

## Αριθμός Γειτόνων

Οι προβλέψεις υπολογίζονται με βάση τα γειτονικά σημεία. Αυτή η παράμετρος ελέγχει τον αριθμό των σημείων που θα χρησιμοποιηθούν στον υπολογισμό. Γενικά, η χρήση μεγαλύτερου αριθμού γειτόνων έχει ακριβέστερα αποτελέσματα, αλλά ο υπολογισμός τους διαρκεί περισσότερο.

Αυτή η τιμή μπορεί να κυμαίνεται από 1 έως 64, αλλά οι τυπικές τιμές κυμαίνονται μεταξύ 5 και 15.

## Μέγεθος εξαγόμενου κελιού

Εισαγάγετε το μέγεθος κελιού και τη μονάδα για τα raster εξόδου.

Οι διαθέσιμες μονάδες είναι πόδια, μίλια, μέτρα και χιλιόμετρα.

## Εξαγόμενο σφάλμα πρόβλεψης

Επιλέξτε αν θα δημιουργείται raster με τυπικά σφάλματα για τις προβλεπόμενες τιμές.

Τα τυπικά σφάλματα είναι χρήσιμα, επειδή παρέχουν πληροφορίες για την αξιοπιστία των προβλεπόμενων τιμών. Ένας απλός πρακτικός κανόνας είναι ότι, στο 95% των περιπτώσεων, η πραγματική τιμή θα βρίσκεται μεταξύ δύο τυπικών σφαλμάτων της προβλεπόμενης τιμής. Για παράδειγμα, έστω ότι μια νέα τοποθεσία λαμβάνει την τιμή πρόβλεψης 50 με τυπικό σφάλμα 5. Αυτό σημαίνει ότι η καλύτερη εκτίμηση του εργαλείου είναι ότι η πραγματική τιμή σε αυτή την τοποθεσία είναι 50, αλλά μια λογική υπόθεση είναι ότι μπορεί να είναι μεταξύ 40 και 60. Για να υπολογίσετε αυτό το εύρος εύλογων τιμών, πολλαπλασιάστε το τυπικό σφάλμα επί 2, προσθέστε αυτή την τιμή στην τιμή πρόβλεψης για να λάβετε το άνω όριο του εύρους και αφαιρέστε την από την τιμή πρόβλεψης για να λάβετε το κάτω όριο του εύρους.

## Όνομα εξαγόμενου θεματικού επιπέδου

Το όνομα του θεματικού επιπέδου που θα δημιουργηθεί στην ενότητα Το περιεχόμενό μου και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, θα σας ζητηθεί να δώσετε άλλο όνομα.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μου όπου θα αποθηκευτεί το αποτέλεσμα.