## Rekonstrueeri rajad

##

See tööriist kasutab ajateadlikku punkt- või pindobjektide kihti, mis kujutab endast `ühte ajahetke`. Kõigepealt määrab tööriist identifikaatoriga, millised objektid kuuluvad raja juurde. Rajad järjestatakse iga asukoha aja alusel ja teisendatakse jooneks või polügooniks, mis tähistab liikumisteed ajas. Vajaduse korral saab lisada sisendile puhvrina välja, mis loob igas asukohas polügooni. Need puhverpunktid, või vastavalt sisendile polügoonid, ühendatakse järjestikku, et luua rada polügoonina, kus laiust tähistab huvipakkuv atribuut. Tulemuseks saadud radadel on algus- ja lõppaeg, mis tähistab ajaliselt iga raja esimest ja viimast objekti. Radade loomisel arvutatakse sisendobjektide statistika, mis määratakse väljundraja juurde. Kõige lihtsam statistika on punktide arv alas, kuid kasutada võib ka muud statistikat.

Ajateadlike kihtide objekte saab esitada kahel viisil.

- Ajahetk – üks hetk ajas
- Ajavahemik – algus- ja lõppaeg

Teil on näiteks 10-minutiste vahedega tehtud GPS-mõõtmised orkaanide jaoks. Iga GPS-mõõtmise juurde on jäädvustatud orkaani nimi, asukoht, jäädvustamise aeg ja tuule kiirus. Neid andmeid kasutades saaksite luua iga orkaani jaoks eraldi raja, kasutades raja tuvastamiseks orkaani nime. Lisaks sellele saaksite arvutada statistika, nagu iga orkaani keskmine, maksimaalne ja minimaalne tuulekiirus ning iga raja puhul tehtud mõõtmiste arv.

Sama näite alusel saaksite lisada radadele puhvrina ka tuulekiiruse. See lisaks igale mõõtmisele puhvrina tuulekiiruse välja selles asukohas ning ühendaks puhverdatud alad kokku, mis looks polügooni, mis näitab raja teed ja muudatusi tuule kiiruses orkaani kestel.

## Valige objektid, mille radasid rekonstrueerida

Punkti- või polügoonikiht, mis rekonstrueeritakse radadeks. Sisendkiht peab olema ajateadlik ja kujutama ühte ajahetke. Kiht peab olema tasapinnalises ristkoordinaatide süsteemis. Puhvri rakendamise korral peab tasapinnaliseks ristkoordinaatide süsteemiks olema funktsiooni Analüüsikeskkonnad abil määratud töötlev koordinaatsüsteem.

Lisaks kihi valimisele kaardil saate valida ripploendi alumises servas Sirvi kihte, et otsida oma sisust suurandmete failiketta andmestikku või objektikihti.

## Valige radade tuvastamiseks üks või mitu välja

Raja identifikaatorit tähistavad väljad.

Näiteks võite kasutada orkaanide radade rekonstrueerimisel raja nimena orkaani nime.

## Valige meetod, mida kasutatakse radade rekonstrueerimiseks

Meetod, mida kasutatakse radade ühendamiseks ja puhvri rakendamiseks (kui see on asjakohane). Meetodiga Planaarne on tulemuste arvutamine kiirem, aga selle puhul ei järgi rajad rahvusvahelist kuupäevarada ja puhverdamisel ei võeta arvesse maapinna tegelikku kuju. Meetodiga Geodeetiline järgivad rajad rahvusvahelist kuupäevarada ja maapinna tegeliku kuju arvesse võtmiseks rakendatakse geodeetilist puhvrit.

## Looge avaldis, mille alusel sisendobjekte puhverdada (valikuline)

Valem sisendobjekte ümbritseva puhvri kauguse arvutamiseks. Selle valemi saab luua puhverkalkulaatoriga, mis toetab lihtsaid operatsioone nagu liitmine, lahutamine, korrutamine ja jagamine. Väärtuste arvutamiseks kasutatakse analüüsi koordinaatsüsteemi. Kiht peab olema tasapinnalises ristkoordinaatide süsteemis. Puhvri rakendamise korral peab tasapinnaliseks ristkoordinaatide süsteemiks olema funktsiooni Analüüsikeskkonnad abil määratud töötlev koordinaatsüsteem.

Valem `$feature.tuulekiirus * 1000` tähendab, et välja tuulekiirus korrutatakse puhverväärtusega 1000. Puhverkalkulaatoris saab kasutada ka mitut välja.

## Valige aeg, mille järgi radasid tükeldada (valikuline)

Radade tükeldamise aeg. Kui sisendpunktide või polügoonide vahele jääb pikem aeg kui ajalõik, tükeldatakse need eri radadeks.

Kui määrate ajalõigu ja vahemaalõigu, tükeldatakse rajad juhul, kui täidetud on üks või mõlemad tingimused.

Näiteks teil on punktobjektid, mis tähistavad lendusid, kus raja väljaks on lennuki ID. Lennuk võib teha mitu lendu ja seda tähistatakse ühe rajana. Kui te teate, et lendude vahel on ühetunnine paus, saaksite kasutada raja tükeldamiseks `1 tundi` ja iga lend tükeldatakse sel juhul eraldi rajaks.

## Valige vahemaa, mille järgi radasid tükeldada (valikuline)

Radade tükeldamise vahemaa. Kui sisendpunktide või polügoonide vahele jääb suurem vahemaa kui vahemaalõik, tükeldatakse need eri radadeks.

Kui määrate ajalõigu ja vahemaalõigu, tükeldatakse rajad juhul, kui täidetud on üks või mõlemad tingimused.

## Lisa statistika (valikuline)

Saate arvutada summeeritud objektide statistika. Numbriväljadel saab arvutada järgmised statistikud.

- Koguarv – arvutatakse väärtuste, mis pole nullväärtused, hulk. See funktsioon on kasutatav numbriväljade või stringide korral. Väärtuste [null, 0 ja 2] koguarv on 2.
- Summa – väljal olevate arvväärtuste summa. Väärtuste [null, null ja 3] summa on 3.
- Keskmine – arvväärtuste keskmine. Väärtuste [0; 2 ja null] keskmine on 1.
- Miinimum – numbrivälja miinimumväärtus. Väärtuste [0; 2 ja null] miinimum on 0.
- Maksimum – numbrivälja maksimumväärtus. Väärtuste [0; 2 ja null] maksimum on 2.
- Vahemik – numbrivälja vahemik. Selle arvutamiseks lahutatakse maksimumväärtusest miinimumväärtus. Väärtuste [0, null ja 1] vahemik on 1. Väärtuste [null ja 4] vahemik on 0.
- Dispersioon – raja numbrivälja dispersioon. Väärtuse [1] dispersiooni on null. Väärtuste [null, 1;1 ja 1] dispersioon on 1.
- Standardhälve – numbrivälja standardhälve. Väärtuse [1] standardhälve on null. Väärtuste [null, 1;1 ja 1] standardhälve on 1.

Tekstiväljadel saab arvutada järgmised statistikud:

- Koguarv – stringide, mis pole nullväärtused, hulk.
- Mõni – see statistik on juhuslik valim tekstistringi väärtusest vastaval väljal.

Kõik statistikud arvutatakse väärtustega, mis ei ole nullväärtus. Tulemkiht sisaldab uut välja iga arvutatud statistiku kohta. Soovitud statistika lisamiseks valige uus atribuut ja statistik.

## Valige tulemite salvestamiseks mõni ArcGIS-i andmeladu

GeoAnalyticsi tulemeid käsitletakse ArcGIS-i andmelaos salvedena ning need kuvatakse asjakohaste Portal for ArcGIS objektikihtidena. Üldjuhul salvestatakse tulemid ajalisruumilisse andmelattu – see on vaikimisi valitud. Mõnel juhul on tulemid mõistlik salvestada relatsioonilisse andmelattu. Allpool on toodud mõned põhjused, miks oleks soovitatav tulemid salvestada relatsioonilisse andmelattu.

- Saate tulemeid kasutada portaalidevahelises koostöös.
- Saate tulemustega sünkroniseerida.

Relatsioonilist andmeladu pole otstarbekas kasutada, kui GeoAnalyticsi tulemite arv suureneb. Sel juhul peaksite kasutama suurt ajalisruumilist andmeladu, mis võimaldab hallata suurt andmemahtu.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikimisi nimi põhineb tööriista nimel ja sisendkihi nimel. Kui see kiht on juba olemas, siis töötlemine nurjub.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.