## Izsekot straumes lejteci

##

Šis rīks nosaka plūsmas ceļu jeb taku lejteces virzienā no jūsu ievades slāņa punktiem.

Piemēram, pieņemsim, ka jums ir punktu elementi, kas apzīmē piesārņojuma avotus, un jūs vēlaties noteikt, kurp jūsu pētāmajā apgabalā piesārņojums aizplūdīs. Varat izmantot straumes lejteces izsekošanas rīku, lai noteiktu piesārņojuma virzīšanās ceļu. Šo ceļu var sadalīt arī atsevišķos līnijas segmentos, norādot attāluma vērtības un vienības. Atgrieztā līnija var būt plūsmas ceļa kopējais garums, norādītais maksimālais ceļa garums vai apgabala elementiem, piemēram, izpētes apgabalam, piesaistīts garums. Bieži vien, ja tiek atgriezts kopējais ceļa garums, tas būs ceļš no avota līdz pat okeānam.

Rezultāts ir līnija, kas apzīmē lejteces ceļu. Ja ir norādīts opcijas Sadalīt ceļu līniju segmentos attālums, ceļa līnija tiks sadalīta vairākās līnijās, no kurām katra būs norādītajā garumā. Piemēram, ja ievades punkts apzīmē piesārņojuma rašanās vietu un upe, kurā tas nokļūst, plūst ar ātrumu 0,6 jūdzes stundā jeb 15 jūdzes dienā, jūs varētu sadalīt upi 15 jūdžu segmentos. Ceļa sadalīšana 15 jūdžu posmos aptuveni parādīs, kurā vietā piesārņojums katru dienu būs nokļuvis. Līnija tiks apzīmēta, izmantojot no attāluma atkarīgas krāsu pārejas un attāluma atzīmes no ceļa sākuma.

Rezultāta ceļam būs visi jūsu ievades punktu atribūti, kā arī papildu atribūti.

- Punkta ID — satur ID vērtību no ievades punkta.
- Garums Km — satur kopējo lejteces ceļa garumu kilometros.
- Apraksts un datu izšķirtspēja — satur informāciju, kas attiecas uz hidroloģiskajiem datiem, kas tiek izmantoti ceļa aprēķināšanai.
- No distances un uz distamci — satur katra līnijas segmenta sākuma un beigu attālumus. Šie atribūti tiek rakstīti tad, ja tiek izmantota opcija Sadalīt ceļu līniju segmentos.

Ja ir atzīmēta iespēja Lietot pašreizējo kartes pārklājumu, tiks analizēti tikai ievades slāņa redzamās daļas elementi pašreizējā kartes pārklājumā. Ja nav iezīmēts, tad tiks izmantoti visi ievades slāņa elementi, pat ja tie atrodas ārpus pašreizējā kartes pārklājuma.

## Punktu elementi, kas izmantojami kā sākumpunkti katram lejteces ceļam

Punktu elementi, kas izmantojami kā sākumpunkti lejteces ceļam. Izvade saturēs katra ievades punkta līniju.

Papildus slāņa izvēlei no kartes nolaižamā saraksta apakšā varat atlasīt Izvēlēties Living Atlas analīzes slāni vai Izvēlēties analīzes slāni. Tādējādi tiek atvērta galerija, kurā apskatāmi dažādi analīzes slāņi.

## Sadalīt izsekošanu līnijas segmentos

Ceļa līnija tiks sadalīta vairākās līnijās, no kurām katra būs norādītajā garumā. Piemēram, ja ievades punkts apzīmē piesārņojuma rašanās vietu un upe, kurā tas nokļūst, plūst ar ātrumu 0,6 jūdzes stundā jeb 15 jūdzes dienā, jūs varētu sadalīt upi 15 jūdžu segmentos. Ceļa sadalīšana 15 jūdžu posmos aptuveni parādīs, kurā vietā piesārņojums katru dienu būs nokļuvis. Līnija tiks apzīmēta, izmantojot no attāluma atkarīgas krāsu pārejas un attāluma atzīmes no ceļa sākuma. Rezultāta ceļam būs vairāki līniju segmenti, un katram no tiem būs lauki No distances un uz distanci.

## Maksimālais izsekošanas attālums

Nosaka kopējo atgrieztās līnijas garumu. Ja norādāt apgabala elementus, pie kā fiksēt ceļu, rezultāts tiks fiksēts pie šī apgabala elementa neatkarīgi no šeit ievadītā attāluma.

## Izgriezt izvadi uz

Vai nu uzzīmējiet, vai norādiet tā apgabala slāni, pie kā vēlaties fiksēt ceļu. Piemēram, ja vēlaties izsekot rezultātam tikai savā izpētes rajonā, piemēram, apgabalā, kā ievadi izmantojiet apgabala elementu, lai ceļš beigtos pie apgabala robežas.

## Rezultāta slāņa nosaukums

Tas ir slāņa nosaukums, kas tiks izveidots lapā Mans saturs un pievienots kartei. Noklusējuma nosaukums ir balstīts uz rīka nosaukumu un ievades slāņa nosaukumu. Ja slānis jau pastāv, jums tiks lūgts norādīt citu nosaukumu.

Lietojot iespēju Saglabāt rezultātu nolaižamajā sarakstlodziņā, jūs varat norādīt mapes nosaukumu sadaļā Mans saturs, kur tiks saglabāts rezultāts.