## Find eksisterende steder

##

Dette værktøj udvælger eksisterende objekter i dit undersøgelsesområde, der opfylder en række kriterier, som du har angivet. Kriterierne kan være baseret på attribut-forespørgsler (f.eks. ledige parceller) og rumlige forespørgsler (f.eks. inden for 1 km af en flod).

Hvis Anvend aktuel kortudstrækning er markeret, vil kun de objekter i inputlaget, der er synlige i den aktuelle kortudstrækning, blive analyseret. Hvis det ikke er markeret, analyseres alle objekter, selv om de er uden for den aktuelle kortudstrækning.

## Vælg lag, der indeholder objekter, som du ønsker at finde ved hjælp af attribut- og spatiale forespørgsler

Det punkt-, linje- eller områdelag, som du ønsker at finde objekter for baseret på en kombination af attribut- og spatiale forespørgsler, der er angivet nedenfor.

Ud over at vælge et lag fra dit kort kan du vælge Vælg Living Atlas-analyselag eller Vælg analyselag nederst på rullelisten. Dette åbner et galleri med en samling lag, der er nyttige til mange analysetyper.

## Opret en forespørgsel for at finde objekter

Klik på knappen Tilføj udtryk for at definere et udtryk. Du kan tilføje flere udtryk. Når du har angivet udtrykkene og klikket på knappen Kør analyse, filtreres objekterne i dit inputlag gennem hvert udtryk. De objekter, der opfylder alle udtryk, skrives til resultatlaget.

Der er to grundlæggende typer udtryk, du kan oprette: attribut og rumlig. Attributudtryk er forespørgsler om feltværdier, f.eks. `hvor navn er "San Francisco"`. Der findes fire typer spatiale udtryk:

- inden for en afstand af: objektet skal ligge inden for en vis afstand af et objekt i et andet lag. F.eks. find parceller, der ligger inden for 500 meter fra Los Angeles River.
- indeholder alle: objektet skal indeholde alle dele af et objekt i et andet lag. F.eks. find vandskel, der indeholder alle dele af parceller angivet til industriel brug. Ingen del af parcellen må ligge uden for vandskellet.
- helt omgivet: objektet skal være helt omgivet af et objekt i et andet lag. F.eks. find skoledistrikter, der er helt omgivet af en bygrænse. Ingen del af skoledistriktet må ligge uden for bygrænsen.
- gennemskærer: objektet indeholder en del af et objekt i et andet lag. F.eks. find parceller, der gennemskærer floder. Enhver del af floden, der løber igennem parcellen eller rammer parcellens grænse, gennemskærer parcellen.

Hvert rumligt udtryk har en tilsvarende negation (nægtelse); ikke inden for en afstand af, indeholder ikke alle, ikke helt omgivet og gennemskærer ikke.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.