## Najdi najbližje

##

To orodje najde najbližje geoobjekte ter jih razvrsti po razdalji do najbližjih geoobjektov. Da najde najbližje, lahko orodje meri po zračni razdalji ali z izbranim načinom potovanja. Obstajajo možnosti za omejitev števila najbližjih geobjektov za iskanje ali iskalnega dosega, v katerem se jih išče. Rezultati tega orodja vam lahko pomagajo odgovoriti na naslednje vrste vprašanj:

- Kateri je najbližji park od tukaj?
- Do katere bolnišnice se vozim najmanj časa? Kako dolgo bi pot trajala v torek ob 17:30 med prometno konico?
- Kakšne so cestne razdalje med temi večjimi mesti?
- Kateri od teh pacientov bivajo znotraj treh kilometrov od teh kemičnih tovarn?

Orodje Najdi najbližje vrne sloj, ki vsebuje najbližje geoobjekte in linijski sloj, ki povezuje izhodiščne lokacije z najbližjimi lokacijami. Linijski sloj vsebuje informacije o izhodiščnih in najbližjih lokacijah ter vmesnih razdaljah.

Če je obkljukana možnost Uporabi trenutni obseg karte, bodo kot izhodiščni in potencialno najbližji geoobjekti upoštevani samo objekti, vidni znotraj trenutnega obsega karte. Če je možnost odkljukana, bodo upoštevani vsi geoobjekti v vhodnem sloju, tudi če so zunaj trenutnega obsega karte.

## Izberite sloj, v katerem se iščejo najbližje lokacije:

Orodje Najdi najbližje meri od geoobjektov v sloju, ki ga navedete tukaj (izhodiščne lokacije), do lokacij, ki jih navedete v naslednjem parametru. Orodje podpira do 1.000 geoobjektov v posameznem sloju.

## Najdi najbližje lokacije v

Orodje Najdi najbližje meri od vsakega od geoobjektov v prvem sloju do lokacij v tem sloju. Orodje podpira do 1.000 lokacij v posameznem sloju.

Poleg izbire sloja s karte lahko izberete Izberi sloj za analizo iz zbirke Living Atlas ali Izberi sloj za analizo, ki se nahajata v spodnjem delu spustnega menija. To odpre galerijo, ki vsebuje zbirko slojev, uporabnih za mnoge analize.

## Izmeri

Izberite iskanje najbližjih lokacij na podlagi zračne razdalje ali izbranega načina potovanja. Načini potovanja so omogočeni samo, ko vaš vhodni sloj vsebuje točke. Razpoložljive načine potovanja določi administrator vaše organizacije. Ko uporabljate enega izmed načinov potovanja, so meritve narejene vzdolž cest ali pešpoti in upoštevajo veljavna pravila, kot so enosmerne ulice, prepovedano zavijanje itd.

Ko merite med linijami in poligoni, je najdena razdalja od ali do najbližje točke po liniji ali meji poligona.

Ko izberete čas vožnje z avtom, čas vožnje po neasfaltiranih cestah ali čas vožnje s tovornjakom, lahko izberete način merjenja časa vožnje.

- Odkljukajte Uporabi promet, da najdete najbližji geoobjekt na podlagi statičnih potovalnih hitrosti, kot so hitrostne omejitve, in ne upošteva spreminjajočih se hitrosti, ki jih povzročajo spreminjajoče prometne razmere.

  To je možnost, ki jo izberete, če želite vedeti, kaj je v splošnem najbližje, ne pa tudi nujno najbližje ob upoštevanju prometnih razmer ob določenem času in dnevu.

- Obkljukajte Uporabi promet, da najdete najbližje geoobjekte na podlagi podanega časa začetka in spreminjajočih se prometnih razmer. Če izberete tudi možnost Trenutni promet, se čas odhoda iz izhodiščnih točk nastavi na trenuten čas, trenutne in predvidene hitrosti prometa pa prihajajo od senzorjev in vsebin, da ugotovite, kateri geoobjekti so najbližji. Predvidene hitrosti prometa se izračunajo glede na hitrost trenutnega prometa, pretekle hitrosti in trenutne dogodke, kot je vreme. Hitrosti prometa so predvidene 12 ur v prihodnost, da lahko premaknete drsnik in nastavite čas odhoda do 12 ur vnaprej.

  Uporabite te nastavitve trenutnega prometa, da izveste, katere geoobjekte je mogoče doseči v najkrajšem času, če se odpravite zdaj, čez eno uro in tako naprej.

- Če obkljukate možnost Uporabi promet in izberete Promet, temelječ na tipičnih razmerah za dan in čas, orodje najde najbližje geoobjekte na podlagi preteklih povprečij hitrosti za vsak petminutni interval v običajnem tednu. Rezultati vključujejo promet, vendar odstranijo vpliv trenutnih prometnih razmer in dogodkov, ki lahko močno odstopajo od običajnih.

  Te nastavitve preteklega prometa lahko uporabite npr. za vprašanje: »Katere geoobjekte je mogoče doseči najhitreje, če je odhod v sredo ob 11:30?«

  Čas, ki ga nastavite, upošteva časovni pas, v katerem se nahajajo vaši izhodiščni geoobjekti. Če torej nastavite čas na 8:00 in imate dva izhodiščna geoobjekta, enega v New Yorku in drugega v Los Angelesu, bo najbližja lokacija najdena tako, da bo predviden čas odhoda ob 8:00. Vzhodni čas in 8:00. Pacifiški čas.

Upoštevajte, da ko vozilo pelje stran od točke, se trenutni čas in prometne razmere spreminjajo. To orodje upošteva te spremembe, če obkljukate možnost Uporabi promet; vendar vse regije ne podpirajo prometnih podatkov. Kliknite povezavo Glej razpoložljivost na orodju, da preverite, ali je na voljo na vašem študijskem območju.

Pri času vožnje s tovornjakom se lahko uporabljajo dinamične hitrosti vožnje na podlagi prometa, a le do z zakonom dovoljene omejitve hitrosti za tovornjake. Na primer, če je dinamična hitrost za ulico na podlagi trenutnega prometa 65 km/h, omejitev hitrosti za tovornjake na tej ulici pa je 50 km/h, bo pri izračunu uporabljena hitrost 50 km/h za to ulico.

## Za vsako lokacijo v vhodnem sloju

Za omejitev iskanja najbližjih lokacij imate dve možnosti. Ena možnost je omejitev največjega števila najbližjih lokacij, ki jih naj najde glede na izhodiščno lokacijo. Najdete lahko en najbližji park, dva najbližja parka in tako naprej. Druga možnost je nastavitev največje iskalne razdalje ali časa vožnje.

Če odkljukate možnosti, je največje število najbližjih lokacij za iskanje 100 (omejitev orodja), največji iskalni doseg pa ni omejen.

Čas obdelave je odvisen od števila izhodiščnih lokacij, števila bližnjih lokacij in največjega iskalnega dosega. Ob več lokacijah ali večjem iskalnem dosegu je za obdelavo potrebnega več časa.

Ko je pri iskalnem dosegu postavljena omejitev, je mogoče, da orodje ne bo našlo nobenih najbližjih lokacij ali pa bo najdenih manj lokacij, kot je največje število najbližjih lokacij, ki ste jih določili.

## Ime sloja z rezultati

To je ime geoobjektnega sloja, ki bo ustvarjen v Moji vsebini in dodan na karto. Če geoobjektni sloj že obstaja, boste morali navesti drugo ime. Geoobjektni sloj bo vseboval dva sloja: eden bo predstavljal najbližje lokacije in drugi linije, ki povezujejo vhodne lokacije z najbližjimi lokacijami.

Če izberete Vključi usmerjevalne sloje, se vsaka pot iz rezultata prav tako shrani kot usmerjevalni sloj. Usmerjevalni sloj vsebuje vse informacije za določeno pot, kot so dodeljeni postanki, kot tudi navodila za pot. Ustvarjanje usmerjevalnega sloja je uporabno, če želite deliti posamezne poti z drugimi člani v vaši organizaciji ali če želite nadalje spremeniti poti s pomočjo gumba Navodila za pot v pregledovalniku kart. Usmerjevalni sloj uporablja samodejno generirano enolično ime, ki je sestavljeno iz predpone imena vhodnega geoobjektnega sloja.

Največje število ustvarjenih usmerjevalnih slojev je 1.000. Če rezultat vsebuje več kot 1.000 poti in če je obkljukano Vključi usmerjevalne sloje, bo orodje ustvarilo samo izhodno geoobjektno storitev.

Z uporabo spustnega menija Shrani rezultat v lahko navedete ime mape v Moji vsebini, kjer bodo, če bodo ustvarjeni, shranjeni geoobjektni in usmerjevalni sloji.