## Konvertér raster til objekt

##

Dette værktøj konverterer raster til et objektdatasæt som punkter, linjer eller polygoner.

Med parameteren Vælg felt kan du vælge, hvilket attributfelt i input-rasterdatasættet, der skal blive til en attribut i output-objektklassen. Denne parameter er kun tilgængelig for heltalsrastere, der har flere attributter i den tilknyttede tabel.

Input-rasterdataene kan have en hvilken som helst cellestørrelse.

Heltalsrastere kan konverteres til punkt-, linje- eller polygonobjekter. Men flydende punkt-rastere kan kun konverteres til punktobjekter.

Hvis feltet Brug aktuel kortudstrækning er markeret, er det kun de rasterceller, der er synlige inden for den aktuelle kortudstrækning, der konverteres. Hvis markeringen fjernes, konverteres alle cellerne i rasterlaget, også dem, der ligger uden for den aktuelle kortudstrækning. Læg mærke til dette, hvis rasterlaget er stort eller har en meget høj opløsning.

Eksempelanvendelser for dette værktøj omfatter følgende:

- Oprettelse af polygonobjekter ud fra rasterdata med klassifikationer for arealanvendelse.
- Vandløb, der identificeres i en digital elevationsmodel (DEM), kan konverteres til linjeobjekter.
- En DEM kan konverteres til punktobjekter, der kan bruges i en ikke-raster-baseret arbejdsgang.

## Vælg det rasterlag, der skal konverteres

Det input-rasterlag, der konverteres til vektorlag.

## Vælg felt

Opret et felt, der angiver, hvilken værdi der skal bruges til konverteringen.

Det kan være en hvilken som helst heltals- eller tekstværdi.

Et felt, der indeholder flydende punkt-værdier, kan kun bruges, hvis outputtet er et punktdatasæt.

Standardvalget er at bruge Værdi-feltet, som indeholder værdien i hver rastercelle.

## Vælg outputtype

Vælg outputtypen blandt punkt, linje eller polygon.

- Punkt – Raster konverteres til et datasæt med punkter.
- Linje – Raster konverteres til et datasæt med linjeobjekter.
- Polygon – Raster konverteres til et datasæt med polygonobjekter.

## Gør linjer eller polygoner enklere

Angiv, om objekterne skal forenkles.

Hvis feltet er markeret (standard), udjævnes linje- eller polygonobjekterne, så der fremkommer et mere generelt resultat. Hvis denne indstilling ikke er markeret, vil de lineære objekter følge rasterdatasættets cellegrænser.

## Navn på resultatlag

Navnet på det lag, som oprettes under Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.