## Luo valuma-alueet

##

Tämän työkalun avulla voit määrittää valuma-alueen tai ylävirran kokooma-alueen kullekin lähtökarttatason pisteelle.

Oletetaan, että käytössäsi on pistekohteita, jotka edustavat vesitse leviäviä saasteita, ja haluat etsiä saasteiden todennäköisen lähteen. Koska saasteen lähteen on oltava jossain kohtaa valuma-aluetta pisteestä ylävirtaan, tämän työkalun avulla voit selvittää valuma-alueet, jotka sisältävät saasteen lähteet.

Lähtöpisteiden sijainnilla on merkitystä. Jos ne eivät sijaitse tarkkaan vesistön viivalla, tuloksena syntyvät valuma-alueet voivat olla hyvin pieniä, eikä niistä ole hyötyä analyysissa. Etsi etäisyys lähimpään vesistöön -toiminnon avulla voi säätää lähtöpisteiden sijaintia, jotta ne osuvat tarkkaan vesistön viivalle. Silloin vesistön viivalla sijaitsevaan pisteeseen virtaavan valuma-alueen löytäminen on helpompaa. Valuma-alueiden etsinnässä käytetyt säädetyt sijainnit kirjoitetaan tuloskarttatasoon – lähtöpisteitä ei muokata.

Tuloksena on ryhmätaso, joka sisältää seuraavat kaksi tasoa: valuma-alueet ja valuma-alueiden laskennassa käytetyt säädetyt pisteet.

Tuloksena syntyvissä valuma-alueissa on kaikki lähtöpisteiden ominaisuustiedot sekä seuraavat lisäominaisuustiedot:

- PourPtID – Sisältää lähtöpisteen tunnusarvon.
- Alueen neliökilometrit – sisältää ylävirran valuma-alueen neliökilometreinä
- Kuvaus ja DataResolution – Sisältävät tietoja, jotka liittyvät jäljityksen laskennassa tarvittavaan hydrologiseen aineistoon.

Jos vaihtoehto Käytä nykyistä karttalaajuutta on valittuna, vain nykyisen karttalaajuuden kohteita käytetään valuma-alueiden laskentaan. Jos toimintoa ei ole valittu, kaikki syötekarttatason kohteet analysoidaan – myös kohteet, jotka ovat nykyisen karttalaajuuden ulkopuolella.

## Pistekohteet, joita käytetään valuma-alueiden laskennassa

Valuma-alue (ylävirran kokooma-alue) lasketaan kutakin pistettä kohti.

Kartasta valittavan karttatason lisäksi voit valita alareunan avattavasta luettelosta Valitse maailmankartaston analyysikarttataso- tai Valitse analyysikarttataso -vaihtoehdon. Tämä vaihtoehto avaa gallerian, joka sisältää monissa analyyseissa hyödyllisten karttatasojen kokoelman.

## Etsi etäisyys lähimpään vesistöön

Jos lähtöpisteet sijaitsevat kaukana vesistön viivalta, tuloksena syntyvät valuma-alueet ovat todennäköisesti hyvin pieniä eikä niistä ole juurikaan hyötyä analyysissa, kuten saasteen ylävirrassa sijaitsevan lähteen selvityksessä. Useimmissa tapauksissa lähtöpisteen halutaan kiinnittyvän lähimpään vesistön viivaan niiden valuma-alueiden etsimiseksi, jotka virtaavat vesistön viivalla sijaitsevaan pisteeseen. Voit etsiä lähimmän vesistön viivan määrittämällä hakuetäisyyden. Jos et määritä hakuetäisyyttä, työkalu laskee tavanomaisen hakuetäisyyden.

Voit käyttää lähtöpisteen tarkkaa sijaintia määrittämällä hakuetäisyydeksi nollan.

Analyysitarkoituksia varten Esri on laskenut vesistön viivat ennakkoon käyttämällä standardinmukaisia hydrologisia malleja. Jos hakuetäisyydellä ei ole yhtään vesistön viivaa, ohjelma käyttää hakuetäisyyden sijaintia, joka sisältää korkeimman virtauskertymän.

## Tulostason nimi

Sen tason nimi, joka luodaan kohtaan Oma sisältö ja joka lisätään karttaan. Oletusnimi perustuu työkalun nimeen ja lähtökarttatason nimeen. Jos taso on jo luotu, sinua pyydetään antamaan toinen nimi.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.