## Ανακατασκευή Ιχνών

##

Το εργαλείο λειτουργεί με ένα χωρο-χρονικό θεματικό επίπεδο είτε σημειακών είτε πολυγωνικών στοιχείων που αντιπροσωπεύουν μια `στιγμή` στο χρόνο. Πρώτα προσδιορίζει ποια στοιχεία ανήκουν σε ένα ίχνος με χρήση ενός αναγνωριστικού. Χρησιμοποιώντας χρονική πληροφορία σε κάθε τοποθεσία, τα ίχνη ταξινομούνται σειριακά και μετατρέπονται σε γραμμή ή πολύγωνο που αναπαριστά τη διαδρομή της κίνησης σε συνάρτηση με το χρόνο. Προαιρετικά, μπορεί να δημιουργηθεί ζώνη για τα δεδομένα βάσει ενός πεδίου, δημιουργώντας ένα πολύγωνο σε κάθε τοποθεσία. Αυτά τα διαχωρισμένα σε ζώνες σημεία, ή τα πολύγωνα εάν τα δεδομένα εισόδου είναι πολύγωνα, ενώνονται σειριακά στη συνέχεια για να δημιουργήσουν ένα ίχνος με τη μορφή πολυγώνου του οποίου το πλάτος αντιστοιχεί στο ζητούμενο γνώρισμα. Τα εξαγόμενα ίχνη έχουν χρόνους έναρξης και λήξης, οι οποίοι χρονικά αντιστοιχούν στο πρώτο και το τελευταίο στοιχείο ενός δεδομένου ίχνους. Όταν δημιουργηθούν τα ίχνη, υπολογίζονται τα στατιστικά για τα στοιχεία εισόδου και αντιστοιχίζονται στο εξαγόμενο ίχνος. Το βασικότερο στατιστικό στοιχείο είναι το πλήθος των σημείων εντός της περιοχής, αλλά μπορούν επίσης να υπολογιστούν και άλλα στατιστικά στοιχεία.

Τα στοιχεία σε χωρο-χρονικά θεματικά επίπεδα αναπαρίστανται με έναν από τους εξής δύο τρόπους:

- Στιγμή—Μια μοναδική στιγμή στο χρόνο
- Διάστημα—Ένα χρονικό διάστημα με έναρξη και λήξη

Για παράδειγμα, ας υποθέσουμε ότι έχετε μετρήσεις GPS για τυφώνες κάθε 10 λεπτά. Κάθε μέτρηση GPS καταγράφει το όνομα, την τοποθεσία, το χρόνο εγγραφής και την ταχύτητα ανέμου του τυφώνα. Με τις πληροφορίες αυτές, θα μπορούσατε να δημιουργήσετε ίχνη για κάθε τυφώνα χρησιμοποιώντας το όνομα για αναγνώριση του ίχνους, και θα εξάγονταν ίχνη για κάθε τυφώνα. Επιπλέον, θα μπορούσατε να υπολογίσετε στατιστικά όπως η μέση, η μέγιστη και η ελάχιστη τιμή ταχύτητας ανέμου κάθε τυφώνα, αλλά και το πλήθος των μετρήσεων για κάθε ίχνος.

Χρησιμοποιώντας το ίδιο παράδειγμα, θα μπορούσατε να δημιουργήσετε ζώνες για τα ίχνη σας ανάλογα με την ταχύτητα του ανέμου. Με τον τρόπο αυτό, κάθε μέτρηση θα διαχωριζόταν ανάλογα με την ταχύτητα του ανέμου στη δεδομένη τοποθεσία, και οι διαχωρισμένες σε ζώνες περιοχές θα ενώνονταν, δημιουργώντας ένα πολύγωνο αντιπροσωπευτικό της διαδρομής του ίχνους, όπως και των αλλαγών στην ταχύτητα του ανέμου κατά την πορεία του τυφώνα.

## Διαλέξτε στοιχεία για την ανακατασκευή ιχνών

Το σημειακό ή πολυγωνικό θεματικό επίπεδο για το οποίο θα γίνει ανακατασκευή ιχνών. Αυτό το θεματικό επίπεδο εισόδου πρέπει να είναι χωρο-χρονικό με στοιχεία που αντιπροσωπεύουν μια στιγμή στον χρόνο. Το θεματικό επίπεδο πρέπει να βρίσκεται σε προβολικό σύστημα συντεταγμένων ή η χωρική αναφορά της επεξεργασίας πρέπει να είναι ορισμένη σε προβολικό σύστημα συντεταγμένων χρησιμοποιώντας τα Περιβάλλοντα Ανάλυσης εάν έχει εφαρμοστεί ζώνη.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε Αναζήτηση θεματικών επιπέδων στο κάτω μέρος της αναπτυσσόμενης λίστας για αναζήτηση στα περιεχόμενά σας ενός κοινόχρηστου αρχείου συνόλου δεδομένων με big data ή ενός feature layer.

## Διαλέξτε ένα ή περισσότερα πεδία για την αναγνώριση ιχνών

Τα πεδία που αντιπροσωπεύουν το αναγνωριστικό ίχνους.

Για παράδειγμα, αν η ανακατασκευή αφορούσε ίχνη τυφώνων, θα μπορούσατε να χρησιμοποιήσετε το όνομα του τυφώνα ως το πεδίο ίχνους.

## Διαλέξτε τη μέθοδο που χρησιμοποιείται για την ανακατασκευή ιχνών

Μέθοδος που χρησιμοποιείται για την ένωση ιχνών και την εφαρμογή ζωνοποίησης (εάν ισχύει). Η Επιπεδική μέθοδος μπορεί να υπολογίσει γρηγορότερα τα αποτελέσματα αλλά δεν συγκεντρώνει τα ίχνη γύρω από τη διεθνή γραμμή ημερομηνίας και δεν λαμβάνει υπόψη το πραγματικό σχήμα της γης κατά τη ζωνοποίηση. Η Γεωδαιτική μέθοδος συγκεντρώνει τα ίχνη γύρω από τη γραμμή ημερομηνίας, εφόσον απαιτείται, και εφαρμόζει μια γεωδαιτική ζωνοποίηση η οποία λαμβάνει υπόψη το σχήμα της γης.

## Δημιουργήστε μια έκφραση για δημιουργία ζώνης στα στοιχεία εισόδου (προαιρετικό)

Εξίσωση που χρησιμοποιείται για τον υπολογισμό της απόστασης ζώνης γύρω από τα στοιχεία εισόδου. Η εξίσωση αυτή μπορεί να δημιουργηθεί χρησιμοποιώντας τον υπολογιστή ζώνης και υποστηρίζονται βασικές πράξεις, όπως πρόσθεση, αφαίρεση, πολλαπλασιασμό και διαίρεση. Οι τιμές υπολογίζονται χρησιμοποιώντας το σύστημα συντεταγμένων για ανάλυση. Το θεματικό επίπεδο πρέπει να βρίσκεται σε προβολικό σύστημα συντεταγμένων ή η χωρική αναφορά της επεξεργασίας πρέπει να είναι ορισμένη σε προβολικό σύστημα συντεταγμένων χρησιμοποιώντας τα Περιβάλλοντα Ανάλυσης εάν έχει εφαρμοστεί ζώνη.

Μια εξίσωση όπως η `$feature.windspeed * 1000` θα εφάρμοζε μια ζώνη του 1.000 πολλαπλασιασμένη με το πεδίο windspeed. Μπορείτε να χρησιμοποιήσετε περισσότερα από ένα πεδία στον υπολογιστή ζώνης.

## Επιλέξτε χρόνο για διαχωρισμό των ιχνών (προαιρετικό)

Ο χρόνος που χρησιμοποιείται για διαχωρισμό των ιχνών. Αν τα σημεία ή τα πολύγωνα εισόδου έχουν μεγαλύτερη διάρκεια μεταξύ τους από το χρονικό όριο, θα διαχωριστούν σε διαφορετικά ίχνη.

Αν καθορίσετε διαχωρισμό βάσει χρόνου και διαχωρισμό βάσει απόστασης, τα ίχνη θα διαχωρίζονται όποτε ικανοποιούνται μία ή και οι δύο συνθήκες.

Φανταστείτε ότι έχετε σημειακά στοιχεία που αναπαριστούν αεροπορικές πτήσεις, όπου το πεδίο ίχνους είναι το αναγνωριστικό του αεροσκάφους. Το αεροσκάφος αυτό θα μπορούσε να κάνει πολλά ταξίδια και θα αναπαρίστατο ως ένα ίχνος. Αν γνωρίζατε ότι υπάρχει κενό 1 ώρας μεταξύ των πτήσεων, θα μπορούσατε να χρησιμοποιήσετε τη `1 ώρα` για το διαχωρισμό των ιχνών, και κάθε πτήση θα είχε το δικό της ίχνος.

## Επιλογή απόστασης για διαχωρισμό ιχνών κατά (προαιρετικά)

Η απόσταση που χρησιμοποιείται για διαχωρισμό των ιχνών. Αν η απόσταση μεταξύ των σημείων ή των πολυγώνων εισόδου είναι μεγαλύτερη από την απόσταση διαχωρισμού, θα γίνει διαχωρισμός τους σε διαφορετικά ίχνη.

Αν καθορίσετε διαχωρισμό βάσει χρόνου και διαχωρισμό βάσει απόστασης, τα ίχνη θα διαχωρίζονται όποτε ικανοποιούνται μία ή και οι δύο συνθήκες.

## Προσθήκη στατιστικών (προαιρετικά)

Μπορείτε να υπολογίσετε στατιστικά για τα στοιχεία που θα συνοψιστούν. Σε αριθμητικά πεδία, μπορείτε να υπολογίσετε τα εξής:

- Πλήθος—Υπολογίζει τον αριθμό τιμών που δεν είναι null. Μπορεί να χρησιμοποιηθεί σε αριθμητικά πεδία ή σε συμβολοσειρές. Το πλήθος των [null, 0, 2] είναι 2.
- Άθροισμα—Το άθροισμα των αριθμητικών τιμών σε ένα πεδίο. Το άθροισμα των [null, null, 3] είναι 3.
- Μέση τιμή—Η μέση τιμή αριθμητικών τιμών. Η μέση τιμή των [0, 2, null] είναι 1.
- Ελάχιστο—Η ελάχιστη τιμή ενός αριθμητικού πεδίου. Το ελάχιστο των [0, 2, null] είναι 0.
- Μέγιστο—Η μέγιστη τιμή ενός αριθμητικού πεδίου. Η μέγιστη τιμή των [0, 2, null] είναι 2.
- Εύρος—Το εύρος ενός αριθμητικού πεδίου. Αυτό υπολογίζεται ως οι ελάχιστες τιμές που αφαιρούνται από την μέγιστη τιμή. Το εύρος των [0, null, 1] είναι 1. Το εύρος των [null, 4] είναι 0.
- Διακύμανση—Η διακύμανση ενός αριθμητικού πεδίου σε ένα ίχνος. Η διακύμανση του [1] είναι null. Η διακύμανση των [null, 1, 1, 1] είναι 1.
- Τυπική απόκλιση—Η τυπική απόκλιση ενός αριθμητικού πεδίου. Η τυπική απόκλιση του [1] είναι null. Η τυπική απόκλιση των [null, 1, 1, 1] είναι 1.

Σε πεδία συμβολοσειράς, μπορείτε να υπολογίσετε τα εξής:

- Πλήθος—Ο αριθμός των συμβολοσειρών που δεν είναι null.
- Οποιαδήποτε—Αυτό το στατιστικό στοιχείο είναι ένα τυχαίο δείγμα μιας τιμής συμβολοσειράς στο καθορισμένο πεδίο.

Όλα τα στατιστικά στοιχεία υπολογίζονται σε τιμές που δεν είναι null. Το εξαγόμενο θεματικό επίπεδο θα περιέχει ένα νέο πεδίο για κάθε υπολογιζόμενο στατιστικό στοιχείο. Μπορεί να προστεθεί οποιοσδήποτε αριθμός στατιστικών στοιχείων, επιλέγοντας γνώρισμα και στατιστικό στοιχείο.

## Επιλέξτε ένα ArcGIS Data Store για αποθήκευση των αποτελεσμάτων

Τα αποτελέσματα GeoAnalytics αποθηκεύονται σε ένα ArcGIS Data Store και εκτίθενται ως ένα θεματικό επίπεδο στοιχείων στο Portal for ArcGIS. Στις περισσότερες περιπτώσεις, τα αποτελέσματα πρέπει να αποθηκεύονται στο χωρο-χρονικό data store και αυτό αποτελεί την προεπιλογή. Σε μερικές περιπτώσεις, η αποθήκευση αποτελεσμάτων σε σχεσιακό data store είναι μια καλή επιλογή. Οι ακόλουθοι είναι κάποιοι λόγοι για τους οποίους θα αποθηκεύατε τα αποτελέσματα σε σχεσιακό data store:

- Χρήση αποτελεσμάτων σε portal για συνεργασία portal.
- Ενεργοποίηση δυνατοτήτων συγχρονισμού με τα αποτελέσματά σας.

Δεν πρέπει να χρησιμοποιείτε το σχεσιακό data store αν περιμένετε αύξηση των αποτελεσμάτων GeoAnalytics και επιθυμείτε να εκμεταλλευτείτε τις δυνατότητες του χωρο-χρονικού big data store για διαχείριση μεγάλων όγκων δεδομένων.

## Όνομα εξαγόμενου θεματικού επιπέδου

Αυτό είναι το όνομα του θεματικού επιπέδου που θα δημιουργηθεί στην ενότητα Το περιεχόμενό μου και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, το εργαλείο θα αποτύχει.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μουόπου θα αποθηκευτεί το αποτέλεσμα.