## Sumuoti rastrą viduje

##

Šis įrankis susumuoja pirmajame įvesties sluoksnyje apibrėžto ploto (zonų) rastrą.

Taikymo pavyzdžiai:

- Suskaičiuoti kiekvienos žemėnaudos dalį procentais upės baseine.
- Turint sklypų ir savivaldybių sluoksnius, apskaičiuoti neužstatytų sklypų kiekvienos savivaldybės ribose skaičių.

Jei Naudoti esamą žemėlapio aprėptį pažymėta, bus analizuojami tik į esamo žemėlapio aprėptį patenkantys įvesties ir sumuojamo sluoksnių elementai. Jei nepažymėta, bus analizuojami visi abiejų sluoksnių (įvesties sluoksnio ir sumuojamo sluoksnio) elementai, net jei jie nepatenka į esamo žemėlapio aprėpties ribas.

## Pasirinkite plotinį sluoksnį, kurio apibrėžtose ribose sumuoti rastro sluoksnį

Sumuojamų plotų arba zonų ribas apibrėžiantis sluoksnis.

Sluoksnį gali sudaryti rastriniai arba elementų duomenys. Rastro atveju zonas apibrėžia visos įvesties vietos, turinčios tą pačią gardelės reikšmę. Plotai neprivalo susisiekti.

## Pasirinkite lauką, kad apibrėžtumėte ribas

Šis sluoksnio atributas naudojamas plotų riboms apibrėžti.

Pavyzdžiui, pirmasis įvesčių sluoksnis apibrėžia valdomų vienetų ribas, su atributais, nurodančiais regioną, rajoną ir kiekvieno vieneto sklypo ID. Taip pat turite rastrų sluoksnį, apibrėžiantį kiekvienos vietos biologinės įvairovės rodiklį. Galite pasirinktame lauke apskaičiuoti vidutinę biologinę įvairovę vietiniu, rajono arba regioniniu lygmeniu.

## Pasirinkite rastrinį sluoksnį sumavimui

Šio sluoksnio rastro gardelės bus sumuojamos pagal plotus (zonas), kurios yra viduje.

## Pasirinkite norimus skaičiuoti statistinius duomenis

Pasirinkę sumuojamą sluoksnį, taip pat galite apskaičiuoti bet kurių taškų, linijų ar plotų įvesties ploto sluoksnyje skaitinių atributų statistinius rodiklius.

Kai pasirinktas laukas yra sveikasis skaičius, galima apskaičiuoti šiuos statistinius duomenis: vidurkį, maksimumą, medianą, minimumą, mažumą, diapazoną, standartinį nuokrypį, sumą ir dispersiją.

Jeigu lauką sudaro slankiojo kablelio skaičius, galima apskaičiuoti vidurkį, maksimumą, minimumą, diapazoną, standartinį nuokrypį ir sumą.

## Nepaisyti trūkstamų reikšmių skaičiuojant

Pasirinkus nepaisyti trūkstamų reikšmių, ploto išvesties reikšmei apskaičiuoti bus naudojamos tik sumuojamo sluoksnio reikšmę turinčios gardelės. Priešingu atveju, jeigu plote yra trūkstamų reikšmių, laikoma, kad nepakanka informacijos visų zonos gardelių statistiniams skaičiavimams atlikti ir išvestyje plotui priskiriama nulinė (NoData) reikšmė.

## Rezultatų sluoksnio pavadinimas

Sluoksnio, kuris bus sukurtas puslapyje Mano turinys ir įtrauktas į žemėlapį, pavadinimas. Numatytasis pavadinimas sukuriamas naudojant įrankio ir įvesties sluoksnio pavadinimus. Jei toks sluoksnis jau egzistuoja, jūsų paprašys pateikti kitą pavadinimą.

Naudodami iškrentančio meniu parinktį Rezultatą įrašyti į, galite nurodyti puslapyje Mano turinys esančio aplanko, kur bus įrašyti rezultatai, pavadinimą.