## Loo sõiduaja pinnad

##

Töövahend Loo sõiduaja pinnad genereerib alad, milleni jõutakse vastava sõiduaja vältel, teatud vahemaa läbisõitmise või kõndimise järel jne. See mõõdab piki maanteid või jalgteid vahemaad ühest või mitmest punktist (kuni 1000 punkti), luues uue kihi, mis hõlbustab vastuste saamist järgnevatele küsimustele.

- Kui kaugele ma jõuan siit 30 minutit kestva sõidu tulemusena?
- Kui kaugele ma jõuan siit 30 minutiga, alustades sõitu õhtusel tipptunnil kl 17:30?
- Mis jääb minu hotellist kahe kilomeetrise jalutuskäigu kaugusele?
- Millistesse piirkondadesse linnas jõuab tuletõrje sündmuspaigale viie minuti jooksul?
- Kuidas parendada uute komandode paiknemist, et need oleksid võimalikult optimaalses asukohas?
- Millised teeninduspiirkonnad on juba minu ettevõtte poolt pakutavate teenustega kaetud?

Te võite olla võimeline vastama enda küsimustele ainult läbi väljundi visualiseerimise. Alternatiivina saate saadud tulemusi kasutada edasiste analüüside tegemiseks. Juhul, kui kasutate töövahendit "Agregeeri punktid", saate sõiduaja pindasid põimida demograafilise teabega saamaks hinnangut, millised piirkonnad oleksid Teie ettevõtlusele kõige perspektiivikamad.

| ## Tip: | Sirgjooneliste lineaarsete vahemaade koostamiseks soovitame kasutada töövahendit "Loo puhvrid".

Kui ruut Kasuta praeguse kaardi ulatust on märgitud, kasutatakse sõiduaja või sõidu vahemaaga seotud pindade loomiseks ainult neid objekte, mis on kaardil praegu nähtavad. Kui vastav tingimus on välja lülitatud, kasutatakse analüüsil kõiki sisendkihis olevaid objekte sõltumata asjaolust, kas need on analüüsi käivitamise hetkel ekraanil nähtavad või mitte.

## Vali punktikiht, mille põhjal arvutada sõiduaja pinnad

Punktobjektid, mille põhjal arvutatakse pinnad. Saate valida, kuidas pinnad arvutatakse – liikumisviisi (auto ja/või veoautoga sõitmine või kõndimine) ja mõõdu (aeg või vahemaa) põhjal.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

See algoritm toetab kuni 1000 objekti igas sisendkihis.

## Mõõda

Vali liikumisviis (auto ja/või veoautoga sõitmine või kõndimine) ja mõõda aega või vahemaad. Lubatud reisiviisid määrab teie asutuse administraator. Kui olete liikumisviisi ja mõõtmise vahendi valinud, sisestage kestus või vahemaa, milleks võib maksimaalselt olla 5 tundi (300 minutit) või 300 miili (482,80 kilomeetrit).

Valikute sõiduaeg, sõiduaeg maakohasvõi autoveo sõiduaeg korral saate sõiduaja mõõtmiseks mitme variandi vahel valida.

- Kui soovite sõiduaja pindu luua fikseeritud kiiruse alusel, jätke ruut Kasuta liiklusinfot märkimata. See on valikute küsimus, kui soovite üldise sisuga sõiduaja pinda, mis ei kasuta nii spetsiifilist liiklusteavet.

- Märkige ruut Kasuta liiklusinfot, et luua sõiduaja pindu antud algusaja ja muutuvate liiklusolude põhjal. Kui märgite ka ruudu Reaalajas liiklus, määratakse sisendpunktist väljumise ajaks praegune kellaaeg ning lähimate objektide tuvastamisel võetakse arvesse andurite ja voogude kaudu hangitavat teavet praeguse ja prognoositud liikluskiiruse kohta. Prognoositud liikluskiirused arvutatakse lähtuvalt liikluse kiirusest reaalajas, varem mõõdetud kiirustest ja muudest tingimustest (nt ilm). Liikluskiirust saab prognoosida kuni 12 tundi ette. Seega saate liugurit liigutades määrata väljumisaja, mis on praegusest kuni 12 tundi hilisem.

  Kasuta reaalse elava liikluse seadeid, et leida alad, kuhu jõuaksite praegu sõitu alustades näiteks järgneva tunni jooksul jne.

- Kui märgite ruudu Kasuta liiklusinfot ja valite seade Liiklusinfo põhineb tavapärastel tingimustel koos kindla päeva ja kellaajaga, loob tööriist sõiduaja pinnad, võttes aluseks varasemalt viieminutise intervalliga mõõdetud keskmised kiirused tavapärasel nädalal. Tulemused sisaldavad liiklusinfot, kuid ei sisalda praeguste liiklusolude ja sündmuste mõju, mis võib sõltuvalt päevast oluliselt varieeruda.

  Minevikus toimunud liiklusega seotud infot saab kasutada näiteks situatsioonis, kus on vaja saada vastuseid üldisematele küsimustele a`la "Millistesse piirkondadesse võiksin ma reeglina jõuda, kui alustan sõitu kolmapäeval kl 11:30?"

  Märgitud aeg on seotud ajatsooniga, milles alguspunktid paiknevad. Kui määrate kellaaja 8:00 (hommikul) ning Teie kaks punkti asuvad erinevates ajavööndites, siis arvestatakse vastavalt sõiduaja pindade genereerimisel mõlemas erinevas ajavööndis väljumiskellaaega 8:00.

Võtke arvesse, et sõiduki liikumisel lähtepunktist edasi aeg kulub ja liiklusolud muutuvad. Sõiduaja pindade tööriist arvestab nende variatsioonidega, kui valite funktsiooni Sõiduaeg ja märgite ruudu Kasuta liiklusinfot, kuid kõik piirkonnad ei toeta liiklusteabe kasutamist. Klõpsake linki Vaata kättesaadavust, et teada saada, kas antud funktsioon on Teie piirkonnas kättesaadav.

Autoveo sõiduaeg saab kasutada liiklusel põhinevaid dünaamilisi sõidukiiruseid, kuid ainult kuni seadusega lubatud veoauto maksimaalse sõidukiiruseni. Näiteks kui reaalajas liikluses on dünaamiline kiirus tänaval 60 kilomeetrit tunnis, aga veoauto lubatud sõidukiirus antud tänaval on 50 kilomeetrit tunnis, kasutatakse selle tänava korral kiirust 50 kilomeetrit tunnis.

Funktsioonid Kõndimise aeg ja Kõndimise vahemaa kasutavad fikseeritud kiirust, milleks on 5 kilomeetrit tunnis (3,1 miili tunnis) ja võtavad liikumise aluseks jalgteed ning otstarbelised tänavad (eirates samas autosid mõjutavaid reegleid, nt ühesuunalisi tänavaid).

Autoveo sõiduvahemaa kasutab fikseeritud kiiruseid ja järgib raskeveokitele rakenduvaid eeskirju, samas kasutavad Sõiduvahemaa ja Sõiduvahemaa maakohas fikseeritud kiiruseid ning järgivad sõiduautodele rakenduvaid eeskirju.

## Alad erinevatelt punktidelt

Vali, kuidas jagatud piirkonnad erinevatest sisendpunktidest on käsitletavad, kui need üksteiseni jõuavad. Variandid on:

- Ülekate – erinevatest sisendpunktidest tekkivad alad võivad katta sama teed. See on asjakohane, kui soovite teada kõiki sisendpunkte, mis jõuavad teatud aja või vahemaa tagant kindlasse asukohta.
- Sulanda – kõik alad liidetakse ühtseks tervikuks ning kindlat sihtkohta saab katta vaid üks ala. See on asjakohane, kui soovite teada, kas antud ala on ette antud aja või vahemaa kaudu tekkiv, kuid Te ei soovi teada, kuidas sisendpunktid sinna täpselt jõuaksid.
- Katkesta – erinevatest sisendpunktidest tuletatud alad, mis võiksid omavahel olla ülekattes, katkestatakse keskelt, mille tulemusena tekivad eraldiseisvad tsoonid. See on asjakohane, kui soovite näha, millised alad on alguspunktidest lähtuva etteantud sõiduaja või vahemaa alusel ning samuti saada ülevaadet, milline alguspunkt on lähim ühe või teise ala suhtes.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikenimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.