## Opret vandskel

##

Dette værktøj fastsætter vandskellet, eller afvandingsområdet, for hver punkt i dit inputlag.

Forestil dig f.eks., at du har punktobjekter, der repræsenterer steder med vandbåret forurening, og du ønsker at finde de sandsynlige kilder til denne forurening. Da kilden til forureningen må ligge på denne side af vandskellet, men oven for det pågældende punkt, kan du bruge dette værktøj til at definere vandskel, der indeholder forureningskilder.

Placeringen af dine inputpunkter er vigtig. Hvis de ikke er placeret nøjagtigt på en afvandingslinje, kan de resulterende vandskel være meget små og ikke være brugbare for din analyse. Indstillingen Søgeafstand til nærmeste afvanding kan bruges til at justere placeringen af dine inputpunkter, så de falder nøjagtigt på en afvandingslinje med henblik på at finde det vandskel, der sender vand til det punkt, der er placeret på afvandingslinjen. De justerede placeringer, der bruges til at finde vandskellene, skrives til outputlaget – dine inputpunkter ændres ikke.

Resultatet er et gruppelag, der indeholder to lag: vandskellene og de justerede punkter, der bruges til at beregne vandskellene.

De resulterende vandskel vil have alle dine inputpunkters attributter samt disse supplerende attributter:

- PourPtID – Indeholder id-værdien fra inputpunktet
- Area Square Kilometers – Indeholder det afvandingsområde, der ligger "opstrøms" i forhold til det aktuelle punkt, i kvadratkilometer
- Description og DataResolution – Indeholder oplysninger vedrørende de hydrologiske data, der benyttes til at beregne sporingen

Hvis feltet Brug aktuel kortudstrækning er markeret, er det kun objekterne i den aktuelle kortudstrækning, der benyttes til at beregne vandskellene. Hvis markeringen fjernes, analyseres alle objekter i inputlaget, også selvom de er placeret uden for den aktuelle kortudstrækning.

## Punktobjekter, der anvendes til beregning af vandskel

Et vandskel (afvandingsområdet) vil blive beregnet for hvert punkt.

Ud over at vælge et lag fra dit kort kan du vælge Vælg Living Atlas-analyselag eller Vælg analyselag nederst på rullelisten. Dette åbner et galleri med en samling lag, der er nyttige til mange analysetyper.

## Søgeafstand til nærmeste afvanding

Hvis dine inputpunkter er placeret væk fra afvandingslinjen, vil de resulterende vandskel sandsynligvis være meget små og ikke være særligt brugbare i forbindelse med analyse, såsom bestemmelse af forureningskilden. I de fleste tilfælde ønsker du formentlig, at dit inputpunkt låser sig fast til den nærmeste afvandingslinje med henblik på at finde de vandskel, der afvander til et punkt, der er placeret på afvandingslinjen. Angiv en søgeafstand for at finde den nærmeste afvandingslinje. Hvis du ikke angiver en søgeafstand, vil værktøjet beregne og bruge en lav søgeafstand.

Hvis du vil bruge den nøjagtige placering af dit inputpunkt, skal du angive en søgeafstand på "0".

Af hensyn til analyseformål har Esri forudberegnet afvandingslinjer ved hjælp af hydrologiske standardmodeller. Hvis der ikke findes nogen afvandingslinje inden for søgeafstanden, benyttes det sted, der har den højeste flow-akkumulering inden for søgeafstanden.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.