## Agreguoti taškus

##

Šis įrankis veikia su sluoksniu, sudarytu iš taškų elementų, ir sluoksniu, sudarytu iš plotų elementų. Pirmiausia jis nustato, kurie taškai patenka į kiekvieną plotą. Nustačius plotų ir į juos patenkančių taškų erdvinį ryšį, apskaičiuojama ir plotui priskiriama visų jo taškų statistika. Pats paprasčiausias apskaičiuojamas rodiklis – taškų skaičius, tačiau galite apskaičiuoti ir kitus statistinius rodiklius.

Pavyzdžiui, jūs turite kavinių taškinius elementus ir seniūnijų plotinius elementus ir norite sužinoti kiekvienos seniūnijos kavinių apyvartas. Jei kavinės turi atributą TOTAL_SALES, galite gauti visų TOTAL_SALES reikšmių sumą kiekvienoje seniūnijoje, arba TOTAL_SALES minimumo ar maksimumo reikšmes kiekvienoje seniūnijoje, arba standartinį pardavimų nuokrypį.

Jei Naudoti esamą žemėlapio aprėptį yra pažymėta, bus analizuojami tik įvesties taškų sluoksnio ir plotų sluoksnio elementai, patenkantys į esamo žemėlapio aprėptį. Jei nepažymėta, bus analizuojami visi įvesties taškų sluoksnio ir plotų sluoksnio elementai net jei jie yra už esamos žemėlapio aprėpties ribų.

## Pasirinkite sluoksnį, turintį taškų, kuriuos būtų galima agreguoti į plotus

Taškų sluoksnis, kuris bus agreguotas į plotus.

Pasirinkę sluoksnį žemėlapyje, galite pasirinkti Pasirinkite Gyvojo pasaulio atlaso analizės sluoksnį arba Pasirinkite analizės sluoksnį, kurį rasite iškrentančio sąrašo apačioje. Ši parinktis atidarys galeriją, kurioje yra kolekcija sluoksnių, naudingų daugeliui analizių.

## Pasirinkite sluoksnį su agregavimo plotais

Plotų sluoksnis, į kurį bus agreguojami taškai. Bus apskaičiuotas taškų, patenkančių į šio sluoksnio teritorijas, skaičius bei kiti pasirinkti statistiniai rodikliai.

Galite pasirinkti agreguoti į nurodytą plotinį sluoksnį arba į daugiakampius, kurie bus sugeneruoti paleidus įrankį. Generuojant kvadratines teritorijas, nurodyti skaičiai ir vienetai apibrėžia kvadrato ilgį ir plotį. Generuojant šešiakampes teritorijas, nurodyti skaičiai ir vienetai apibrėžia atstumą tarp lygiagrečių kraštinių.

Pasirinkę sluoksnį žemėlapyje, galite pasirinkti Pasirinkite Gyvojo pasaulio atlaso analizės sluoksnį arba Pasirinkite analizės sluoksnį, kurį rasite iškrentančio sąrašo apačioje. Ši parinktis atidarys galeriją, kurioje yra kolekcija sluoksnių, naudingų daugeliui analizių.

## Palikti plotus be taškų

Nurodo, ar plotai, į kuriuos nepatenka nė vienas taškas, bus įtraukti į rezultato sluoksnį. Jei nepažymėta, plotai be taškų nebus įtraukti į rezultatą. Jei pažymėta, plotai be taškų bus įtraukti į rezultatą.

## Pridėti statistiką

Galite apskaičiuoti tokius taškų atributų statistinius rodiklius, kaip sumą, vidurkį, minimumą, maksimumą bei standartinį nuokrypį. Rezultato sluoksnis turės naujus atributus kiekvienam apskaičiuotam statistiniam rodikliui. Pasirinktiems atributams gali būti apskaičiuotas norimas statistinių rodiklių skaičius (pasirinkite iš sąrašo).

## Pasirinkite grupavimo lauką

Nurodydami atributą iš įvesties taškų sluoksnio galite kurti statistines grupes. Pavyzdžiui, jei agreguojate nusikaltimus į rajonų ribas, galite turėti atributą Crime_type su penkiais skirtingais nusikaltimų tipais. Kiekvienas unikalus nusikaltimo tipas sudaro grupę ir jūsų pasirinkti statistiniai rodikliai bus suskaičiuoti kiekvienai unikaliai Crime_type reikšmei. Kiekvienos grupės statistika ir taškų kiekis bus rodomi rezultatų sluoksnio iškylančiame lange. Kai nurodote grupavimo atributą, sukuriami du rezultatai: rezultato sluoksnis ir rezultato lentelė su statistinių rodiklių įverčiais kiekvienai grupei.

## Pridėti mažumą, daugumą

Šis žymės langelis įgalinamas, kai pasirenkate lauką, pagal kurį grupuosite. Jei norite sužinoti, kurios kiekvienos grupės atributų reikšmės, patenkančios į kiekvienas ribas, yra mažuma (mažiausiai dominuojančios) arba dauguma (labiausiai dominuojančios), pasirinkite Pridėti mažumą, daugumą. Kai pasirenkate Pridėti mažumą, daugumą, į rezultatų sluoksnį įtraukiami du nauji laukai. Jei pasirinksite ir Pridėti procentus, į rezultatų sluoksnį bus įtraukti du papildomi laukai, kuriuose bus nurodytos kiekvienos grupės mažumos ir daugumos atributų reikšmių procentai.

Pvz., jei esate miesto planuotojas ir norite sužinoti, kokios trys rūšys visuose miesto parkuose yra rečiausios, o kokios dominuoja, agreguokite medžių duomenis parko plote ir pažymėkite šią parinktį.

## Pridėti procentus

Šis žymės langelis įgalinamas, kai pasirenkate lauką, pagal kurį grupuosite. Pasirinkite Pridėti procentus, jei norite sužinoti kiekvienos grupės kiekvienos atributo reikšmės procentą. Į rezultatų lentelę įtraukiamas naujas laukas, kuriame nurodytas kiekvienos grupės kiekvienos atributo reikšmės procentas. Jei pažymėta ir Pridėti mažumą, daugumą, į rezultatų sluoksnį bus įtraukti du papildomi laukai, kuriuose bus nurodytos kiekvienos grupės mažumos ir daugumos atributų reikšmių procentai.

## Rezultatų sluoksnio pavadinimas

Tai sluoksnio, kuris bus sukurtas ir patalpintas Turinyje ir pridėtas į žemėlapį, pavadinimas. Numatytasis pavadinimas sukuriamas pagal įrankio ir įvesties sluoksnio pavadinimus. Jei toks sluoksnis jau egzistuoja, jūsų paprašys pateikti kitą pavadinimą.

Naudodami išplečiamo meniu parinktį Rezultatą įrašyti į, galite nurodyti puslapyje Turinys esančio aplanko, kur bus įrašyti rezultatai, pavadinimą.