## Agregacija točk

##

To orodje deluje s sloji točkovnih in poligonskih geoobjektov. Najprej določi, katere točke padejo v posamezen poligon. Po določitvi prostorske relacije točk v poligonu se izračunajo statistike vseh točk znotraj poligona in se dodelijo poligonu. Najosnovnejša statistika je štetje točk znotraj poligona, vendar lahko pridobite tudi druge statistike.

Na primer, predpostavimo, da imate točkovne geoobjekte lokacij kavarn in poligonske geoobjekte okrožij ter želite povzeti prodajo kave po okrožjih. Predpostavljamo, da imajo kavarne atribut SKUPNA_PRODAJA in lahko dobite vsoto atributa SKUPNA_PRODAJA znotraj vsakega okrožja, minimalno ali maksimalno vrednost atributa SKUPNA_PRODAJA znotraj vsakega okrožja ali standardni odklon za vso prodajo v posameznem okrožju.

Če je obkljukana možnost Uporabi trenutni obseg karte, bodo analizirani samo geoobjekti vhodnega točkovnega in poligonskega sloja, ki so vidni znotraj trenutnega obsega karte. Če možnost ni odkljukana, bodo analizirani vsi geoobjekti tako točkovnega kot poligonskega sloja, tudi če so zunaj trenutnega obsega karte.

## Izberite sloj, ki vsebuje točke za agregacijo v poligone

Točkovni sloj, ki bo agregiran v poligone.

Poleg izbire sloja s karte lahko izberete Izberi sloj za analizo iz zbirke Living Atlas ali Izberi sloj za analizo, ki se nahajata v spodnjem delu spustnega menija. To odpre galerijo, ki vsebuje zbirko slojev, uporabnih za mnoge analize.

## Izberite sloj, ki vsebuje poligone agregacije

Poligonski sloj, v katerega bodo agregirane točke. Vse točke, ki padejo znotraj meja poligonov v tem sloju, bodo preštete in po želji povzete z izbrano statistiko.

Izbirate lahko med poligonskim slojem, ki ga zagotovite sami, ali celicami, ki se ustvarijo ob zagonu orodja. Ko se ustvarijo celice za Kvadrat, navedena števila in enote določajo višino in dolžino kvadrata. Za Šestkotnik navedeno število in enote določajo razdaljo med vzporednimi stranicami.

Poleg izbire sloja s karte lahko izberete Izberi sloj za analizo iz zbirke Living Atlas ali Izberi sloj za analizo, ki se nahajata v spodnjem delu spustnega menija. To odpre galerijo, ki vsebuje zbirko slojev, uporabnih za mnoge analize.

## Obdrži poligone brez točk

Določa, ali se bodo poligoni brez točk pojavili v sloju z rezultati. Če je odkljukano, se poligoni brez točk ne bodo pojavili v rezultatih. Če je obkljukano, se bodo poligoni brez točk pojavili v rezultatih.

## Dodaj statistiko

Izračunate lahko statistiko atributov vhodnega točkovnega sloja, kot so vsota, povprečna vrednost, minimum, maksimum in standardni odklon. Sloj z rezultati bo vseboval novi atribut za vsako izračunano statistiko. Z izbiro atributov in statistik (pojavil se bo nov spustni meni) je mogoče dodati katerokoli statistiko.

## Izberi polje za skupinjenje po

Z uporabo atributov iz vhodnega točkovnega sloja lahko ustvarite statistične skupine. Na primer, če agregirate kriminal po mejah četrtnih skupnosti, imate lahko atribut Tip_zlocina s petimi različnimi tipi kriminala. Vsak enolični tip kriminala tvori skupino. Statistike, ki jih boste izbrali, bodo izračunane za vsako enolično vrednost Tip_zlocina. Statistike za vsako skupino ter seštevek točk bodo prikazani v pojavnem oknu sloja z rezultati. Ko izberete skupinski atribut, se ustvarita dva tipa rezultatov: sloj z rezultati in tabela z rezultati, ki vsebujeta statistike za vsako enolično skupino.

## Dodaj manjšino, večino

To izbirno polje je omogočeno, ko izberete polje skupinjenja po. Če želite izvedeti, katere vrednosti atributov so manjšina znotraj posamezne skupine (najmanj prevladujejo) ali večina (najbolj prevladujejo) znotraj posamezne meje, izberite Dodaj manjšino, večino. Ko izberete Dodaj manjšino, večino, sta sloju z rezultati dodani dve novi polji. Če izberete tudi Dodaj odstotke, sta sloju z rezultati dodani še dve polji, ki vsebujeta odstotke vrednosti atributov manjšine in večine v vsaki skupini.

Na primer, če ste načrtovalec mesta in želite izvedeti, katere vrste dreves so v manjšini in katere v večini v vseh mestnih parkih, agregirajte svoje podatke o drevesih s parkovnimi območji in obkljukajte to možnost.

## Dodaj odstotke

To izbirno polje je omogočeno, ko izberete polje za skupinjenje. Izberite Dodaj odstotke, če želite najti odstotek vsake atributne vrednosti znotraj vsake skupine. V tabelo rezultatov je dodano novo polje, ki vsebuje odstotke vsake atributne vrednosti znotraj vsake skupine. Če je prav tako obkljukano Dodaj manjšino, večino, sta sloju rezultatov dodani še dve polji, ki vsebujeta odstotke manjšinskih in večinskih vrednosti atributov v vsaki skupini.

## Ime sloja z rezultati

To je ime sloja, ki bo ustvarjen v Moji vsebini in dodan na karto. Privzeto ime temelji na imenu orodja in imenu vhodnega sloja. Če sloj že obstaja, bo od vas zahtevano, da vnesete drugo ime.

S pomočjo spustnega menija Shrani rezultat v lahko navedete ime mape v Moji vsebini, kjer bo shranjen rezultat.