## Derivare locaţii noi

##

Acest instrument derivă noi obiecte spaţiale în suprafaţa dvs. de studiu, care îndeplinesc o serie de criterii specificate de dvs. Aceste criterii pot fi bazate pe interogări ale atributelor (de exemplu, parcele care nu sunt libere) şi interogări spaţiale (de exemplu, parcele care se află în zone inundabile).

Dacă se bifează Utilizare extindere curentă a hărţii, vor fi analizate numai obiectele spaţiale vizibile în extinderea curentă a hărţii. Dacă nu se bifează, toate obiectele spaţiale vor fi analizate, chiar dacă se află în afara extinderii curente a hărţii.

## Derivare locaţii noi care se potrivesc cu următoarele expresii

Faceţi clic pe butonul Adăugare expresie pentru a defini o expresie. Puteţi adăuga mai multe expresii. După ce introduceţi expresiile şi faceţi clic pe butonul Executare analiză, obiectele spaţiale din stratul tematic de analiză sunt filtrate prin fiecare expresie. Porţiunile obiectelor spaţiale care satisfac toate expresiile sunt scrise în stratul tematic rezultat.

Există două tipuri de bază pentru expresiile pe care le puteţi crea: de atribute şi spaţiale. Expresiile de atribute sunt interogări asupra valorilor de câmp, cum ar fi `acolo unde numele este „San Francisco”`. Există patru tipuri de expresii spaţiale:

- în cadrul unei distanţe de: porţiuni dintr-un obiect spaţial trebuie să se afle în cadrul unei distanţe faţă de un obiect spaţial dintr-un alt strat tematic. De exemplu, găsiţi porţiunile parcelelor care se află pe o rază de 500 de metri faţă de râul Los Angeles.
- conţine în mod complet: obiectul spaţial trebuie să conţină în întregime un obiect spaţial dintr-un alt strat tematic. De exemplu, găsiți cumpenele apelor care conțin în mod complet parcele destinate utilizării industriale. Nicio parte a parcelei nu se poate situa în afara cumpenei apelor.
- în mod complet în cadrul: obiectul spaţial trebuie să fie înconjurat în întregime de un obiect spaţial dintr-un alt strat tematic. De exemplu, găsiți districtele școlare care se află în mod complet în interiorul limitelor unui oraș. Nicio parte a districtului școlar nu se poate situa în afara limitei orașului.
- intersectare: obiectul spaţial sau porţiunile obiectului spaţial trebuie să se suprapună sau să se intersecteze cu un obiect spaţial dintr-un alt strat tematic. De exemplu, găsiţi suprafeţe de vegetaţie arsă din mai multe incendii survenite într-un parc naţional. Suprafeţe arse din afara graniţelor parcului nu vor fi incluse.

Fiecare expresie spaţială are un corespondent negativ: nu se află în cadrul unei distanţe faţă de, nu conţine în mod complet, nu se află în mod complet în şi nu se intersectează cu.

## Nume strat tematic rezultat

Acesta este numele stratului tematic care va fi creat în Resursele mele şi adăugat în hartă. Numele implicit se bazează pe numele instrumentului şi numele stratului tematic de intrare. Dacă stratul tematic rezultat există deja, vi se va solicita să furnizaţi un alt nume.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.