## Najdi osamelce

##

Orodje Najdi osamelce izračuna ali obstajajo statistično značilni osamelci v prostorskem vzorcu vaših podatkov.

- Obstajajo v vzorcu vaših podatkov območja z anomalijami (storjeni zločini, drevesa, prometne nesreče)? Kako ste lahko prepričani?
- Ste res odkrili statistično značilen osamelec (v potrošnji, smrtnosti novorojenčkov, stalno visokih rezultatih preizkusov) ali pa bi vaša karta pripovedovala drugačno zgodbo, če bi spremenili simbologijo?

Orodje Najdi osamelce vam bo pomagalo z gotovostjo odgovoriti na ta vprašanja.

Vsakič, ko pogledamo karto, je naravno, da se naše oči in možgani trudijo najti vzorce, tudi če ti ne obstajajo. Posledično je težko vedeti, ali so vzorci v vaših podatkih rezultat resničnih prostorskih procesov ali so zgolj naključni. Zato raziskovalci in analitiki uporabljajo statistične metode, kot je Najdi osamelce (Anselin Local Moran's I), za količinsko opredelitev prostorskih vzorcev. Ko v svojih podatkih najdete statistično značilne osamelce ali gručenje, imate dragocene informacije. Vedeti kje in kdaj pride do osamelcev lahko zagotavlja pomembne informacije o procesih, ki povzročajo vzorce, ki jih vidite. Naslednji korak bi bil raziskati, zakaj so stvari na teh območjih osamelcev značilno drugačne. Če je znano, na primer, da se vlomi v stanovanja značilno pogosteje pojavljajo v določenih četrtih, kljub temu da so obkrožene s četrtmi z nizko stopnjo vlomov, je to ključna informacija, če želite oblikovati učinkovite strategije preprečevanja, dodeliti omejene policijske enote, zagnati program četrtnih straž, odobriti poglobljene kriminalistične preiskave ali identificirati morebitne osumljence.

## Izberi sloj, za katerega bodo izračunani osamelci

Točkovni ali poligonski sloj iz katerega bodo poiskani osamelci.

## Najdi osamelce

Ta analiza odgovarja na vprašanje: Kje v mojih podatkih so prostorski osamelci?

Če so vaši podatki točke in izberete orodje Štetje točk, bo to orodje ocenilo prostorsko razporeditev točkovnih geoobjektov za odgovor na vprašanje: Kje so točke nepričakovano gručene ali razpršene?

Če izberete polje, bo to orodje ocenilo prostorsko razporeditev vrednosti, povezanih s posameznim geoobjektom za odgovor na vprašanje: Kje so nizke vrednosti obdane z visokimi vrednostmi? Kje so visoke vrednosti obdane z nizkimi vrednostmi?

## Štetje točk znotraj

Privzeto je štetje točk znotraj ribje mreže, ki jo je ustvarilo orodje na podlagi vaših točkovnih podatkov. Druga možnost je, da izberete štetje točk znotraj šesterokotne mreže ali navedete poligonski sloj (običajno bi to bile administrativne enote poročanja, kot so popisne enote, občinske meje ali dežele) za odgovor na vprašanje: Glede na število preštetih točk znotraj posameznega poligonskega geoobjekta, ali obstajajo lokacije s statistično značilnim visokim ali nizkim seštevkom točk v primerjavi s sosedami?

## Določi, kje so možne točke

Narišite ali navedite sloj, ki določa, kje bodo incidenti verjetno odgovorili na vprašanje: Ali obstajajo lokacije znotraj območij z nepričakovano visoko ali nizko koncentracijo točk?

Poligonski geoobjekti, ki jih narišete, ali geoobjekti v poligonskem sloju, ki ga navedete, morajo določati, kjer bi se točke lahko pojavile. Za risanje teh območij kliknite gumb Nariši in kliknite lokacijo na karti, da ustvarite obliko poligona. Za risanje dodatnih poligonov kliknite gumb Nariši in kliknite lokacijo na karti za nadaljevanje.

## Deljeno z

Včasih boste morda želeli analizirati vzorce, ki upoštevajo osnovne porazdelitve. Na primer, če vaše točke predstavljajo zločine, bi deljenje s celotnim prebivalstvom prikazalo analizo zločinov na prebivalca namesto zgolj število storjenih zločinov. Izbira atributa za deljenje z nečim se pogosto imenuje normalizacija.

Izbira možnosti Esri Prebivalstvo bo obogatilo posamezen poligonski geoobjekt z vrednostmi prebivalstva, kar bo nato uporabljeno kot atribut za deljenje z nečim. Ta možnost bo porabljala kredite.

## Optimiraj za

Izberete lahko optimizacijo hitrosti ali natančnosti.

To orodje uporablja permutacije za določanje, kako različni so vaši podatki od naključnih prostorskih vzorcev. Povečanje števila permutacij povečuje natančnost pa tudi čas obdelave.

## Možnosti preglasitve

Orodje bo poiskalo optimalne nastavitve privzetih vrednosti za Velikost celice in Razdalje pasu na podlagi značilnosti vaših podatkov. Če imate posebno Velikost celice ali Razdaljo pasu, ki je smiselna za vašo analizo, lahko za nastavitev teh vrednosti uporabite Možnosti preglasitve.

Možnosti preglasitve so uporabne tudi pri opravljanju analize različnih sklopov podatkov, saj vam omogočijo ohranitev enake Razdalje pasu in Velikosti celice po več sklopih podatkov. Nato lahko primerjate rezultate, na primer debelosti in stopenj diabetesa ali celo ravni zločinov za dve različni leti.

## Velikost celice

Velikost mrežnih celic, uporabljenih za štetje točk znotraj.

Ko uporabljate šesterokotno mrežo za štetje točk znotraj, se ta razdalja uporablja kot višina šesterokotnika.

## Razdalja pasu

Vsak geoobjekt je analiziran znotraj konteksta tistih sosednjih geoobjektov, ki se nahajajo znotraj navedene razdalje.Orodje vam bo izračunalo privzeto razdaljo ali pa boste to možnost lahko uporabili za določitev določene razdalje, ki je za vašo analizo smiselna.

Na primer, če preučujete vzorce voženj dnevnih migrantov in veste, da je povprečna razdalja poti v službo 24 kilometrov, boste morda želeli uporabiti pas razdalje 24 kilometrov.

## Ime sloja z rezultati

Navedite ime sloja, ki bo ustvarjen v Moji vsebini in dodan na karto. Ta sloj z rezultati vam bo pokazal statistično značilne osamelce visokih in nizkih vrednosti ali seštevka točk. Če ime sloja z rezultati že obstaja, boste morali vnesti drugo ime.

S pomočjo spustnega menija Shrani rezultat v lahko navedete ime mape v Moji vsebini, kjer bo shranjen rezultat.