## Pronađi slične lokacije

##

Ovisno o kriterijima koje odredite, alat Pronađi slične lokacije mjeri sličnost lokacija u vašem kandidatskom sloju za pretraživanje s jednom ili više referentnih lokacija. Ovaj alat može odgovoriti na pitanja kao što su

- Koja je od vaših trgovina najsličnija vašim trgovinama koje imaju najbolje rezultate prodaje s obzirom na profile kupaca?
- Na temelju karakteristika sela koja su najteže pogođena bolešću, koja su druga sela pod visokim rizikom?

Kako biste dobili odgovore na ovakva pitanja, navedite referentne lokacije, kandidatske lokacije za pretraživanje i polja koja predstavljaju kriterije za koja želite naći podudaranja. Prvi sloj unosa trebao bi sadržavati referentne lokacije ili lokacije referentne točke. Primjerice, to bi mogao biti sloj koji sadrži trgovine s najboljim rezultatima prodaje ili sela koja su najteže pogođena bolešću. Tada odredite sloj koji sadrži kandidatske lokacije za pretraživanje. To bi mogle biti sve vaše trgovine ili sva druga sela. Konačno, identificirajte jedno ili više polja za mjerenje sličnosti. Alat Pronađi slične lokacije rangirat će sve kandidatske lokacije pretraživanja po tome koliko se podudaraju vašim referentnim lokacijama u svim poljima koja ste odabrali.

## Odaberite sloj koji sadrži referentne lokacije

Sloj koji sadrži referentne lokacije za podudaranje.

Osim odabira sloja s vaše karte, možete odabrati Pretraži slojeve na dnu padajućeg popisa za pretraživanje vaših sadržaja za skup podataka za dijeljenje datoteka velikih podataka ili sloj geoobjekta.

## Možete upotrijebiti sve lokacije ili izvršite odabir

Upotrijebite tipke za odabir kako biste identificirali referentne lokacije, ako je potrebno. Ova je opcija dostupna samo ako su geoobjekti nacrtani na karti (nije dostupna za datoteke dijeljenja velikih podataka). Na primjer, ako ulazni sloj sadrži sve lokacije –referentne lokacije i kandidatske lokacije pretraživanja – trebat ćete koristiti jedan od alata za odabir da biste odredili referentne lokacije. Ako stvorite dva zasebna sloja, jedan s referentnim lokacijama i drugi sa svim kandidatskim lokacijama za pretraživanje, ne trebate napraviti odabir.

Ako postoji više od jedne referentne lokacije, računanjem prosječne vrijednosti iz vrijednosti za svako polje upotrijebljeno za analizu sličnosti stvara se jedna lokacija.

## Pretraži slične lokacije u

Kandidatski geoobjekti za pretraživanje u ovom sloju rangirat će se od najsličnijeg do najmanje sličnog.

Osim odabira sloja s vaše karte, možete odabrati Pretraži slojeve na dnu padajućeg popisa za pretraživanje vaših sadržaja za skup podataka za dijeljenje datoteka velikih podataka ili sloj geoobjekta.

## Temelji sličnost na

Polja koja odaberete bit će kriteriji za procjenu sličnosti. Ako odaberete polje populacije i dohotka, primjerice, kandidatske lokacije za pretraživanje s najnižim (najboljim) rangiranjima bi će one koje imaju slične vrijednosti populacije i dohotka s vašim referentnim lokacijama.

## Odredite najsličnije i najmanje slične s pomoću

Metoda koju odaberete određuje na koji se način određuje podudaranje.

- Metoda vrijednosti polja koristi kvadratne razlike standardiziranih vrijednosti. To je zadano.
- Metoda profili polja koristi sličnosti kosinusa za uspoređivanje profila standardiziranih vrijednosti. Upotreba profila atributa zahtijeva Upotrebu barem dvaju polja za analizu.

## Pokaži mi

Možete vidjeti sve kandidatske lokacije pretraživanja rangirane od najsličnije do najmanje slične ili možete odrediti broj rezultata koji želite vidjeti.

- Ako odredite sve lokacije od najsličnije do najmanje slične, svi geoobjekti u kandidatskom sloju pretraživanja uključit će se u redoslijed rangiranja u sloju rezultata. Vratit će se maksimlano 10.000 rezultata.
- Ako odredite `broj` `najsličnijih, najmanje sličnih ili najviše i najmanje` sličnih lokacija, određujete koliko najsličnijih, najmanje sličnih ili najviše i najmanje sličnih kandidata treba biti uključeno u sloj rezultata. Maksimalna dopuštena vrijednost je 10.000.

## Odaberite polja za dodavanje rezultatima

Dodatno možete dodati polja svojim podacima iz sloja pretraživanja. Prema zadanim postavkama, dodat će se sva polja.

## Naziv sloja rezultata

Ovo je naziv sloja koji će se stvoriti u dijelu Moj sadržaj i dodati karti. Zadani naziv temelji se na nazivu alata i nazivu sloja unosa. Ako sloj već postoji, alat neće biti uspješan.

Sloj rezultata sadržavat će referentne lokacije i broj rangiranih kandidatskih geoobjekata pretraživanja koje odredite. Ako već postoji naziv sloja rezultata, zatražit će se da ga preimenujete.

Upotrebom padajućeg izbornika Spremi rezultat u možete odrediti naziv mape u dijelu Moj sadržaj gdje će se spremiti rezultat.