Το εργαλείο GeoAnalytics κατανέμει την εργασία ανάλυσης σε κάθε τομέα του ArcGIS GeoAnalytics Server σας. Έτσι μπορείτε να αναλύετε γρηγορότερα περισσότερα δεδομένα αξιοποιώντας την ισχύ πολλών μηχανημάτων. Αυτήν τη στιγμή, είναι διαθέσιμα τα ακόλουθα εργαλεία:

- Συνάθροιση Σημείων
- Ένωση Στοιχείων
- Ανακατασκευή Ιχνών
- Σύνοψη Γνωρισμάτων
- Σύνοψη στο Εσωτερικό
- Ανίχνευση Περιστατικών
- Εύρεση Παρόμοιων Τοποθεσιών
- Υπολογισμός Πυκνότητας
- Εύρεση Hot Spots
- Δημιουργία Ζωνών
- Αντιγραφή στο Data Store
- Υπολογισμός Πεδίου
- Γεωκωδικοποίηση Τοποθεσιών Από Πίνακα

Το εργαλείο GeoAnalytics εστιάζει στην ανάλυση μεγάλου όγκου δεδομένων με έμφαση τόσο σε χωρικά όσο και σε χρονικά μοτίβα.

## Σύνοψη Δεδομένων

Το σύνολο εργαλείων σύνοψης δεδομένων περιλαμβάνει εργαλεία που υπολογίζουν γενικά σύνολα, μήκη, εμβαδά και βασικά περιγραφικά στατιστικά των στοιχείων και των γνωρισμάτων τους εντός περιοχών ή κοντά σε άλλα στοιχεία.

- Το εργαλείο Συνάθροιση Σημείων υπολογίζει στατιστικά για σημεία που βρίσκονται εντός καθορισμένων περιοχών ή bin.
- Το εργαλείο Ένωση στοιχείων υπολογίζει στατιστικά για στοιχεία που μοιράζονται μια χωρική, χρονολογική σχέση ή μια σχέση γνωρισμάτων με άλλα στοιχεία.
- Το εργαλείο Ανακατασκευή ιχνών υπολογίζει στατιστικά για σημεία ή πολύγωνα που ανήκουν στο ίδιο ίχνος και εκτελεί ανακατασκευή των δεδομένων εισόδου σε ίχνη.
- Το εργαλείο Σύνοψη γνωρισμάτων υπολογίζει στατιστικά για στοιχεία ή πινακοειδή δεδομένα που έχουν κοινά γνωρίσματα.
- Το εργαλείο Σύνοψη στο Εσωτερικό υπολογίζει στατιστικά στοιχεία για πολυγωνικά στοιχεία και τα γνωρίσματά τους, τα οποία επικαλύπτονται.

## Συνάθροιση Σημείων |

Χρησιμοποιώντας ένα θεματικό επίπεδο με σημειακά στοιχεία και ένα θεματικό επίπεδο με πολυγωνικά στοιχεία ή bin ορισμένα βάσει καθορισμένης απόστασης, αυτό το εργαλείο προσδιορίζει ποια σημεία βρίσκονται εντός κάθε πολυγώνου ή bin και υπολογίζει στατιστικά στοιχεία για όλα τα σημεία εντός κάθε πολυγώνου ή bin. Με αυτό το εργαλείο μπορεί προαιρετικά να εφαρμόσετε χρονική κατάτμηση.

Για παράδειγμα

- Με δεδομένες τις τοποθεσίες σημείων των εγκληματικών ενεργειών, υπολογίστε τον αριθμό των εγκλημάτων ανά επαρχία ή άλλη διοικητική περιφέρεια.
- Βρείτε τα υψηλότερα και τα χαμηλότερα μηνιαία έσοδα για franchise τοποθεσίες χρησιμοποιώντας bin 100 χιλιομέτρων.

## Ένωση Στοιχείων |

Χρησιμοποιώντας είτε feature layer είτε πινακοειδή δεδομένα, μπορείτε να ενώσετε στοιχεία και εγγραφές με βάση συγκεκριμένες σχέσεις μεταξύ των θεματικών επιπέδων ή των πινάκων εισόδου. Οι ενώσεις προσδιορίζονται με βάση χωρικές, χρονολογικές σχέσεις και σχέσεις γνωρισμάτων, και, προαιρετικά, μπορούν να υπολογιστούν συνοπτικά στατιστικά στοιχεία.

Για παράδειγμα

- Με δεδομένες τις σημειακές τοποθεσίες των εγκληματικών ενεργειών στο χρόνο, ενώστε τα δεδομένα των εγκλημάτων μεταξύ τους προσδιορίζοντας μια χωρική σχέση των εγκλημάτων σε απόσταση εντός 1 χιλιομέτρου τα οποία συνέβησαν εντός 1 ώρας, προκειμένου να προσδιορίσετε εάν υπάρχουν διαδοχικά εγκλήματα, τόσο χρονικά όσο και χωρικά.
- Με δεδομένο έναν πίνακα ταχυδρομικών κωδίκων με δημογραφικές πληροφορίες και πολυγωνικά στοιχεία που αναπαριστούν κτήρια κατοικιών, ενώστε τις δημογραφικές πληροφορίες με τις κατοικίες ώστε κάθε κατοικία να έχει πλέον τις πληροφορίες.

## Ανακατασκευή Ιχνών |

Χρησιμοποιώντας ένα χωρο-χρονικό θεματικό επίπεδο σημειακών ή πολυγωνικών στοιχείων που αναπαριστούν μια `στιγμή` στο χρόνο, το εργαλείο προσδιορίζει ποια στοιχεία εισόδου ανήκουν σε ένα ίχνος και ταξινομεί τα δεδομένα εισόδου διαδοχικά στο χρόνο. Στατιστικά στοιχεία υπολογίζονται προαιρετικά για τα στοιχεία εισόδου εντός κάθε ίχνους.

Για παράδειγμα

- Με δεδομένες τις σημειακές τοποθεσίες και το χρόνο των μετρήσεων για τυφώνες, υπολογίστε τη μέση ταχύτητα ανέμου και τη μέγιστη πίεση ανέμου του τυφώνα.
- Χρησιμοποιήστε μετρήσεις GPS για πλοία για την ανακατασκευή διαδρομών πλοίων ως γραμμών.

## Σύνοψη Γνωρισμάτων |

Χρησιμοποιώντας είτε στοιχεία είτε πινακοειδή δεδομένα, το εργαλείο συνοψίζει στατιστικά στοιχεία για καθορισμένα πεδία.

Για παράδειγμα

- Με δεδομένες τοποθεσίες καταστημάτων τροφίμων με ένα πεδίο COMPANY_NAME, συνοψίστε τα καταστήματα με βάση το όνομα εταιρείας για να εξαγάγετε στατιστικά για κάθε εταιρεία.
- Με δεδομένο έναν πίνακα καταστημάτων τροφίμων με πεδία COMPANY_NAME και COUNTY, συνοψίστε τα καταστήματα με βάση το όνομα εταιρείας και την επαρχία για να εξαγάγετε στατιστικά για κάθε εταιρεία σε κάθε επαρχία.

## Σύνοψη στο Εσωτερικό |

Εντοπίζει περιοχές (και τμήματα περιοχών) που επικαλύπτονται μεταξύ δύο θεματικών επιπέδων και υπολογίζει στατιστικά στοιχεία για την υπέρθεση.

Για παράδειγμα

- Με δεδομένο ένα θεματικό επίπεδο περιοχών λεκάνης απορροής και ένα θεματικό επίπεδο περιοχών χρήσης γης, υπολογίστε τη συνολική καλλιεργούμενη έκταση με τον τύπο χρήσης γης για κάθε λεκάνη απορροής.
- Με δεδομένο ένα θεματικό επίπεδο αγροτεμαχίων μιας επαρχίας και ένα θεματικό επίπεδο ορίων πόλης, συνοψίστε τη μέση τιμή κενών αγροτεμαχίων εντός της κάθε πόλης.

## Εύρεση Τοποθεσιών

Αυτά τα εργαλεία χρησιμοποιούνται για τον εντοπισμό περιοχών που πληρούν τα κριτήρια που καθορίζετε.

- Το εργαλείο Ανίχνευση Περιστατικών λειτουργεί με χωροχρονικά θεματικά επίπεδα για να εντοπίσει ποια στοιχεία ικανοποιούν μια καθορισμένη συνθήκη.
- Το εργαλείο Γεωκωδικοποίηση Τοποθεσιών Από Πίνακα μετατρέπει διευθύνσεις σε συντεταγμένες.
- Το εργαλείο Εύρεση Παρόμοιων Τοποθεσιών βρίσκει τις τοποθεσίες που μοιάζουν περισσότερο με μία ή περισσότερες τοποθεσίες αναφοράς βάσει των κριτηρίων που καθορίζετε.

## Ανίχνευση Περιστατικών |

Το εργαλείο λειτουργεί με ένα χωροχρονικό θεματικό επίπεδο σημείων, γραμμών, περιοχών ή πινάκων, το οποίο αντιπροσωπεύει μια χρονική στιγμή. Το εργαλείο αυτό χρησιμοποιεί σημεία σε διαδοχική σειρά, τα οποία ονομάζονται ίχνη, βάσει των οποίων προσδιορίζει ποια στοιχεία είναι περιστατικά ενδιαφέροντος. Τα περιστατικά προσδιορίζονται από συνθήκες που καθορίζετε εσείς.

Για παράδειγμα

- Ανιχνεύστε μετρήσεις για τυφώνες Κατηγορίας 4 με βάση ένα γνώρισμα ταχύτητας του ανέμου.
- Χρησιμοποιώντας μετρήσεις GPS για την κίνηση ενός πλοίου με ένα πεδίο που αντιπροσωπεύει την ταχύτητα του πλοίου, βρείτε μετρήσεις που να είναι 1,5 φορά μεγαλύτερες από τον μέσο όρο των πέντε προηγούμενων μετρήσεων.

## Γεωκωδικοποίηση Περιοχών από Πίνακα |

Μετατρέπει διευθύνσεις σε συντεταγμένες. Χρησιμοποιήστε το εργαλείο αυτό για πίνακες κοινοποιημένων αρχείων με big data.

## Εύρεση Παρόμοιων Τοποθεσιών |

Ανάλογα με τα κριτήρια που καθορίζετε, μπορείτε να βρείτε παρόμοιες τοποθεσίες μετρώντας την ομοιότητα των τοποθεσιών στο υποψήφιο θεματικό επίπεδο αναζήτησης έναντι μίας ή περισσότερων τοποθεσιών αναφοράς.

Για παράδειγμα

- Βρείτε τα δέκα καταστήματα που μοιάζουν περισσότερο, εξετάζοντας τον αριθμό των υπαλλήλων και τις ετήσιες πωλήσεις.
- Βρείτε τις 100 πόλεις που μοιάζουν περισσότερο, εξετάζοντας τη σχέση μεταξύ του πληθυσμού, της ετήσιας ανάπτυξης και των φορολογικών εσόδων.

## Ανάλυση Mοτίβων

Αυτά τα εργαλεία σάς βοηθούν να προσδιορίσετε, να προσδιορίσετε ποσοτικά και να απεικονίσετε χωρικά μοτίβα στα δεδομένα σας.

- Το εργαλείο Υπολογισμός Πυκνότητας παίρνει γνωστές ποσότητες κάποιου φαινομένου και τις διασπείρει στο χάρτη.
- Το εργαλείο Εύρεση Hot spot εντοπίζει στατιστικά σημαντικές συστάδες στο χωρικό μοτίβο των δεδομένων σας.

## Υπολογισμός Πυκνότητας |

Το εργαλείο "Υπολογισμός Πυκνότητας" δημιουργεί ένα χάρτη πυκνότητας από σημειακά στοιχεία, διασπείροντας γνωστές ποσότητες ορισμένων φαινομένων (αναπαριστώνται ως γνωρίσματα των σημείων) στο χάρτη. Το αποτέλεσμα είναι ένα θεματικό επίπεδο περιοχών που αντιπροσωπεύουν την πυκνότητα.

Για παράδειγμα

- Υπολογισμός πυκνότητας νοσοκομείων σε μια χώρα. Το επίπεδο αποτελεσμάτων εμφανίζει περιοχές με υψηλή και χαμηλή πρόσβαση σε νοσοκομεία και αυτές οι πληροφορίες μπορούν να χρησιμοποιηθούν για την κατασκευή νέων νοσοκομείων.
- Προσδιορισμός περιοχών με υψηλό κίνδυνο πυρκαγιάς, με βάση ιστορικές τοποθεσίες εμφάνισης πυρκαγιών σε δάση.
- Εντοπισμός κοινοτήτων που βρίσκονται μακριά από τους κύριους αυτοκινητόδρομους, με σκοπό το σχεδιασμό κατασκευής νέων δρόμων.

## Εύρεση Hot Spot |

Το εργαλείο "Εύρεση Hot Spot" προσδιορίζει αν υπάρχει κάποια στατιστικά σημαντική συστάδα στο χωρικό μοτίβο των δεδομένων σας.

- Είναι πράγματι τα σημεία σας (εγκληματικές ενέργειες, δέντρα, τροχαία ατυχήματα) συγκεντρωμένα σε συστάδες; Πώς μπορείτε να είστε βέβαιοι;
- Ανακαλύψατε ένα στατιστικά σημαντικό Hot Spot (για δαπάνες, βρεφική θνησιμότητα, συνέπεια σε υψηλή βαθμολογία σε εξετάσεις) ή μήπως ο χάρτης θα αποκάλυπτε κάτι άλλο, αν αλλάζατε τον τρόπο απεικόνισής του;

Με το εργαλείο "Εύρεση Hot Spot" θα μπορέσετε να απαντήσετε σε αυτές τις ερωτήσεις με βεβαιότητα.

## Χρήση Eγγύτητας

Αυτά τα εργαλεία βοηθούν να απαντήσετε σε μία από τις πιο κοινές ερωτήσεις στη χωρική ανάλυση: Τι υπάρχει κοντά σε τι;

- Το εργαλείο Δημιουργία Ζωνών δημιουργεί περιοχές σε μια καθορισμένη απόσταση από στοιχεία.

## Δημιουργία Ζωνών |

Η ζώνη είναι μια περιοχή που καλύπτει μια δεδομένη απόσταση από ένα σημειακό, γραμμικό ή πολυγωνικό στοιχείο.

Για παράδειγμα

- Χρησιμοποιώντας γραμμικά στοιχεία ποταμών, δημιουργήστε ζώνη για κάθε ποταμό ίση με το 50πλάσιο του πλάτους του ποταμού, ώστε να προσδιορίσετε ένα προτεινόμενο παρόχθιο όριο.
- Με δεδομένα πολύγωνα που αναπαριστούν επαρχίες, δημιουργήστε ζώνη για κάθε επαρχία ίση με 200 ναυτικά μίλια, ώστε να προσδιορίσετε το θαλάσσιο όριο.

## Διαχείριση Δεδομένων

Αυτά τα εργαλεία χρησιμοποιούνται για την καθημερινή διαχείριση γεωγραφικών και πινακοειδών δεδομένων.

- Το εργαλείο Υπολογισμός Πεδίου δημιουργεί νέο πεδίο ή τροποποιεί κάποιο υπάρχον πεδίο και δημιουργεί ένα νέο θεματικό επίπεδο στα περιεχόμενά σας.
- Το εργαλείο Αντιγραφή στο Data Store αντιγράφει δεδομένα στο ArcGIS Data Store σας και δημιουργεί ένα θεματικό επίπεδο στα περιεχόμενά σας.

## Αντιγραφή στο Data Store |

Αντιγράφει ένα feature layer ή έναν πίνακα εισόδου σε ένα ArcGIS Data Store και δημιουργεί ένα θεματικό επίπεδο στο ArcGIS Enterprise.

Για παράδειγμα

- Αντιγράψτε μια συλλογή αρχείων `.csv` σε ένα κοινοποιημένο αρχείο με big data στο χωροχρονικό data store για οπτικοποίηση.
- Αντιγράψτε τα στοιχεία της τρέχουσας έκτασης χάρτη που είναι αποθηκευμένα στο χωρο-χρονικό data store στο σχεσιακό data store.

## Υπολογισμός Πεδίου |

Υπολογίζει τιμές για ένα νέο ή υπάρχον πεδίο και δημιουργεί ένα θεματικό επίπεδο στα περιεχόμενά σας στο ArcGIS Enterprise.

Για παράδειγμα

- Τροποποιήστε ένα υπάρχον πεδίο με το όνομα total το οποίο θα είναι το άθροισμα εσόδων από τα πεδία total_2016, total_2017, and total_2018.
- Δημιουργήστε ένα νέο πεδίο για να κατηγοριοποιήσετε επίπεδα κινδύνου με βάση τις τιμές πεδίων, π.χ. των πεδίων windspeed και pollutant.