## Laske kenttä

##

Tätä työkalua käytetään syötetason kanssa uuden tai aiemmin luodun kentän arvojen laskemiseen. Muodosta Arcade-lauseke niiden arvojen laskemista varten, joilla kohteet täytetään. Jos aika on otettu huomioon aineistossa ja aineiston ajan tyyppinä on hetki, voit vaihtoehtoisesti muodostaa lausekkeita, jotka ottavat reitit huomioon.

Oletetaan esimerkiksi, että haluat muokata aiemmin luotua kenttää nimeltä TotalSales. Haluat, että kenttä esittää vuosien 2016 ja 2017 kokonaismyyntien summaa. Käyttämällä kyseisiä kenttiä lausekkeessa lasket kentän arvon lausekkeella

    $feature["Sales2016"] + $feature["Sales2017"]

.

Oletetaan toisessa esimerkissä, että sinulla on GPS-mittauksia, joihin on tallennettu sijainti, aika, linja-auton tunnus ja linja-autojen nopeus kaupungissa. Haluat luoda uuden kentän nimeltä SpeedFrom3, joka laskee kolmen viimeksi tallennetun GPS-mittauksen nopeuksien keskiarvon kullekin kohteelle. Tässä laskennassa käytetään laskentaa, jossa reitit on otettu huomioon. Siinä reitti on linja-auton tunnuksen osoittama linja-auto. Laskenta, joka määrittää kolmen edellisen aika-askeleen ja nykyisen aika-askeleen keskiarvon, on

    average($track.field["speed"].history(-4))

.

## Valitse karttataso, jonka kentän arvot lasketaan

Pisteet, viivat, alueet tai taulukko, joiden kenttien arvot lasketaan.

Sen lisäksi, että voit valita karttatason kartasta, voit valita Selaa karttatasoja -vaihtoehdon avattavan luettelon alareunasta ja selata Big Data -tiedostoresurssin aineistoryhmän tai karttatason sisältöön.

## Laske seuraavan kentän arvot

Uusi tai aiemmin luotu kenttä, jonka arvot lasketaan, sekä kentän tietotyyppi. Jos lasket sellaisen kentän arvoja, joka on jo olemassa, tietotyypin ei tarvitse täsmätä.

## Muodosta lausekkeen ehto, joka ilmaisee tapahtuman alun

Lisää lauseke kentän arvojen laskentaa varten käyttämällä lausekkeen muodostustoimintoa.

Oletetaan esimerkiksi, että haluat lisätä arvot kentille nimeltä income ja bonus. Voit tehdä tämän lisäämällä lausekkeen `$feature["income"] + $feature["bonus"]` .

## Tässä lausekkeessa reitti on otettu huomioon

Määritä, onko lausekkeessa otettu reitti huomioon. Lauseke, jossa reitti on otettu huomioon, sisältää seuraavanlaisen muotoilun:

    $track.field["fieldname"].history(...)

. Lausekkeissa, joissa reitti on otettu huomioon, on oltava kentät yksittäisten reittien tunnistusta varten. Reitit voivat muodostua pisteistä, viivoista, alueista tai taulukoista. Reitit edellyttävät vain, että lähtöaineistossa on reittitunnus ja että aika on otettu huomioon aineistossa, jonka ajan tyyppinä on hetki.

## Tulostason nimi

Sen tason nimi, joka luodaan kohtaan Oma sisältö ja joka lisätään karttaan. Oletusnimi perustuu työkalun nimeen ja lähtökarttatason nimeen. Jos karttataso on jo olemassa, työkalua ei voi suorittaa.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.