## Planificare rute

##

Instrumentul Planificare rute stabileşte modul de alocare eficientă a operaţiilor în cadrul unei forţe de muncă mobile.

Dvs. furnizaţi instrumentului un set de opriri şi un număr de vehicule care pot ajunge la opririle respective. Instrumentul va aloca vehicule pentru fiecare oprire şi va afişa rute prin care se indică modul în care fiecare vehicul poate ajunge la fiecare din opririle alocate în cel mai scurt timp.

Cu ajutorul instrumentului Planificare rute, angajaţii mobili ajung în mai multe locaţii în mai puţin timp, fapt ce conduce la creşterea productivităţii şi a calităţii serviciilor oferite clienţilor.

- Inspectarea locuinţelor, restaurantelor sau şantierelor
- Furnizarea de servicii tehnice, de reparare sau de instalare
- Livrarea produselor şi coletelor de mici dimensiuni
- Efectuarea de apeluri cu scopul vânzării de produse
- Transportul persoanelor de la reşedinţele acestora către un eveniment

Rezultatul pentru Rute planificate include un strat tematic de opriri codificate după rutele în care sunt alocate, un strat tematic de rute care prezintă cele mai scurte drumuri pentru vizitarea opririlor alocate şi, în funcţie de posibilitate ca vreo oprire să nu poată fi atinsă, un strat tematic de opriri nealocate.

Dacă se bifează Utilizare extindere curentă hartă, vor fi analizate numai obiectele spaţiale care sunt vizibile în extinderea curentă a hărţii. Dacă nu se bifează, vor fi luate în considerare toate obiectele spaţiale din stratul tematic introdus, chiar dacă se află în afara extinderii curente a hărţii.

## Alegeţi stratul tematic de puncte care reprezintă opriri pentru vizite

Alegeţi stratul tematic de puncte la care ar trebui să ajungă rutele (sau vehiculele). Aceste puncte sunt puncte atribuite sau neatribuite în rezultat.

În afară de a alege un strat tematic din harta dvs., puteţi selecta opţiunile Alegere strat tematic de analiză din atlasul actualizat sau Alegere strat tematic de analiză care se găsesc în partea inferioară a listei verticale. Această acţiune deschide o galerie care conţine o colecţie de straturi tematice utile pentru numeroase analize.

Instrumentul acceptă până la 2.000 de obiecte spaţiale de intrare.

## Mod de deplasare pentru rute

Alegeţi modul de deplasare. Rutele rezultate vor urma drumuri sau trasee pietonale şi vor respecta regulile în vigoare, cum ar fi sensurile unice şi interdicţiile de schimbare a direcţiei în cazul deplasării cu autoturismul sau camionul. Modurile de deplasare disponibile sunt determinate de administratorul organizaţiei dvs.

## Rutele încep la

Specificaţi locaţia şi ora la care vehiculele îşi încep rutele.

Cu ajutorul instrumentului Planificare rute, puteţi să specificaţi una sau mai multe locaţii de pornire pentru vehiculele dvs.

Când este specificată o locaţie punctuală, toate vehiculele pornesc din punctul respectiv, indiferent de numărul de vehicule disponibile. Puteţi să alegeţi un strat tematic cu un singur punct sau puteţi să adăugaţi un punct pe hartă alegând opţiunea Adăugare punct pe hartă, făcând clic pe butonul de editare a punctului adiacent şi apoi făcând clic pe hartă.

Când se specifică mai multe locaţii, fiecare vehicul trebuie să fie asociat cu propriul punct. Numărul de vehicule trebuie să corespundă numărului de puncte din stratul tematic. Alegeţi un strat tematic cu mai multe puncte şi specificaţi un câmp care identifică în mod unic fiecare rută, fiecare vehicul sau fiecare şofer, din lista derulantă Câmp ID rută.

Ora de pornire va fi aceeaşi pentru toate rutele. Fusul orar pentru ora de plecare este identic cu fusul orar în care se află punctul sau punctele de plecare. Prin urmare, asiguraţi-vă că ora introdusă este ora locală. De exemplu, să presupunem că vă aflaţi în fusul orar aferent orei Pacificului (UTC-8:00), iar vehiculele pe care le direcţionaţi sunt staţionate în ora standard a regiunii muntoase (UTC-7:00) Dacă ora curentă este 9:30 a.m. PST (10:30 a.m. MST), iar vehiculele dvs. trebuie să-şi înceapă ruta în 30 de minute, dvs. veţi stabili ca oră de plecare 11:00 a.m.

Dacă vehiculele îşi încep rutele din fusuri orare diferite, ora de pornire nu poate fi aceeaşi, ci este necesar să selectaţi ore diferite. De exemplu, dacă o rută porneşte dintr-un punct aflat în fusul orar PST şi o altă rută porneşte dintr-un punct aflat în fusul orar MST, iar dvs. introduceţi ora 11:00 a.m. ca oră de pornire, ruta din PST va începe la ora 11:00 a.m. PST, iar ruta din MST va începe la 11:00 a.m. MST — ceea ce înseamnă o diferenţă de o oră.

## Rutele se termină la

Specificaţi locaţia în care vehiculele vor finaliza rutele.

Puteţi configura ca rutele să se termine în una din trei locaţii:

- aceeaşi locaţie de unde au început rutele, indiferent dacă aceste rute au avut ca origine una sau mai multe locaţii;
- o locaţie individuală;
- mai multe locaţii (adică un punct terminus pentru fiecare rută).

Bifaţi Revenire la plecare în cazul în care vehiculele îşi încep şi îşi termină rutele în aceleaşi locaţii.

Pentru a direcţiona toate vehiculele către un punct terminus comun, altul decât punctul de pornire, debifaţi Revenire la plecare şi apoi adăugaţi un punct pe hartă sau alegeţi un strat tematic care conţine exact un punct.

Pentru a configura rutele să se termine în locaţii unice, debifaţi Revenire la plecare şi alegeţi un strat tematic care conţine mai multe puncte. Numărul de vehicule trebuie să fie egal cu numărul de puncte din stratul tematic ales. În lista derulantă Câmp ID rută, alegeţi un câmp care identifică în mod unic fiecare rută, fiecare vehicul sau fiecare şofer. Dacă vehiculele pornesc din mai multe locaţii şi sosesc în mai multe locaţii, ID-urile de rute alese pentru straturile tematice cu puncte de plecare şi cu puncte de sosire trebuie să corespundă.

## Număr maxim de autovehicule de direcţionat

Specificaţi numărul de vehicule care sunt disponibile pentru a ajunge la opriri. În instrument pot fi selectate până la 100 de vehicule.

Instrumentul poate găsi o soluţie care utilizează mai puţine vehicule decât numărul specificat aici, în funcţie de numărul total de opriri, numărul de opriri pe care îl permiteţi pentru fiecare vehicul, distanţa dintre opriri, timpul petrecut la fiecare oprire şi orice altă limită pe care o setaţi cu privire la timpul total pe care un vehicul îl petrece pe rută.

## Număr maxim de opriri per autovehicul

Acesta este unul din cei doi parametri care echilibrează volumul de lucru total aferent rutelor. Puteţi specifica o valoare cuprinsă între 1 şi 200.

Prin reducerea numărului total de opriri care poate fi alocat fiecărui vehicul, probabilitatea ca fiecare vehicul să aibă alocat acelaşi număr de opriri creşte. Acest lucru ajută la echilibrarea volumului de lucru pentru fiecare şofer. Există însă dezavantajul că soluţia găsită poate fi mai puţin eficientă.

Prin mărirea numărului de opriri per vehicul, instrumentul are mai multă libertate şi poate găsi soluţii mai eficiente. Cu toate acestea, este posibil ca volumul de lucru să fie distribuit inegal între şoferi şi vehicule. Reţineţi că puteţi echilibra volumul de lucru în funcţie de timp şi în funcţie de numărul de opriri, prin specificarea unei valori pentru parametrul Limitare timp total pe rută per vehicul.

Următoarele exemple demonstrează efectele limitării numărului maxim de opriri per vehicul sau a duratei totale petrecute de vehicule pe rută. În toate exemplele există şase opriri şi două rute, care încep din aceeaşi locaţie.

| Durate de călătorie şi opriri echilibrate per rută: Opririle au distanţe mai mult sau mai puţin egale între ele, astfel că setarea numărului maxim de opriri per vehicul pentru a distribui în mod uniform volumul de lucru va avea ca rezultat crearea unor rute care au aproximativ aceeaşi durată.
| Număr de opriri echilibrat per rută, dar durate de călătorie dezechilibrate: Cinci sau şase opriri sunt grupate în apropierea locaţiei de pornire, însă o oprire este stabilită departe şi necesită o durată de conducere mult mai mare pentru a fi atinsă. Împărţirea numărului de opriri în mod egal între cele două rute conduce la crearea unor durate de călătorie dezechilibrate.
| Număr de opriri dezechilibrat per rută, dar durate de călătorie echilibrate: Opririle se află în aceeaşi locaţie ca şi în graficul precedent, însă prin creşterea numărului maxim de opriri per rută şi prin limitarea duratei de călătorie totale per vehicul, duratele de călătorie sunt echilibrate.

## Timp petrecut la fiecare oprire

Setaţi durata medie estimată care va fi petrecută la fiecare oprire. De exemplu, dacă programaţi o zi de lucru pentru inspectori, iar durata de inspecţie medie este de 45 de minute, introduceţi valoarea `45`.

Se presupune că durata petrecută la fiecare oprire este identică.

## Limitaţi timpul total pe rută per autovehicul

Specificaţi perioada de timp maximă pentru parcurgerea unei rute de la punctul pornire la punctul terminus. Această perioadă include durata de călătorie şi duratele de timp petrecute la fiecare din opririle planificate de-a lungul rutei. Dacă şoferii nu trebuie să lucreze mai mult decât durata setată pentru ziua respectivă (de exemplu, opt ore), aici puteţi specifica această limită de timp.

Consultaţi resursele de asistenţă pentru Număr maxim de opriri per vehicul pentru a vedea ce aspecte trebuie avute în vedere atunci când se doreşte echilibrarea volumelor de lucru.

## Nume strat tematic rezultat

Numele stratului tematic de obiecte spaţiale care va fi creat în Resursele mele şi va fi adăugat în hartă. Dacă stratul tematic de obiecte spaţiale rezultat există deja, vi se va solicita să furnizaţi un alt nume. Stratul tematic de obiecte spaţiale va conţine un strat tematic pentru fiecare dintre următoarele: rute, opriri alocate şi opriri neatribuite, atunci când unele opriri introduse nu pot fi alocate niciunei rute.

Dacă selectaţi Includere straturi tematice de rute, fiecare rută din rezultat este salvată şi ca strat tematic de rute. Un strat tematic de rute include toate informaţiile pentru o anumită rută, cum ar fi opririle alocate rutei şi indicaţiile de deplasare. Crearea straturilor tematice de rute este utilă dacă doriţi să partajaţi rutele individuale cu alţi membri din organizaţia dvs. sau dacă doriţi să modificaţi mai mult rutele utilizând butonul Indicaţii din aplicaţia de vizualizare a hărţilor. Straturile tematice de rute utilizează numele furnizat pentru stratul tematic de obiecte spaţiale ca prefix şi numele de rută generat ca parte din analiză este adăugat pentru a crea un nume unic pentru fiecare strat tematic de rută.

Utilizând lista derulantă Salvare rezultat în, puteţi specifica numele unui director din Resursele mele în care vor fi salvate stratul tematic de obiecte spaţiale şi straturile tematice de rute, dacă sunt create.