## คำนวณความหนาแน่น

##

เครื่องมือนี้สร้างแผนที่ความหนาแน่นจากข้อมูลจุดหรือข้อมูลเส้นโดยการขยายค่าของข้อมูลเชิงปริมาณที่ทราบค่าของปรากฏการณ์บางอย่าง (แสดงเป็นลักษณะของจุดหรือเส้น) ทั่วแผนที่ ผลลัพธ์ที่ได้คือชั้นข้อมูลของพื้นที่ที่แบ่งกลุ่มข้อมูลจากที่มีความหนาแน่นน้อยที่สุดไปยังความหนาแน่นมากที่สุด

สำหรับข้อมูลนำเข้าประเภทจุด จุดแต่ละจุดควรแสดงค่าพิกัดของเหตุการณ์หรือปรากฎการณ์ใดๆ และชั้นข้อมูลผลลัพธ์นี้ยังแสดงจำนวนเหตุการณ์ต่อพื้นที่ 1 หน่วยด้วย ค่าความหนาแน่นขนาดใหญ่ในสถานที่ใหม่หมายความว่ามีจุดมากขึ้นที่อยู่ใกล้กับสถานที่นั้น ในกรณีอื่นๆ ชั้นข้อมูลผลลัพธ์สามารถแปลความหมายได้ถึงเหตุการณ์ความเสี่ยงต่างๆ ที่อาจเกิดขึ้นในอนาคตได้ด้วยเช่นกัน ตัวอย่างเช่น หากนำเข้าข้อมูลจุดที่แสดงตำแหน่งของฟ้าผ่า ชั้นข้อมูลผลลัพธ์จะแปลความหมายถึงความเสี่ยงของการเกิดฟ้าผ่าที่อาจเกิดขึ้นในอนาคต

สำหรับการนำเข้าข้อมูลเส้น การแสดงความหนาแน่นด้วยข้อมูลเส้นแสดงถึงจำนวนเส้นทั้งหมดที่อยู่ใกล้กับแต่ละตำแหน่ง หน่วยของค่าความหนาแน่นของการคำนวณเป็นความยาวของเส้นต่อหนึ่งหน่วยพื้นที่ ตัวอย่างเช่น หากใช้ข้อมูลเส้นแทนแม่น้ำ ชั้นข้อมูลผลลัพธ์จะแสดงจำนวนความยาวทั้งหมดของแม่น้ำที่อยู่ภายในรัศมีการค้นหา ผลลัพธ์นี้สามารถนำไปใช้ในการระบุพื้นที่ที่เหมาะสำหรับการดูแลสัตว์

สำหรับกรณีอื่นๆ ที่สามารถนำเครื่องมือนี้ไปใช้ ได้แก่:

- การสร้างแผนที่แสดงความหนาแน่นของการเกิดอาชญากรรม เพื่อช่วยให้สำนักงานตำรวจสามารถจัดเตรียมเจ้าหน้าที่ให้เพียงพอกับพื้นที่ที่มีการเกิดอาชญากรรมสูง
- การคำนวณความหนาแน่นของโรงพยาบาลที่อยู่ในพื้นที่หนึ่งๆ ชั้นข้อมูลผลลัพธ์จะแสดงเส้นทางที่สามารถเข้าถึงโรงพยาบาลได้ทั้งที่ง่ายและยาก และข้อมูลเหล่านี้จะช่วยในการตัดสินใจว่า ควรจะสร้างโรงพยาบาลแห่งใหม่ ณ ตำแหน่งใด
- การระบุพื้นที่ที่มีความเสี่ยงต่อการเกิดไฟป่าสูง โดยพิจารณาจากตำแหน่งที่เคยมีไฟป่าเกิดขึ้น
- การระบุตำแหน่งชุมชนที่ตั้งอยู่อย่างห่างไกลจากถนนสายหลัก เพื่อที่จะนำไปวางแผนการก่อสร้างถนนเส้นใหม่

## เลือกจุดการป้อนข้อมูลหรือชั้นข้อมูลเส้นที่จะคำนวณความหนาแน่น

ชั้นข้อมูลอินพุทจุดหรือเส้นนั้นจะใช้ในการคำนวณชั้นข้อมูลความหนาแน่น

## ใช้การนับจำนวนฟิลด์

จัดเตรียมฟิลด์ที่ระบุจำนวนเหตุการณ์ในแต่ละสถานที่ ตัวอย่างเช่น หากคุณมีข้อมูลจุดที่แสดงตำแหน่งเมือง คุณสามารถใช้ฟิลด์แสดงจำนวนประชากรของเมืองตามจำนวนที่นับฟิลด์ได้ และชั้นข้อมูลผลลัพธ์ที่แสดงความหนาแน่นของจำนวนประชากรจะคำนวณความหนาแน่นของประชากรจำนวนมากที่อยู่ใกล้กับเมืองที่มีประชากรจำนวนมาก

ถ้าเลือกเป็นค่าตั้งต้นคือ ไม่ ถูกนำมาใช้, แต่ละสถานที่จะถือว่าเป็นตัวแทนของการนับเดียว

## ค้นหาระยะทาง

ใส่ข้อมูลระยะทางเพื่อระบุขอบเขตการค้นหาข้อมูลจุดหรือข้อมูลเส้น เมื่อทำการคำนวณค่าความหนาแน่น ตัวอย่างเช่น หากคุณต้องการค้นหาระยะทาง 10,000 เมตร ความหนาแน่นของตำแหน่งต่างๆ ในชั้นข้อมูลที่ได้จะถูกคำนวณจากฟีเจอร์ที่อยู่ในระยะทาง 10,000 เมตร แต่หากตำแหน่งเหล่านั้น ไม่มีเหตุการณ์ใดๆ เกิดขึ้นในระยะทาง 10,000 เมตร จะปรากฏค่าความหนาแน่นเป็นศูนย์

หากไม่มีการระบุระยะทางไว้ ค่าตั้งต้นจะถูกคำนวณจากตำแหน่งของฟีเจอร์ที่นำเข้าและค่าฟิลด์ที่นับได้ (หากมีค่าฟิลด์นั้น)

## หน่วยพื้นที่ผลลัพธ์

ระบุผลลัพธ์หน่วยพื้นที่ ความหนาแน่นคือจำนวนต่อพื้นที่ และค่าพารามิเตอร์นี้จะระบุหน่วยของพื้นที่ในการคำนวณความหนาแน่น

หน่วยของพื้นที่ที่ใช้คือตารางไมล์และตารางกิโลเมตร

## ขนาดของเซลล์เอาท์พุท

ป้อนขนาดเซลล์และหน่วยของแรสเตอร์เอาท์พุท

## ชื่อของชั้นข้อมูลผลลัพธ์

ชื่อของชั้นข้อมูลที่จะถูกสร้างขึ้นใน เนื้อหาของฉัน และเพิ่มไปยังแผนที่ ชื่อเริ่มต้นจะขึ้นอยู่กับชื่อเครื่องมือและชื่อชั้นข้อมูลอินพุท ถ้าชั้นข้อมูลนี้มีอยู่แล้ว คุณจะถูกถามให้ตั้งชื่อใหม่

ใช้ บันทึกผลลัพธ์ใน รายการตัวเลือก เพื่อระบุชื่อของโฟล์เดอร์ใน เนื้อหาของฉัน เมื่อบันทึกผล