## Taimestiku seire

##

Selle tööriistaga saab teha mitme lainepikkusega rasterkihil aritmeetilise toimingu, et avastada uuringualal teavet taimestiku kohta.

## Valige sisendandmed

Valige mitme lainepikkusega rasterkiht. Veenduge, et sisendrastril oleks olemas õiged lainepikkused.

## Valige taimestiku seire meetod

Valige vegetatsiooniindeksi kihi loomise meetod. Erinevad vegetatsiooniindeksid aitavad tuua esile teatud nähtusi või vähendada eri liiki müra.

- Global Environmental Monitoring Index — GEMI on mittelineaarne vegetatsiooniindeks globaalseks keskkonnaseireks satelliitpiltide abil. See sarnaneb NDVI-le, aga on atmosfäärsete mõjude suhtes vähem tundlik. Seda mõjutab paljas pinnas, mistõttu see ei sobi kasutamiseks hõreda või keskmise tihedusega taimestikuga aladel.
- Green Vegetation Index - Landsat TM — GVI loodi algselt Landsat MSS piltide alusel aga seda muudeti, et see töötaks Landsat TM piltidega. Seda teatakse ka Landsat TM Tasseled Capi rohelise vegetatsiooniindeksi nime all. Seda seireindeksit saab kasutada piltidega, mille lainepikkustel on ühesugused spektraalsed karakteristikud.
- Modified Soil Adjusted Vegetation Index — MSAVI2 on vegetatsiooniindeks, millega üritatakse vähendada palja pinnase mõju SAVI-meetodis.
- Normalized Difference Vegetation Index — NDVI on standardiseeritud indeks, millega saab luua pildi, mis näitab rohelust, suhtelist biomassi. See indeks kasutab mitmespektrilise rasterandmestiku kahe lainepikkuse karakteristikute kontrastsust: pigmendi klorofüll imenduvus punases lainepikkuses ja taimse materjali kõrge peegelduvus infrapunalähedases lainepikkuses (NIR).
- Perpendicular Vegetation Index — PVI sarnaneb vegetatsiooni normaliseeritud vaheindeksile, aga see on tundlik atmosfäärsete muutuste suhtes. Kui seda meetodit kasutatakse eri piltide võrdlemiseks, tuleb kasutada ainult pilte, mis on atmosfääri suhtes korrigeeritud. Seda teavet küsige andmete edasimüüjalt.
- Soil-Adjusted Vegetation Index — SAVI on vegetatsiooniindeks, milles proovitakse vähendada pinnase heleduse mõju pinnase heleduse korrektsioonitegurit kasutades. Seda kasutatakse tavaliselt vähese taimkattega kuivades regioonides.
- Sultan's Formula — Sultani valem on protsess, milles võetakse kuue lainepikkusega 8-bitine pilt ja spetsiaalse algoritmi abil luuakse sellest kolme lainepikkusega 8-bitine pilt. Tulemuseks saadud pildil on esile toodud rannajoone kivimkompleksid, ehk ofioliidid. See valem koostati Landsat 5 või 7 vaate TM- ja ETM-lainepikkuste alusel.
- Transformed Soil-Adjusted Vegetation Index — Teisendatud SAVI on vegetatsiooniindeks, milles proovitakse vähendada pinnase heleduse mõju lähtudes eeldusest, et pinnasejoonel on juhuslik kalle ja sirglõik.

## Määrake NIR lainepikkuse ja punase lainepikkuse indeksid

Sisestage infrapunalähedase (NIR) lainepikkuse ja punase lainepikkuse indeksid.

Iga satelliidiandur ja õhukaamera jäädvustab teavet, mis jaguneb lainepikkuse indeksiteks. Iga lainepikkuse indeks sisaldab teavet elektromagnetilise spektri kindla osa kohta. Selle taimestiku seire meetodi puhul peate sisestama lainepikkuse indeksi, milles jäädvustati infrapunalähedane (NIR) ja punane lainepikkus.

## Pinnasejoone kalle

Pinnasejoone kalle. Kalle on NIR lainepikkuse ja punase lainepikkuse vaheline ligikaudne lineaarne seos hajuvusdiagrammil.

See parameeter kehtib ainult teisendatud, pinnast arvesse võtva vegetatsiooniindeksi puhul.

## Sirglõik

See on infrapunalähedase lainepikkuse (NIR) väärtus, kui punase lainepikkuse (punane) peegeldumise väärtus on konkreetsete pinnasejoonte puhul 0.

`(a = NIR - sRed)` , kui punane on 0.

See parameeter kehtib ainult teisendatud, pinnast arvesse võtva vegetatsiooniindeksi puhul.

## Rohelise taimestikuga ala suurus

SAVI-meetodi jaoks on vaja määratleda rohelise taimestikuga ala suurus.

Sisestage väärtus vahemikus 0,0–1,0, kus

- 1 = ilma rohelise taimestikuta alad
- 0,5 = keskmise rohelise taimestikuga alad
- 0 = tiheda rohelise taimestikuga alad

## Korrektiivitegur

Teisendatud, pinnast arvesse võtva vegetatsiooniindeksi meetodi puhul tuleb pinnase mõju vähendamiseks määrata korrektiivitegur. Vaikeväärtus on 0,08.

Madalam väärtus tähendab, et pinnase mõju jääb arvesse võtmata. Kõrgem väärtus tähendab, et pinnas mõjutab tulemust.

## Tulemkihi nimi

Selle kihi nimi, mis luuakse jaotises Minu sisu ja lisatakse kaardile. Vaikimisi nimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata kausta nime, kuhu tulemused salvestatakse.