## Loo puhvrid

##

Puhver on ala, mis katab lausaliselt etteantud vahemaa punktist, joonest või pindobjektist.

Puhvreid kasutatakse tavaliselt alade loomiseks, mida edasi analüüsitakse teiste tööriistadega. Kui küsimus on näiteks: "Millised hooned asuvad koolist 1 km raadiuses?", siis vastuse leiab kooli ümber 1 km puhvri loomisel ning seejärel puhvri ja hoonete kontuure sisaldava kihi omavahelise ülekatte analüüsimisel. Lõpptulemuseks on kiht nende hoonetega, mis jäävad 1 km raadiusesse koolist.

## Valige kiht, millele puhver rakendada

Punkt-, joon- või pindobjektid, mida puhvri loomiseks kasutatakse. Sisendkihid peavad olema tasapinnalises ristkoordinaatide süsteemis või peab tasapinnaliseks ristkoordinaatide süsteemiks olema funktsiooni Analüüsikeskkonnad abil määratud töötlev koordinaatsüsteem.

Lisaks kihi valimisele kaardil saate valida ripploendi alumises servas Sirvi kihte, et otsida oma sisust suurandmete failiketta andmestikku või objektikihti.

## Valige, millist tüüpi puhver rakendada

Sisendobjektide jaoks saab määrata puhvri suuruse kolmel viisil.

- Määrake kaugus, mida rakendatakse kõikidele objektidele.
- Määrake sisendkihi väli, mis sisaldab kauguse väärtust. Võite kasutada tekstivälja või numbrivälja. Kui lineaarset ühikut pole määratud, kasutatakse kihi koordinaatsüsteemi pikkusühikuid (nt meeter). Kui kasutate geograafilist koordinaatsüsteemi, siis eeldatakse, et ühikuteta väljal on meetrid.
- Looge avaldis mitme väljaga ja matemaatiliste operaatoritega. Näiteks selleks, et puhverdada kümme korda välja kaugus_rannajoonest väärtust, lisage avaldis $feature["kaugus_rannajoonest"] x 10.

## Valige puhverdamise meetod

Võite kasutada meetodit Planaarne või Geodeetiline. Meetod Planaarne võib olla kiirem ja sobib tasapinnaliste ristkoordinaatide alusel kirjeldatud andmete analüüsimiseks. Meetod Geodeetiline sobib geograafiliste koordinaatide alusel kirjeldatud andmete puhul ja suuremal alal paiknevate nähtuste juures.

## Valige sulandamismeetodi tüüp

Sulandamismeetodi määramise valikud. Kui sulandamismeetod on valitud, on teil võimalik luua mitmeosalised või üheosalised alad ja arvutada antud väljade põhjal statistika.

- Kõik– Sulandatakse kõik objektid. Kui mitmeosalised objektid on lubatud, sulandatakse kõik objektid üheks objektiks. Kui mitmeosalised objektid ei ole lubatud, sulandatakse kõrvuti olevad või kattuvad objektid.
- Väljad– Sulandatakse objektid, millel on sama määratletud väli või määratletud välja kombinatsioon. Kui mitmeosalised objektid on lubatud, sulandatakse kõik sama väljaga objektid üheks objektiks. Kui mitmeosalised objektid ei ole lubatud, sulandatakse kõrvuti olevad või kattuvad sama väljaväärtusega objektid.
- Mitte ükski– Mitte ühtegi objekti ei sulandata. See on vaikimisi valik.

## Luba mitmeosalised objektid

Määrab, kas tulemus koosneb ühe- või mitmeosalistest objektidest.

- Märgitud – Analüüsi tulemused sisaldavad mitmeosalisi objekte.
- Märkimata – Analüüsi tulemused sisaldavad üheosalisi objekte. See on vaikimisi valitud.

## Lisa statistika (valikuline)

Saate arvutada summeeritud objektide statistika. Numbriväljadel saab arvutada järgmised statistikud.

- Koguarv – arvutatakse väärtuste, mis pole nullväärtused, hulk. See funktsioon on kasutatav numbriväljade või stringide korral. Väärtuste [null, 0 ja 2] koguarv on 2.
- Summa – väljal olevate arvväärtuste summa. Väärtuste [null, null ja 3] summa on 3.
- Keskmine – arvväärtuste keskmine. Väärtuste [0; 2 ja null] keskmine on 1.
- Miinimum – numbrivälja miinimumväärtus. Väärtuste [0; 2 ja null] miinimum on 0.
- Maksimum – numbrivälja maksimumväärtus. Väärtuste [0; 2 ja null] maksimum on 2.
- Vahemik – numbrivälja vahemik. Selle arvutamiseks lahutatakse maksimumväärtusest miinimumväärtus. Väärtuste [0, null ja 1] vahemik on 1. Väärtuste [null ja 4] vahemik on 0.
- Dispersioon – raja numbrivälja dispersioon. Väärtuse [1] dispersiooni on null. Väärtuste [null, 1;1 ja 1] dispersioon on 1.
- Standardhälve – numbrivälja standardhälve. Väärtuse [1] standardhälve on null. Väärtuste [null, 1;1 ja 1] standardhälve on 1.

Tekstiväljadel saab arvutada järgmised statistikud:

- Koguarv – stringide, mis pole nullväärtused, hulk.
- Mõni – see statistik on juhuslik valim tekstistringi väärtusest vastaval väljal.

Kõik statistikud arvutatakse väärtustega, mis ei ole nullväärtus. Tulemkiht sisaldab uut välja iga arvutatud statistiku kohta. Soovitud statistika lisamiseks valige uus atribuut ja statistik.

## Valige tulemite salvestamiseks mõni ArcGIS-i andmeladu

GeoAnalyticsi tulemeid käsitletakse ArcGIS-i andmelaos salvedena ning need kuvatakse asjakohaste Portal for ArcGIS objektikihtidena. Üldjuhul salvestatakse tulemid ajalisruumilisse andmelattu – see on vaikimisi valitud. Mõnel juhul on tulemid mõistlik salvestada relatsioonilisse andmelattu. Allpool on toodud mõned põhjused, miks oleks soovitatav tulemid salvestada relatsioonilisse andmelattu.

- Saate tulemeid kasutada portaalidevahelises koostöös.
- Saate tulemustega sünkroniseerida.

Relatsioonilist andmeladu pole otstarbekas kasutada, kui GeoAnalyticsi tulemite arv suureneb. Sel juhul peaksite kasutama suurt ajalisruumilist andmeladu, mis võimaldab hallata suurt andmemahtu.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikimisi nimi põhineb tööriista nimel ja sisendkihi nimel. Kui see kiht on juba olemas, siis töötlemine nurjub.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.