## Beregn felt

##

Dette værktøj arbejder med et input-lag med henblik på at beregne værdier for et nyt eller et eksisterende felt. Opret et Arcade-udtryk for at beregne de værdier, som objekterne skal udfyldes med. Hvis dine data er tidsafhængige og tilhører øjeblikstypen, kan du vælge at oprette udtryk, der er sporingsparate.

Forestil dig f.eks., at du ønsker at redigere et eksisterende felt med navnet TotalSales. Du ønsker, at feltet skal vise summen af det samlede salg i 2016 og 2017. Ved at benytte disse felter i udtrykket kan du beregne feltværdierne som

    $feature["Sales2016"] + $feature["Sales2017"]

.

Forestil dig – som et andet eksempel – at du har GPS-målinger, der registrerer position, tid, bus-ID og hastigheder for busserne i en by. Vi vil oprette et nyt felt med navnet SpeedFrom3, der beregner gennemsnitshastigheden for de sidste 3 registrerede GPS-målinger for hvert objekt. Til denne beregning ville vi benytte en sporingsparat beregning, hvor sporet er en bus, der betegnes med et bus-ID. Den beregning, der bestemmer gennemsnitshastigheden for de forrige 3 tidstrin og det aktuelle tidstrin, er

    average($track.field["speed"].history(-4))

.

## Vælg det lag, der skal beregnes feltværdier for

De punkter, linjer, områder og tabeller, der beregnes feltværdier for.

Udover at du kan vælge et lag i dit kort, kan du vælge Gennemse lag nederst på rullelisten for at gå til dit indhold til et big data-fildelingsdatasæt eller -vektorlag.

## Beregn feltværdier for feltet

Det nye eller eksisterende felt, der beregnes værdier for, samt feltets datatype. Hvis du beregner værdier for et felt, der allerede findes, behøver du ikke at matche datatypen.

## Opret et betingelsesudtryk, der betegner starten på en hændelse

Tilføj et udtryk vha. Expression Builder-programmet for at beregne feltværdierne.

Forestil dig f.eks., at vi ønsker at tilføje værdier til et felt med navnet income og bonus. For at gøre dette skal du tilføje udtrykket `$feature["income"] + $feature["bonus"]` .

## Dette udtryk er sporingsparat

Angiv, om dit udtryk er sporingsparat. Et sporingsparat udtryk vil indeholde formatering, som f.eks.

    $track.field["fieldname"].history(...)

. Sporingsparate udtryk kræver felter, der kan identificere individuelle spor. Spor kan bestå af punkter, linjer, områder eller tabeller, og de kræver kun, at inputtet er forsynet med en sporidentifikator, samt at dataene er tidsafhængige og tilhører øjeblikstypen.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil værktøjet ikke fungere.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.