## Summer nærliggende

##

Dette verktøyet finner og oppsummerer geoobjektene som er innenfor en angitt avstand fra geoobjekter i det første inndatalaget. Avstand kan måles som luftlinjeavstand eller ved å bruke en angitt reisemåte. Du kan velge kjøreavstand, kjøretid, avstand med lastebil, tid med lastebil, gåavstand eller gåtid som reisemåte. Verktøyet beregner deretter statistikk for de nærliggende geoobjektene. Eksempel:

- Du kan beregne hvor mange som bor innenfor en kjøretid på fem minutter fra en mulig ny butikkplassering.
- Du kan finne ut hvor mange motorveiavkjørsler det er innenfor en kjøreavstand på 1,6 kilometer fra en mulig ny butikkplassering, slik at du kan vurdere tilgjengeligheten.

Hvis det er merket av for Bruk gjeldende kartutstrekning, er det kun geoobjektene i inndatalaget og laget som skal summeres som vises i gjeldende kartutstrekning, som analyseres. Hvis det ikke er merket av for dette alternativet, analyseres alle geoobjekter i både inndatalaget og laget som skal summeres, selv om de befinner seg utenfor gjeldende kartutstrekning.

## Velg laget som avstandene til geoobjekter i laget som skal summeres, skal måles fra

Punkt-, linje- eller områdelaget som brukes som startlokasjoner for summering av nærliggende funksjoner.

I tillegg til å velge et lag fra kartet kan du velge Velg analyselag i levende atlas eller Velg analyselag som du finner nederst i rullegardinlisten. Dette åpner et galleri som inneholder en samling lag som vil være nyttige i mange analyser.

Verktøyet støtter opptil 1 000 geoobjekter i dette laget.

## Velg laget som skal summeres

Geoobjekter i dette laget som er innenfor den angitte avstanden til geoobjekter i laget som er angitt ovenfor, blir summert.

I tillegg til å velge et lag fra kartet kan du velge Velg analyselag i levende atlas eller Velg analyselag som du finner nederst i rullegardinlisten. Dette åpner et galleri som inneholder en samling lag som vil være nyttige i mange analyser.

## Summer nærmeste geoobjekter ved hjelp av

Du kan definere hvilken avstandsmåling du vil bruke, og velge luftlinjeavstand eller en angitt reisemåte. Reisemåter er kun aktivert når det første inndatalaget (laget som avstandene måles fra) inneholder punkter. Tilgjengelige reisemåter defineres av administratoren i organisasjonen. Når du bruker en av reisemåtene, foretas målingene langs veier og gangstier, og det tas hensyn til gjeldende regler, for eksempel enveiskjørte gater og steder der det ikke er lov å snu. Kjøretid, Kjøretid i rurale områder og Lastebiltid tar hensyn til valgte kjørehastigheter, enten de er basert på trafikkinformasjon i sanntid eller typiske trafikkforhold. Hastigheter i sanntid hentes fra gjeldende sensoravlesninger, og typiske hastigheter beregnes basert på historiske gjennomsnittshastigheter.

Du kan angi flere avstander. Geoobjekter som er innenfor (eller lik) avstandene du angir, summeres.

Hvis det er merket av for Returner tilgrensende område, returneres det et resultatlag med områder definert av den angitte avstandsmålingen. Resultatlaget inneholder all sammendragsinformasjon du har bedt om. Hvis du for eksempel summerer punkter i nærheten og bruker en linjeavstand på åtte kilometer, inneholder resultatet områdene innenfor en radius på åtte kilometer rundt inndatageobjektene og all sammendragsinformasjon, for eksempel antall punkter og eventuell statistikk som er lagt til. Hvis det ikke er merket av for dette alternativet, returnerer resultatlaget de samme geoobjektene for det første inndatalaget med all sammendragsinformasjon du har bedt om.

## Legg til statistikk fra laget for å summere

Du kan også beregne statistikk for eventuelle numeriske attributter for de nærliggende punktene.

Hvis det er merket av for Antall punkter, beregnes totalt antall nærliggende punkter. Du kan i tillegg beregne statistikk for numeriske felter for de nærliggende punktene.

- Sum – Totalverdien for det angitte feltet.
- Gjennomsnitt – Gjennomsnittet eller middelverdien for det angitte feltet.
- Minimum – Den minste verdien i det angitte feltet.
- Maksimum – Den største verdien i det angitte feltet.
- Standard Avvik – Standardavviket for verdiene i det angitte feltet

## Legg til statistikk fra laget for å summere

Du kan også beregne statistikk for eventuelle numeriske attributter for de nærliggende linjene.

Hvis det er merket av for Samlet lengde, beregnes den totale lengden for nærliggende linjer. Du kan i tillegg beregne statistikk for numeriske felter for de nærliggende linjene.

- Sum – Totalverdien for det angitte feltet.
- Gjennomsnitt – Gjennomsnittet eller middelverdien for det angitte feltet.
- Minimum – Den minste verdien i det angitte feltet.
- Maksimum – Den største verdien i det angitte feltet.
- Standard Avvik – Standardavviket for verdiene i det angitte feltet

## Legg til statistikk fra laget for å summere

Du kan også beregne statistikk for eventuelle numeriske attributter for de nærliggende områdene.

Hvis det er merket av for Samlet område, beregnes det totale området for nærliggende geoobjekter. Du kan i tillegg beregne statistikk for numeriske felter for de nærliggende geoobjektene.

- Sum – Totalverdien for det angitte feltet.
- Gjennomsnitt – Gjennomsnittet eller middelverdien for det angitte feltet.
- Minimum – Den minste verdien i det angitte feltet.
- Maksimum – Den største verdien i det angitte feltet.
- Standard Avvik – Standardavviket for verdiene i det angitte feltet

## Legg til statistikk fra laget for å summere

Når du har valgt et lag som skal summeres, kan du eventuelt beregne statistikk for numeriske attributter for de nærliggende punktene, linjene eller områdene.

- Sum – Totalverdien for det angitte feltet.
- Gjennomsnitt – Gjennomsnittet eller middelverdien for det angitte feltet.
- Minimum – Den minste verdien i det angitte feltet.
- Maksimum – Den største verdien i det angitte feltet.
- Standard Avvik – Standardavviket for verdiene i det angitte feltet

Avhengig av typen geoobjekter du summerer, kan du beregne samlet antall nærliggende punkter, samlet linjelengde for nærliggende linjer eller samlet område for nærliggende områdegeoobjekter.

## Velg feltet det skal grupperes etter

Dette er et attributt for de nærliggende geoobjektene som du kan bruke til å beregne statistikk for hver unike attributtverdi for seg. La oss for eksempel si at det første inndatalaget (laget som avstandene måles fra) inneholder ledige tomter som er til salgs og de nærliggende geoobjektene er bygningsavtrykk. Ett av attributtene for avmerkede bygninger er UseType som inneholder verdier som RETAIL, RESIDENTIAL, MANUFACTURING, PUBLIC og så videre. Hvis du vil beskrive bygningsbruken nær hver ledige tomt, kan du beregne det totale området for hver unike bygningsbruk innenfor en radius på to kilometer rundt ledige tomter, ved å gruppere etter attributtet UseType. Statistikken for hver gruppe vises i resultatlagets popupvindu sammen med antall geoobjekter i nærheten.

## Legg til minoritet, majoritet

Denne boksen er aktivert når du velger gruppere etter et felt. Hvis du ønsker å finne ut hvilke attributtverdier innenfor hver gruppe som er i minoritet (minst dominerende) eller majoriteten (mest dominerende) innenfor den avstanden eller tiden du har angitt, velger du Legg til minoritet, majoritet. Når du velger Legg til minoritet, majoritet, legges det til to felt i resultatlaget. Hvis du også velger Legg til prosenter, legges det til to ekstra felt i resultatlaget som inneholder prosentene for attributtverdiene for minoritet og majoritet innenfor hver gruppe.

- Hvis du summerer punkter i nærheten, beregnes minoritets- og majoritetsverdiene på bakgrunn av telling av punkter innenfor den avstanden eller tiden du har angitt.
- Hvis du summerer linjer i nærheten, beregnes minoritets- og majoritetsverdiene på bakgrunn av lengden på linjer innenfor den avstanden eller tiden du har angitt.
- Hvis du summerer områder i nærheten, beregnes minoritets- og majoritetsverdiene på bakgrunn av områder innenfor den avstanden eller tiden du har angitt.

## Legg til prosenter

Denne boksen er aktivert når du velger gruppere etter et felt. Velg Legg til prosenter hvis du vil finne prosenten for hver attributtverdi innenfor hver gruppe. Det legges til et nytt felt i resultattabellen som inneholder prosentene for hver attributtverdi innenfor hver gruppe. Hvis det også er merket av for Legg til prosenter, legges det til to ekstra felt i resultatlaget som inneholder prosentene for attributtverdiene for minoritet og majoritet innenfor hver gruppe.

## Navn på resultatlag

Dette er navnet på laget som opprettes i Mitt innhold og legges til kartet. Standardnavnet er basert på verktøynavnet og navnet på inndatalaget. Hvis laget allerede finnes, blir du bedt om å oppgi et annet navn.

Bruk rullegardinlisten Lagre resultat i til å angi navnet på en mappe i Mitt innhold som resultatene skal lagres i.