## Σύνοψη Πλησιέστερων

##

Αυτό το εργαλείο βρίσκει και συνοψίζει στοιχεία που βρίσκονται εντός μιας καθορισμένης απόστασης από τα στοιχεία του πρώτου θεματικού επιπέδου εισόδου. Η απόσταση μπορεί να μετρηθεί ως απόσταση ευθείας γραμμής ή με χρήση ενός επιλεγμένου τρόπου μετάβασης. Οι επιλογές του τρόπου μετάβασης είναι: απόσταση οδήγησης, χρόνος οδήγησης, απόσταση με φορτηγό, χρόνος με φορτηγό, απόσταση περπατήματος και χρόνος περπατήματος. Στη συνέχεια, υπολογίζονται τα στατιστικά στοιχεία για τα πλησιέστερα στοιχεία. Για παράδειγμα

- Υπολογίστε το συνολικό πληθυσμό που βρίσκεται σε απόσταση οδήγησης διάρκειας πέντε λεπτών από μια προτεινόμενη νέα τοποθεσία καταστημάτων.
- Υπολογίστε τον αριθμό των ελεύθερων ραμπών πρόσβασης σε απόσταση οδήγησης ενός μιλίου από μια προτεινόμενη νέα τοποθεσία καταστήματος, για να χρησιμοποιηθεί ως μέτρο πρόσβασης στο κατάστημα.

Αν είναι επιλεγμένη η Χρήση τρέχουσας έκτασης χάρτη, θα αναλυθούν μόνο τα στοιχεία του θεματικού επιπέδου εισόδου και του θεματικού επιπέδου που θα συνοψιστεί, τα οποία είναι ορατά στην έκταση του τρέχοντος χάρτη. Αν δεν είναι επιλεγμένη, θα αναλυθούν όλα τα στοιχεία τόσο στο θεματικό επίπεδο εισόδου όσο και στο θεματικό επίπεδο που θα συνοψιστεί, ακόμη και αν βρίσκονται έξω από την τρέχουσα έκταση του χάρτη.

## Επιλέξτε το θεματικό επίπεδο από το οποίο θα μετρηθούν οι αποστάσεις προς τα στοιχεία του θεματικού επιπέδου που θα συνοψιστούν

Το σημειακό, γραμμικό ή πολυγωνικό θεματικό επίπεδο που θα χρησιμοποιηθεί ως τοποθεσία εκκίνησης για τη σύνοψη πλησιέστερων στοιχείων.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

Το εργαλείο υποστηρίζει έως 1.000 στοιχεία σε αυτό το θεματικό επίπεδο.

## Επιλέξτε θεματικό επίπεδο προς σύνοψη

Θα συνοψιστούν τα στοιχεία σε αυτό το θεματικό επίπεδο, τα οποία βρίσκονται εντός της καθορισμένης απόστασης από τα στοιχεία του θεματικού επιπέδου που καθορίστηκε παραπάνω.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

## Σύνοψη πλησιέστερων στοιχείων με χρήση

Μπορείτε να προσδιορίσετε το είδους μέτρηση απόστασης θέλετε να χρησιμοποιηθεί, είτε μια απόσταση ευθείας γραμμής είτε έναν επιλεγμένο τρόπο μετάβασης. Οι τρόποι μετάβασης είναι ενεργοποιημένοι μόνο όταν το πρώτο θεματικό επίπεδο (το θεματικό επίπεδο από το οποίο μετρούνται οι αποστάσεις) περιέχει σημεία. Οι διαθέσιμοι τρόποι μετάβασης καθορίζονται από το διαχειριστή του οργανισμού σας. Όταν χρησιμοποιείτε κάποιον από τους τρόπους μετάβασης, οι μετρήσεις γίνονται κατά μήκος των δρόμων ή των μονοπατιών και είναι σύμφωνες με τους ισχύοντες κανόνες, όπως μονόδρομους, απαγόρευση στροφής, κ.ο.κ. Στις επιλογές Χρόνος οδήγησης, Χρόνος οδήγησης στην ύπαιθρο και Χρόνος οδήγησης με φορτηγό τηρούνται οι ταχύτητες μετακίνησης που έχετε επιλέξει με βάση είτε την τρέχουσα είτε την τυπική κυκλοφοριακή κίνηση. Οι τρέχουσες ταχύτητες συγκεντρώνονται από τις τρέχουσες ενδείξεις αισθητήρων και οι συνηθισμένες ταχύτητες υπολογίζονται από ιστορικούς μέσους όρους.

Μπορείτε να εισαγάγετε πολλές αποστάσεις. Συνοψίζονται τα στοιχεία που βρίσκονται εντός (ή είναι ίσα με) των αποστάσεων που εισαγάγετε.

Αν επιλεγεί το Επιστροφή οριοθετημένων περιοχών, θα επιστρέψει ένα εξαγόμενο θεματικό επίπεδο με τις περιοχές που ορίζονται από την καθορισμένη μέτρηση απόστασης. Το εξαγόμενο θεματικό επίπεδο περιλαμβάνει όλες τις πληροφορίες σύνοψης που έχουν ζητηθεί. Για παράδειγμα, όταν συνοψίζονται κοντινά σημεία, αν χρησιμοποιείται Απόσταση γραμμής 5 μιλίων, το αποτέλεσμά σας θα περιέχει περιοχές σε ακτίνα 5 μιλίων γύρω από τα στοιχεία εισόδου και όλες τις συνοψισμένες πληροφορίες, π.χ. αριθμό σημείων και όσα στατιστικά έχουν προστεθεί. Αν δεν είναι επιλεγμένο, το θεματικό επίπεδο που θα προκύψει θα επιστρέψει τα ίδια στοιχεία του πρώτου θεματικού επιπέδου εισόδου μαζί με όλες τις πληροφορίες σύνοψης που ζητήθηκαν.

## Προσθέστε στατιστικά στοιχεία από το θεματικό επίπεδο για σύνοψη

Προαιρετικά, μπορείτε να υπολογίσετε στατιστικά στοιχεία για οποιαδήποτε αριθμητικά γνωρίσματα των κοντινών σημείων.

Αν επιλεγεί το Πλήθος σημείων, θα υπολογιστεί ο συνολικός αριθμός των κοντινών σημείων. Επιπλέον, μπορείτε να υπολογίσετε στατιστικά στοιχεία για τα αριθμητικά πεδία των κοντινών σημείων.

- Άθροισμα—Η συνολική τιμή για το καθορισμένο πεδίο
- Μέσος όρος—Ο μέσος όρος για το καθορισμένο πεδίο
- Ελάχιστο—Η μικρότερη τιμή στο καθορισμένο πεδίο
- Μέγιστο—Η μεγαλύτερη τιμή στο καθορισμένο πεδίο
- Τυπική Απόκλιση—Η τυπική απόκλιση των τιμών στο καθορισμένο πεδίο

## Προσθέστε στατιστικά στοιχεία από το θεματικό επίπεδο για σύνοψη

Προαιρετικά, μπορείτε να υπολογίσετε στατιστικά στοιχεία για οποιαδήποτε αριθμητικά γνωρίσματα των κοντινών γραμμών.

Αν επιλεγεί το Συνολικό μήκος, θα υπολογιστεί το συνολικό μήκος των κοντινών γραμμών. Επιπλέον, μπορείτε να υπολογίσετε στατιστικά στοιχεία για τα αριθμητικά πεδία των κοντινών γραμμών.

- Άθροισμα—Η συνολική τιμή για το καθορισμένο πεδίο
- Μέσος όρος—Ο μέσος όρος για το καθορισμένο πεδίο
- Ελάχιστο—Η μικρότερη τιμή στο καθορισμένο πεδίο
- Μέγιστο—Η μεγαλύτερη τιμή στο καθορισμένο πεδίο
- Τυπική Απόκλιση—Η τυπική απόκλιση των τιμών στο καθορισμένο πεδίο

## Προσθέστε στατιστικά στοιχεία από το θεματικό επίπεδο για σύνοψη

Προαιρετικά, μπορείτε να υπολογίσετε στατιστικά στοιχεία για οποιαδήποτε αριθμητικά γνωρίσματα των κοντινών περιοχών.

Αν επιλεγεί το Συνολική περιοχή, θα υπολογιστεί η συνολική περιοχή των κοντινών στοιχείων. Επιπλέον, μπορείτε να υπολογίσετε στατιστικά στοιχεία για τα αριθμητικά πεδία των κοντινών στοιχείων.

- Άθροισμα—Η συνολική τιμή για το καθορισμένο πεδίο
- Μέσος όρος—Ο μέσος όρος για το καθορισμένο πεδίο
- Ελάχιστο—Η μικρότερη τιμή στο καθορισμένο πεδίο
- Μέγιστο—Η μεγαλύτερη τιμή στο καθορισμένο πεδίο
- Τυπική Απόκλιση—Η τυπική απόκλιση των τιμών στο καθορισμένο πεδίο

## Προσθέστε στατιστικά στοιχεία από το θεματικό επίπεδο για σύνοψη

Αφού επιλέξετε ένα θεματικό επίπεδο προς σύνοψη, μπορείτε να υπολογίσετε στατιστικά στοιχεία για οποιαδήποτε αριθμητικά γνωρίσματα των πλησιέστερων σημείων, γραμμών ή περιοχών.

- Άθροισμα—Η συνολική τιμή για το καθορισμένο πεδίο
- Μέσος όρος—Ο μέσος όρος για το καθορισμένο πεδίο
- Ελάχιστο—Η μικρότερη τιμή στο καθορισμένο πεδίο
- Μέγιστο—Η μεγαλύτερη τιμή στο καθορισμένο πεδίο
- Τυπική Απόκλιση—Η τυπική απόκλιση των τιμών στο καθορισμένο πεδίο

Ανάλογα με τους τύπους των στοιχείων που συνοψίζετε, μπορείτε να υπολογίσετε τον συνολικό αριθμό των πλησιέστερων σημείων, το συνολικό μήκος των πλησιέστερων γραμμών ή τη συνολική περιοχή των πλησιέστερων στοιχείων περιοχής.

## Επιλογή πεδίου για ομαδοποίηση

Είναι μια ιδιότητα των κοντινών στοιχείων που μπορείτε να χρησιμοποιήσετε για τον υπολογισμό στατιστικών στοιχείων ξεχωριστά για κάθε μοναδική τιμή γνωρίσματος. Για παράδειγμα, έστω ότι πρώτο θεματικό επίπεδο εισόδου (το θεματικό επίπεδο από το οποίο μετρούνται οι αποστάσεις) περιέχει κενά οικόπεδα προς πώληση και τα κοντινά στοιχεία είναι ίχνη κτιρίων. Ένα από τα γνωρίσματα του ίχνους κτιρίων είναι το Τύπος Χρήσης, το οποίο περιέχει τιμές όπως ΛΙΑΝΙΚΗ, ΚΑΤΟΙΚΙΑ, ΕΡΓΟΣΤΑΣΙΟ, ΔΗΜΟΣΙΟ, κ.λπ. Για να χαρακτηρίσετε το μείγμα χρήσεων κτιρίου δίπλα σε κάθε κενό οικόπεδο, μπορείτε να υπολογίσετε τη συνολική περιοχή κάθε μοναδικού τύπου κτιρίου σε απόσταση δύο χιλιομέτρων από τα κενά οικόπεδα χρησιμοποιώντας το γνώρισμα UseType ως το γνώρισμα βάσει του οποίου θα γίνει ομαδοποίηση. Τα στατιστικά κάθε ομάδας, καθώς και το πλήθος των κοντινών στοιχείων, θα εμφανιστούν στο αναδυόμενο πλαίσιο του εξαγόμενου θεματικού επιπέδου.

## Προσθήκη μειοψηφίας, πλειοψηφίας

Αυτό το κουτί επιλογής ενεργοποιείται, όταν επιλέγετε ένα πεδίο με βάση το οποίο θα γίνει η ομαδοποίηση. Αν θέλετε να δείτε ποιες τιμές του περιγραφικού γνωρίσματος μέσα σε κάθε ομάδα είναι η μειοψηφία (λιγότερο κυρίαρχες) ή πλειοψηφία (περισσότερο κυρίαρχες) μέσα στην απόσταση ή το χρόνο που καθορίσατε, επιλέξτε την Προσθήκη μειοψηφίας, πλειοψηφίας. Όταν επιλέγετε την Προσθήκη μειοψηφίας, πλειοψηφίας, προστίθενται δύο νέα πεδία στο εξαγόμενο θεματικό επίπεδο. Αν επιλέξετε επίσης την Προσθήκη ποσοστών, προστίθενται ακόμα δύο πεδία στο εξαγόμενο θεματικό επίπεδο με τα ποσοστά του γνωρίσματος μειοψηφίας και πλειοψηφίας σε κάθε ομάδα.

- Αν συνοψίζετε κοντινά σημεία, οι τιμές μειοψηφίας και πλειοψηφίας υπολογίζονται με βάση τον αριθμό των σημείων εντός της απόστασης ή του χρόνου που καθορίζετε.
- Αν συνοψίζετε κοντινές γραμμές, οι τιμές μειοψηφίας και πλειοψηφίας υπολογίζονται με βάση το μήκος των γραμμών εντός της απόστασης ή του χρόνου που καθορίζετε.
- Αν συνοψίζετε κοντινές περιοχές, οι τιμές μειοψηφίας και πλειοψηφίας υπολογίζονται με βάση το μήκος των περιοχών εντός της απόστασης ή του χρόνου που καθορίζετε.

## Προσθήκη ποσοστών

Αυτό το κουτί επιλογής ενεργοποιείται, όταν επιλέγετε ένα πεδίο με βάση το οποίο θα γίνει η ομαδοποίηση. Επιλέξτε το Προσθήκη ποσοστών, αν θέλετε να βρείτε το ποσοστό κάθε τιμής γνωρίσματος σε κάθε ομάδα. Ένα νέο πεδίο προστίθεται στον πίνακα αποτελεσμάτων με τα ποσοστά κάθε τιμής γνωρίσματος σε κάθε ομάδα. Αν επιλέξετε επίσης το Προσθήκη μειοψηφίας, πλειοψηφίας, προστίθενται ακόμα δύο πεδία στο θεματικό επίπεδο αποτελεσμάτων με τα ποσοστά του γνωρίσματος μειοψηφίας και πλειοψηφίας σε κάθε ομάδα.

## Όνομα εξαγόμενου θεματικού επιπέδου

Αυτό είναι το όνομα του θεματικού επιπέδου που θα δημιουργηθεί στην ενότητα Περιεχόμενο και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, θα σας ζητηθεί να δώσετε άλλο όνομα.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μου όπου θα αποθηκευτεί το αποτέλεσμα.