## Creare cumpene de ape

##

Acest instrument stabileşte cumpăna de apă sau zona de contribuţie din amonte pentru fiecare strat tematic de intrare.

De exemplu, să presupunem că aveţi obiecte spaţiale punctuale reprezentând locaţii de contaminare prin intermediul apei şi doriţi să găsiţi sursele probabile de contaminare. Întrucât sursa de contaminare trebuie să se afle pe undeva în amontele cumpenei de ape a punctului, veţi folosi acest instrument pentru a defini cumpenele de ape care conţin sursele agentului contaminant.

Locaţia punctelor dvs. de intrare este importantă. Dacă acestea nu sunt situate precis pe o linie de drenaj, cumpenele de ape rezultate pot fi foarte mici şi inutile în analiza dvs. Funcţia Căutare distanţă până la cel mai apropiat drenaj poate fi utilizată pentru a ajusta locaţia punctelor dvs. de intrare, astfel încât acestea să se situeze precis pe o linie de drenaj, în scopul găsirii cumpenei de ape care se scurge în punctul situat pe linia de drenaj. Locaţiile ajustate utilizate pentru a găsi cumpenele de ape sunt scrise pe stratul tematic de ieşire – punctele de intrare nu sunt modificate.

Rezultatul îl reprezintă un strat tematic cu grupuri, care conţine două straturi: cumpenele de ape şi punctele ajustate utilizate pentru a calcula cumpenele de ape.

Cumpenele de ape rezultate vor avea toate atributele punctelor de intrare, cât şi următoarele atribute suplimentare:

- PourPtID - Conţine valoarea ID de la punctul de intrare
- Area Square Kilometers - Conţine suprafaţa în kilometri pătraţi a cumpenei de ape din amonte
- Description şi DataResolution - Conţine informaţii legate de datele hidrologice folosite pentru a calcula traiectoria

Dacă se bifează Utilizare extindere curentă a hărţii, vor fi utilizate doar obiectele spaţiale din extinderea curentă a hărţii pentru a calcula cumpenele de ape. Dacă nu se bifează, toate obiectele spaţiale din stratul tematic introdus vor fi analizate, chiar dacă se află în afara extinderii curente a hărţii.

## Obiecte spaţiale punctuale ce vor fi utilizate pentru calculul cumpenelor de ape

Cumpăna de apă (zona de contribuţie din amonte) va fi calculată pentru fiecare punct.

În afară de a alege un strat tematic din harta dvs., puteţi selecta opţiunile Alegere strat tematic de analiză din atlasul actualizat sau Alegere strat tematic de analiză care se găsesc în partea inferioară a listei verticale. Această acţiune deschide o galerie care conţine o colecţie de straturi tematice utile pentru numeroase analize.

## Căutarea distanţei până la cel mai apropiat drenaj

Dacă punctele dvs. de intrare sunt situate de-a lungul unei linii de drenaj, cumpenele de ape rezultate pot fi foarte mici şi aproape inutile pentru analiză, cum ar fi la stabilirea sursei de contaminare din amonte. În majoritatea cazurilor, este de dorit ca punctul dvs. de intrare să se fixeze pe cea mai apropiată linie de drenaj, pentru a găsi cumpenele de ape care se scurg către un punct situat pe linia de drenaj. Pentru a găsi cea mai apropiată linie de drenaj, specificaţi o distanţă de căutare. Dacă nu specificaţi o distanţă de căutare, instrumentul va calcula şi va utiliza o distanţă de căutare conservatoare.

Pentru a utiliza locaţia exactă a punctului dvs. de intrare, specificaţi o distanţă de căutare egală cu zero.

În scopuri legate de analiză, liniile de drenaj au fost pre-calculate de Esri folosind modele hidrologice standard. Dacă nu există o linie de drenaj în intervalul distanţei de căutare, se utilizează locaţia care conţine cea mai ridicată acumulare de flux din cadrul distanţei de căutare.

## Nume strat tematic rezultat

Acesta este numele stratului tematic care va fi creat în Resursele mele şi adăugat în hartă. Numele implicit se bazează pe numele instrumentului şi numele stratului tematic de intrare. Dacă stratul tematic rezultat există deja, vi se va solicita să furnizaţi un alt nume.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.