## Συνάθροιση Σημείων

##

Το εργαλείο αυτό λειτουργεί με ένα σημειακό θεματικό επίπεδο και ένα πολυγωνικό θεματικό επίπεδο. Αρχικά, προσδιορίζει τα σημεία που ανήκουν σε κάθε περιοχή. Αφού προσδιοριστεί αυτή η χωρική σχέση σημείου και περιοχής, υπολογίζονται τα στατιστικά στοιχεία για όλα τα σημεία της περιοχής και αντιστοιχίζονται στην περιοχή. Το πιο βασικό στατιστικό στοιχείο είναι η μέτρηση του αριθμού των σημείων εντός της περιοχής, αλλά μπορείτε, επίσης, να υπολογίσετε και άλλα στατιστικά στοιχεία.

Για παράδειγμα, ας υποθέσουμε ότι έχετε στοιχεία σημείου για τοποθεσίες με καφετέριες και στοιχεία περιοχής για επαρχίες και θέλετε να συνοψίσετε τις πωλήσεις καφέ ανά επαρχία. Θεωρώντας ότι οι καφετέριες διαθέτουν ένα περιγραφικό γνώρισμα TOTAL_SALES, μπορείτε να βρείτε το άθροισμα όλων των TOTAL_SALES κάθε επαρχίας, τις μέγιστες ή ελάχιστες TOTAL_SALES κάθε επαρχίας, ή την τυπική απόκλιση όλων των πωλήσεων σε κάθε επαρχία.

Αν είναι επιλεγμένη η Χρήση τρέχουσας έκτασης χάρτη, θα αναλυθούν μόνο τα στοιχεία στο σημειακό θεματικό επίπεδο εισόδου και στο πολυγωνικό θεματικό επίπεδο που είναι ορατά μέσα στην τρέχουσα έκταση του χάρτη. Αν δεν είναι επιλεγμένη, θα αναλυθούν όλα τα στοιχεία τόσο στο σημειακό θεματικό επίπεδο εισόδου όσο και στο πολυγωνικό θεματικό επίπεδο, ακόμη και αν βρίσκονται έξω από την τρέχουσα έκταση του χάρτη.

## Επιλέξτε θεματικό επίπεδο που περιέχει σημεία για συγκέντρωση σε περιοχές

Το σημειακό θεματικό επίπεδο για το οποίο θα γίνει συνάθροιση στις περιοχές

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

## Επιλέξτε θεματικό επίπεδο που περιέχει περιοχές συγκέντρωσης

Το πολυγωνικό θεματικό επίπεδο όπου θα συναθροιστούν τα σημεία. Τα σημεία που βρίσκονται εντός των ορίων των περιοχών αυτού του επιπέδου θα μετρηθούν και, προαιρετικά, θα συνοψιστούν με τις επιλογές στατιστικής που κάνετε.

Μπορείτε να επιλέξετε είτε ένα θεματικό επίπεδο περιοχής είτε bin τα οποία θα δημιουργηθούν κατά την εκτέλεση του εργαλείου. Κατά τη δημιουργία των bin, για Τετράγωνο, ο αριθμός και οι μονάδες που καθορίζονται προσδιορίζουν το ύψος και το μήκος του τετραγώνου. Για Εξάγωνο, ο αριθμός και οι μονάδες που καθορίζονται προσδιορίζουν την απόσταση μεταξύ των παράλληλων πλευρών.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

## Διατήρηση περιοχών χωρίς σημεία

Προσδιορίζει αν θα εμφανίζονται στο θεματικό επίπεδο αποτελεσμάτων οι περιοχές που δεν έχουν κανένα σημείο στο εσωτερικό τους. Αν δεν επιλεγεί, οι περιοχές χωρίς σημεία δεν εμφανίζονται στο αποτέλεσμα. Αν επιλεγεί, οι περιοχές χωρίς σημεία εμφανίζονται.

## Προσθήκη στατιστικών στοιχείων

Μπορείτε να υπολογίσετε στατιστικά για τα στοιχεία του θεματικού επιπέδου σημείων εισόδου, όπως άθροισμα, μέσο όρο, ελάχιστο, μέγιστο και τυπική απόκλιση. Το εξαγόμενο θεματικό επίπεδο θα περιέχει ένα νέο γνώρισμα για κάθε υπολογιζόμενο στατιστικό στοιχείο. Μπορεί να προστεθεί οποιοσδήποτε αριθμός στατιστικών στοιχείων, επιλέγοντας γνώρισμα και στατιστικό στοιχείο (θα εμφανιστεί ένα νέο πτυσσόμενο πλαίσιο).

## Επιλογή πεδίου για ομαδοποίηση

Μπορείτε να δημιουργήσετε στατιστικές ομάδες χρησιμοποιώντας ένα περιγραφικό γνώρισμα στο σημειακό θεματικό επίπεδο εισόδου. Για παράδειγμα, αν συναθροίζετε τα εγκλήματα στα όρια συνοικιών, μπορείτε να χρησιμοποιήσετε ένα περιγραφικό γνώρισμα Crime_type με πέντε διαφορετικούς τύπους εγκλημάτων. Κάθε μοναδικός τύπος εγκλήματος αποτελεί μια ομάδα και τα στατιστικά στοιχεία που επιλέγετε θα υπολογιστούν για κάθε μοναδική τιμή του Crime_type. Τα στατιστικά κάθε ομάδας, καθώς και το πλήθος των σημείων, θα εμφανιστούν στο αναδυόμενο πλαίσιο του εξαγόμενο θεματικού επιπέδου. Όταν επιλέγετε ένα γνώρισμα ομαδοποίησης, δημιουργούνται δύο αποτελέσματα: το εξαγόμενο θεματικό επίπεδο και ένας πίνακας αποτελεσμάτων με τα στατιστικά κάθε μοναδικής ομάδας.

## Προσθήκη μειοψηφίας, πλειοψηφίας

Αυτό το κουτί επιλογής ενεργοποιείται, όταν επιλέγετε ένα πεδίο με βάση το οποίο θα γίνει η ομαδοποίηση. Αν θέλετε να βρείτε ποιες τιμές γνωρισμάτων κάθε ομάδας αποτελούν τη μειοψηφία (λιγότερο κυρίαρχες) ή την πλειοψηφία (περισσότερο κυρίαρχες) εντός κάθε ορίου, επιλέξτε Προσθήκη μειοψηφίας, πλειοψηφίας. Όταν επιλέγετε την Προσθήκη μειοψηφίας, πλειοψηφίας, προστίθενται δύο νέα πεδία στο εξαγόμενο θεματικό επίπεδο. Αν επιλέξετε επίσης την Προσθήκη ποσοστών, προστίθενται ακόμα δύο πεδία στο εξαγόμενο θεματικό επίπεδο με τα ποσοστά του γνωρίσματος μειοψηφίας και πλειοψηφίας σε κάθε ομάδα.

Για παράδειγμα, αν είστε πολεοδόμος και θέλετε να δείτε ποια είδη δέντρων εμφανίζονται λιγότερο και ποια περισσότερο σε όλα τα πάρκα της πόλης, συναθροίστε τα δεδομένα δέντρων με τις περιοχές πάρκων και επιλέξτε αυτήν την επιλογή.

## Προσθήκη ποσοστών

Αυτό το κουτί επιλογής ενεργοποιείται, όταν επιλέγετε ένα πεδίο με βάση το οποίο θα γίνει η ομαδοποίηση. Επιλέξτε το Προσθήκη ποσοστών, αν θέλετε να βρείτε το ποσοστό κάθε τιμής γνωρίσματος σε κάθε ομάδα. Ένα νέο πεδίο προστίθεται στον πίνακα αποτελεσμάτων με τα ποσοστά κάθε τιμής γνωρίσματος σε κάθε ομάδα. Αν επιλέξετε επίσης το Προσθήκη μειοψηφίας, πλειοψηφίας, προστίθενται ακόμα δύο πεδία στο θεματικό επίπεδο αποτελεσμάτων με τα ποσοστά του γνωρίσματος μειοψηφίας και πλειοψηφίας σε κάθε ομάδα.

## Όνομα εξαγόμενου θεματικού επιπέδου

Αυτό είναι το όνομα του θεματικού επιπέδου που θα δημιουργηθεί στην ενότητα Περιεχόμενο και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, θα σας ζητηθεί να δώσετε άλλο όνομα.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μου όπου θα αποθηκευτεί το αποτέλεσμα.