## Convertire raster în obiect spaţial

##

Acest instrument converteşte un raster într-un set de date de obiecte spaţiale, precum puncte, linii sau poligoane.

Parametrul Alegere câmp vă permite să alegeţi ce câmp de atribute din setul de date raster de intrare va deveni un atribut în clasa de obiecte spaţiale de ieşire. Acest parametru este disponibil doar pentru rastere cu numere întregi care au atribute suplimentare în tabelul asociat.

Rasterul de intrare poate avea orice dimensiune pentru celulă.

Rasterele cu numere întregi pot fi convertite în obiecte spaţiale puncte, linii sau poligoane; totuşi, rasterele cu puncte mobile pot fi convertite doar în obiecte spaţiale puncte.

Dacă se bifează Utilizare extindere curentă a hărţii, vor fi convertite numai celulele raster vizibile în extinderea curentă a hărţii. Dacă nu se bifează, toate celulele din stratul tematic raster vor fi convertite, chiar dacă se află în afara extinderii curente a hărţii. Reţineţi dacă stratul tematic raster este mare sau are o rezoluţie foarte înaltă.

Printre situaţiile de utilizare ale acestui instrument se numără:

- Crearea de obiecte spaţiale poligoane dintr-un raster de clasificare a utilizării terenului.
- Fluxurile identificate într-un DEM pot fi convertite în obiecte spaţiale linii.
- Un DEM poate fi convertit în obiecte spaţiale puncte care pot fi utilizate într-un flux de lucru nonraster.

## Alegeţi stratul tematic raster pentru convertire

Stratul tematic raster de intrare care va fi convertit în straturi tematice de obiecte spaţiale.

## Alegere câmp

Furnizaţi un câmp care specifică ce valori vor fi utilizate pentru conversie.

Poate să fie un număr întreg sau o valoare text.

Un câmp care conţine valori de puncte mobile poate fi utilizat doar dacă rezultatul este un set de date punctuale.

Alegerea implicită este utilizarea câmpului Valoare, care conţine valoarea în fiecare celulă raster.

## Alegeţi tipul rezultatului

Alegeţi tipul de ieşire dintre punct, linie sau poligon.

- Punct - Rasterul va fi convertit în set de date de puncte.
- Linie - Rasterul va fi convertit în set de date de obiecte spaţiale liniare.
- Poligon - Rasterul va fi convertit în set de date de obiecte spaţiale poligonale.

## Simplificare linii sau poligoane

Specificaţi dacă obiectele spaţiale ar trebui simplificate

Dacă opţiunea este bifată (modul implicit), obiectele spaţiale linii sau poligoane vor fi rafinate pentru a produce un rezultat mai generalizat. Dacă opţiunea nu este bifată, obiectele spaţiale liniare vor urma graniţele celulelor setului de date raster.

## Nume strat tematic rezultat

Acesta este numele stratului tematic ce va fi creat în Resursele mele şi va fi adăugat pe hartă. Numele implicit se bazează pe numele instrumentului şi numele stratului tematic de intrare. Dacă stratul tematic rezultat există deja, vi se va solicita să furnizaţi un alt nume.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.