## Pronađi najbliži geoobjekat

##

Ova alatka pronalazi najbliže geoobjekte i izveštaje i rangira razdaljinu do obližnjih geoobjekata. Da biste pronašli šta je najbliže, alatka može da meri koristeći pravolinijsku razdaljinu ili izabrani režim putovanja. Postoje opcije za ograničavanje broja najbližih geoobjekata za pronalaženje ili opsega pretrage u kojem ćete ih tražiti. Rezultati iz ove alatke mogu da vam pomognu da odgovorite na sledeće tipove pitanja:

- Koji je najbliži park?
- Do koje bolnice mogu da stignem za najkraće vreme vožnje? Koliko dugo bi trajalo putovanje u četvrtak u 5:30 posle podne tokom špica?
- Koje su dužine vožnje između ovih velikih gradova?
- Koji od ovih pacijenata žive unutar rastojanja od dve milje od ovih hemijskih postrojenja?

Pronađi najbliže vraća sloj koji sadrži najbliže geoobjekte i linijski sloj koji povezuje početne lokacije sa najbližim lokacijama. Linijski sloj sadrži informacije o početnim i najbližim lokacijama, kao i o razdaljinama između njih.

Ako je opcija Koristi trenutni obuhvat mape izabrana, samo oni geoobjekti koji su vidljivi unutar trenutnog obuhvata mape biće uzeti u obzir kao početne i potencijalno najbliže lokacije. Ako nije izabrana, svi geoobjekti u ulaznom sloju biće uzeti u obzir, čak i ako su izvan trenutnog obuhvata mape.

## Odaberite sloj iz kojeg će najbliže lokacije biti pronađene

Pronađi najbliže meri od geoobjekata u sloju koji navedete ovde (početne lokacije) do lokacija koje navedete u sledećem parametru. Alatka podržava do 1000 geoobjekata u svakom sloju.

## Pronađi najbliže lokacije u

Pronađi najbliže meri od svakog geoobjekta iz prvog sloja do lokacija u ovom sloju. Alatka podržava do 1000 lokacija u svakom sloju.

Pored izbora sloja sa mape, možete da izaberete Odaberite Living Atlas sloj za analizu ili Odaberite sloj za analizu u dnu padajuće liste. Ovim se otvara galerija koja sadrži kolekciju slojeva korisnih za veliki broj analiza.

## Merenja

Odaberite da li želite da povežete najbliže lokacije koristeći pravolinijsku razdaljinu ili izabrani režim putovanja. Režimi putovanja su omogućeni samo kada ulazni sloj sadrži tačke. Dostupne režime putovanja određuje administrator organizacije. Kada koristite jedan od režima putovanja, merenja se obavljaju duž puteva ili trotoara, i poštuju primenljiva pravila kao što su jednosmerne ulice, nedozvoljena skretanja i tako dalje.

Kada se meri između linija ili oblasti, pronalazi se razdaljina od ili do najbliže tačke duž linije ili granice oblasti.

Kada odaberete Vreme vožnje, Vreme vožnje ruralnim predelima ili Vreme vožnje kamionom imate opcije za način merenja vremena vožnje.

- Opozovite izbor opcije Koristi saobraćaj da biste pronašli najbliže geoobjekte na osnovu statičkih brzina putovanja, kao što su ograničenja brzine, umesto nestalnih brzina uzrokovanih promenljivim uslovima saobraćaja.

  Ovo je opcija koju treba izabrati ako želite da znate šta je generalno najbliže, ali ne obavezno i najbliže uzevši u obzir uslove saobraćaja za određeno vreme i dan.

- Izaberite opciju Koristi saobraćaj da biste pronašli najbliže geoobjekte na osnovu datog vremena početka i promenljivih uslova saobraćaja. Biranjem opcije Saobraćaj uživo , vreme polaska od početnih lokacija je podešeno na trenutno vreme, a trenutna i predviđena brzina saobraćaja referenciraju se iz senzora i feed-ova da bi se odredilo koji geoobjekti su najbliži. Predviđene brzine saobraćaja izračunavaju se referenciranjem brzina saobraćaja uživo, arhivskim brzinama i trenutnim događajima kao što su vremenski uslovi. Brzine saobraćaja predviđaju se 12 sati unapred, tako da možete da pomerite klizač da biste podesili vreme polaska do 12 sati unapred.

  Koristite ove postavke saobraćaja uživo da biste saznali do kojih geoobjekata možete da dođete za najkraće vreme ako krenete odmah, ako krenete za jedan sat i tako dalje.

- Biranjem opcije Koristi saobraćaj i opcije Saobraćaj zasnovan na tipičnim uslovima za dan i vreme, alatka pronalazi najbliže geoobjekte na osnovu proseka arhivskih brzina za svaki petominutni interval tokom rutinske sedmice. Rezultati obuhvataju saobraćaj, ali uklanjaju uticaj trenutnih uslova saobraćaja i događaja, što može značajno da se razlikuje od norme.

  Ove postavke arhivskih podataka o saobraćaju možete da koristite da pitate, na primer, „Do kojih geoobjekata može najbrže da se stigne ako je vreme polaska od početnih geoobjekata u 11:30 pre podne u sredu?“

  Vreme koje podesite odnosi se na vremensku zonu u kojoj se nalaze početni geoobjekti. Stoga, ako podesite vreme na 8:00 pre podne, a imate dva početna geoobjekta, jedan u Njujorku, a drugi u Los Anđelesu, najbliže lokacije će biti pronađene pod pretpostavkom da je vreme polaska u 8:00 pre podne. Istočno vreme i 8:00 pre podne. Pacifičko vreme, respektivno.

Imajte u vidu to da dok se vozilo udaljava ka spolja od polazne tačke, vreme protiče, a uslovi saobraćaja se menjaju. Ova alatka uzima u obzir ove varijacije kada izaberete opciju Koristi saobraćaj; međutim, saobraćaj nije podržan u svim regionima. Kliknite na link Pogledajte dostupnost na alatki da biste saznali da li je ponuđen u vašoj oblasti ispitivanja.

Vreme vožnje kamionom može da koristi brzine kretanja na osnovu saobraćaja, ali samo do zakonskog ograničenja brzine kamiona. Na primer, ako je dinamička brzina za ulicu na osnovu saobraćaja uživo 65 milja na sat, ali ograničenje brzine kamiona za tu ulicu iznosi 55 milja na sat, izračunavanje će koristiti 55 milja na sat za tu ulicu.

## Za svaku lokaciju na ulaznom sloju

Imate dve opcije za ograničavanje pretrage za najbliže lokacije. Jedna opcija je ograničavanje maksimalnog broja najbližih lokacija za pronalaženje po početnoj lokaciji. Možete da pronađete jedan najbliži park, dva najbliža i tako dalje. Druga opcija je podešavanje maksimalne razdaljine za pretragu ili vremena vožnje.

Opozivanjem izbora opcija, maksimalni broj najbližih lokacija za pronalaženje je 100 (ograničenje alatke), a maksimalni opseg pretrage je neograničen.

Vreme procesiranja zavisi od broja početnih lokacija, broja obližnjih lokacija i maksimalnog opsega pretrage. Potrebno je više vremena za procesiranje ako postoji više lokacija ili ako su opsezi pretrage veći.

Imajte u vidu to da kada je za opseg pretrage podešeno ograničenje, moguće je da alatka neće pronaći nijednu najbližu lokaciju unutar tog opsega ili da će biti pronađen manji broj lokacija od maksimalnog broja najbližih lokacija koji ste naveli.

## Naziv sloja sa rezultatima

Ovo je naziv sloja geoobjekta koji će biti kreiran u Mom sadržaju i dodat na mapu. Ako sloj geoobjekta već postoji, bićete upitani da unesete drugi naziv. Sloj geoobjekta će sadržati dva sloja: jedan koji predstavlja najbliže lokacije i drugi koji predstavlja linije koje povezuju ulazne lokacije do najbližih lokacija.

Ako izaberete Uključi slojeve rute, svaka ruta iz rezultata se takođe čuva kao sloj rute. Sloj rute uključuje sve informacije za određenu rutu, kao što su stanice koje su dodeljene ruti, kao i uputstva za putovanje. Kreiranje slojeva rute je korisno u slučaju da želite da delite pojedinačne rute sa ostalim članovima iz vaše organizacije ili ako želite da dalje menjate rute korišćenjem dugmeta Uputstva u pregledniku mape. Slojevi rute koriste naziv koji je dat za sloj geoobjekta kao prefiks, a naziv rute generisan kao deo analize se dodaje kako bi se kreirao jedinstven naziv za svaki sloj rute.

Maksimalni broj slojeva rute koje je moguće kreirati je 1.000. Ako rezultat sadrži više od 1.000 ruta i potvrđen je izbor za Uključi slojeve ruta, alatka kreira samo uslugu izlaznog geoobjekta.

Koristeći opciju Sačuvaj rezultat u padajućem polju, možete da navedete ime fascikle u Mom sadržaju u kojoj će sloj geoobjekta i slojevi rute, ako su kreirani, biti sačuvani.