## Sukurti važiavimo laikų plotus

##

Važiavimo laikų plotų kūrimo įrankis suformuoja zonas, kurios gali būti pasiekiamos per nustatytą laiką, nustatytu važiavimo, ėjimo atstumu ir pan. Atstumas matuojamas nuo vieno ar daugiau (iki 1 000) taškų kelių arba pėsčiųjų takų tinklu, sukuriamas sluoksnis leidžia atsakyti į klausimus:

- Kur galiu atsidurti per 30 min?
- Kur galiu atsidurti per 30 min, išvažiavęs 5:30 val. popiet, piko metu?
- Kas yra dviejų kilometrų atstumu nuo mano viešbučio?
- Kokią miesto dalį gali pasiekti gaisrininkai per penkias minutes?
- Kaip pagerės priešgaisrinė apsauga pastačius naują gaisrinę?
- Kiek parduotuvė aptarnauja žmonių?

Atsakymas į klausimus pateikiamas grafiškai žemėlapyje. Taip pat, naudojant suformuotas zonas, galima atlikti tolesnę analizę. Pavyzdžiui, įrankiu Agreguoti taškus, naudodami važiavimo laikų plotus ir demografinius duomenis, galite nuspręsti, kur tinkamiausia teritorija vystyti verslą.

| ## Tip: | Norėdami sukurti zonas pagal tiesų atstumą, o ne kelių tinklu, naudokite įrankį Kurti buferius.

Jei Naudoti esamą žemėlapio aprėptį pažymėtas, važiavimo laiko arba važiavimo atstumo pagrindu apskaičiuojami plotai bus sudaromi naudojant tik į žemėlapio aprėptį pakliūnančius elementus. Jei nepažymėtas, bus panaudoti visi sluoksnio elementai.

## Pasirinkite taškų sluoksnį, pagal kurį bus apskaičiuojami važiavimo laiko plotai

Taškų elementai, pagal kuriuos bus apskaičiuojami plotai. Galite pasirinkti, kad plotai būtų apskaičiuojami pagal kelionės režimą (važiavimas automobiliu, sunkvežimiu ar ėjimas pėsčiomis) arba pagal pasirinktą matavimą (laiką arba atstumą).

Pasirinkę sluoksnį žemėlapyje, galite pasirinkti Pasirinkite Gyvojo pasaulio atlaso analizės sluoksnį arba Pasirinkite analizės sluoksnį, kurį rasite iškrentančio sąrašo apačioje. Ši parinktis atidarys galeriją, kurioje yra kolekcija sluoksnių, naudingų daugeliui analizių.

Įvesties sluoksnyje gali būti iki 1 000 elementų.

## Matuoti

Pasirinkite kelionės režimą (važiuoti automobiliu, sunkvežimiu ar eiti pėsčiomis) ir išmatuokite (laiką arba atstumą). Galimus kelionės režimus nustato jūsų organizacijos administratorius. Pasirinkę režimą ir matavimą, įveskite trukmę arba atstumą iki 5 val. (300 min.) arba 300 mi. (482,80 km).

Kai pasirenkate Važiavimo laikas, Važiavimo užmiestyje laikas arba Važiavimo sunkvežimiu laikas, galite nurodyti, kaip matuojama važiavimo trukmė.

- Nuimkite žymėjimą nuo Naudoti eismo būseną, kad sukurtumėte plotus, pasiekiamus per tam tikrą laiką važiuojant automobiliu, naudojant fiksuotą greitį. Ši parinktis tinka, jei reikalingi bendro pobūdžio tam tikru atstumu pasiekiamų teritorijų plotai.

- Pažymėkite Naudoti eismo būseną, jei norite sukurti plotus, pasiekiamus važiuojant automobiliu, naudojant kelionės pradžios laiką ir kintančias transporto sąlygas. Pasirinkus Esamos sąlygos, kelionės pradžios laikai iš įvestų taškų bus nustatyti į dabartinį laiką, o dabartiniai ir prognozuojami važiavimo greičiai bus nustatyti pagal jutiklių ir sklaidos šaltinių informaciją. Šiais parametrais remiantis, bus apskaičiuoti plotai, pasiekiami važiuojant automobiliu. Prognozuojamas važiavimo greitis bus apskaičiuotas pagal esamas eismo sąlygas, istorinius greičio duomenis bei papildomus, pavyzdžiui, meteorologinius įvykius. Važiavimo greitis prognozuojamas 12 valandų laikotarpiui, todėl kelionės pradžią galite nurodyti iki 12 val. pirmyn nuo esamo laiko.

  Naudokite esamas transporto sąlygas, jei norite rasti teritoriją, pasiekiamą išvykus šiuo ar artimu laiku, pavyzdžiui, po valandos.

- Pažymėjus Naudoti eismo sąlygas ir pasirinkus Tipinės eismo sąlygos bei nurodžius dieną ir laiką, įrankis apskaičiuoja plotus, pasiekiamus važiuojant automobiliu, remdamasis istoriniais vidutinio greičio kiekvieną penkių minučių intervalą savaitėje duomenimis. Apskaičiavimas vyks įvertinant eismo sąlygų įtaką, bet ne esamas konkrečias sąlygas; tai gali lemti besiskiriančius rezultatus.

  Galite naudoti šiuos istorinių eismo sąlygų nustatymus, jei domina teritorija, pasiekiama išvykus, pavyzdžiui, trečiadienį 11:30.

  Laikas priklauso nuo pradiniams taškams priskirtos laiko zonos. Taigi, jei laikas bus nurodytas 8:00 ir pasirinkti du taškai, vienas Niujorke, o kitas – Los Andžele, įrankis apskaičiuos teritoriją pagal išvykimą 8:00. Rytų pakrantės laiku ir 8:00 Ramiojo vandenyno pakrantės laiku

Atkreipkite dėmesį, kad automobiliui judant iš taško, bėga laikas ir eismo sąlygos kinta. Važiavimo laikų plotų įrankis įvertins sąlygas pasirinkus Važiavimo laikas ir pažymėjus Naudoti eismo būseną, tačiau eismo sąlygos vertinamos visuose regionuose. Paspauskite Tikrinti prieinamumą, jei norite sužinoti, ar duomenys prieinami jūsų regione.

Važiavimo sunkvežimiu laikas galite naudoti dinaminį važiavimo greitį, pagrįstą eismo sąlygomis, bet neviršijančio leistino sunkvežimių greičio. Pavyzdžiui, jeigu dinaminis greitis kelyje, atsižvelgiant į eismą, yra 105 km/h, o leistinas sunkvežimių greitis tame kelyje – 90 km/h, skaičiuojant šiame kelyje bus naudojamas 90 km/h greitis.

Naudojama fiksuota Ėjimo pėsčiomis laiko ir Ėjimo pėsčiomis atstumo greičio reikšmė 5 kilometrais per valandą (3,1 myliomis per valandą) ir vedama pėsčiųjų takais bei nurodytomis gatvėmis (nepaisant taisyklių, taikomų automobiliams, pvz., vienpusio eismo gatvių).

Važiavimo sunkvežimiu atstumas naudoja fiksuotą greitį ir laikosi sunkvežimiams taikomų taisyklių, o Važiavimo atstumas ir Važiavimo atstumas užmiestyje naudoja fiksuotą greitį ir laikosi transporto priemonėms, pvz., automobiliams, taikomų taisyklių.

## Plotai iš skirtingų taškų

Pasirinkite, kaip bus apdorojamos besikertančios zonos. Galimos funkcijos:

- Perdengti – plotai, suformuoti pagal skirtingus įvesties taškus, gali apimti tą patį kelią. Gali būti naudojama, jei domina visi taškai, iš kurių išvykus galima pasiekti norimą objektą per tam tikrą laiką ar nuvažiavus tam tikrą atstumą.
- Sulieti – besikertantys plotai apjungiami į vieną; bet tam tikroje teritorijoje gali būti tik vienas plotas. Ši parinktis naudinga, jei jums nebūtina rasti visų pradinių atskaitos taškų, iš kurių gali būti pasiekta konkreti teritorija, tik svarbu rasti bendrą pasiekiamą teritoriją.
- Dalinti – plotai iš skirtingų įvesties vietų, kurie vienas kitą kirstų, padalinami pusiau taip, kad tik ribotųsi. Ši parinktis naudinga, norint nustatyti, kuris pradinis atskaitos taškas yra artimiausias.

## Rezultatų sluoksnio vardas

Tai sluoksnio, kuris bus sukurtas ir patalpintas Turinyje ir pridėtas į žemėlapį, pavadinimas. Numatytasis pavadinimas sukuriamas pagal įrankio ir įvesties sluoksnio pavadinimus. Jei toks sluoksnis jau egzistuoja, jūsų paprašys pateikti kitą pavadinimą.

Naudodami išplečiamo meniu parinktį Rezultatą įrašyti į, galite nurodyti puslapyje Turinys esančio aplanko, kur bus įrašyti rezultatai, pavadinimą.