## Grupiši tačke

##

Ova alatka radi sa slojem tačkastih geoobjekata i slojem geoobjekata oblasti. On prvo određuje koje tačke spadaju u svaku oblast. Nakon određivanja ove prostorne veze tačaka-u-oblasti, izračunavaju se statistika o svim tačkama u oblasti i vrednost se dodeljuje oblasti. Najosnovnija statistika jeste broj tačaka unutar oblasti, ali možete da dobijete i druge statističke podatke.

Na primer, pretpostavimo da imate tačkaste geoobjekte lokacija kafeterija i geoobjekte oblasti okruga, a želite da sumirate prodaju kafe po okrugu. Pretpostavljajući da kafeterije imaju atribut TOTAL_SALES, možete da dobijete zbir svih TOTAL_SALES unutar svakog okruga ili minimalnu i maksimalnu vrednost za TOTAL_SALES unutar svakog okruga ili standardnu devijaciju celokupne prodaje unutar svakog okruga.

Ako je opcija Koristi trenutni obuhvat mape uključena, biće analizirani samo geoobjekti u ulaznom tačkastom sloju i sloju oblasti vidljivi unutar trenutnog obuhvata mape. Ako ova opcija nije uključena, biće analizirani svi geoobjekti u ulaznom tačkastom geoobjektu i sloju oblasti, čak i ako su izvan trenutnog obuhvata mape.

## Odaberite sloj koji sadrži tačke za grupisanje u oblasti

Tačkasti sloj koji će biti grupisan u oblasti.

Pored izbora sloja sa mape, možete da izaberete Odaberite Living Atlas sloj za analizu ili Odaberite sloj za analizu u dnu padajuće liste. Ovim se otvara galerija koja sadrži kolekciju slojeva korisnih za veliki broj analiza.

## Odaberite sloj koji sadrži oblasti grupisanja

Sloj oblasti u koji će tačke biti grupisane. Sve tačke koje padnu unutar granica oblasti u ovom sloju biće uračunate i opciono sumirane koristeći statistiku po vašem izboru.

Možete da birate između sloja oblasti koji ćete vi obezbediti ili blokova koji se generišu kada je pokrenut alat. Pri pravljenju blokova, za Kvadrat, navedeni broj i jedinice određuju visinu i dužinu kvadrata. Za Šestougao, navedeni broj i jedinice određuju rastojanje između paralelnih stranica.

Pored izbora sloja sa mape, možete da izaberete Odaberite Living Atlas sloj za analizu ili Odaberite sloj za analizu u dnu padajuće liste. Ovim se otvara galerija koja sadrži kolekciju slojeva korisnih za veliki broj analiza.

## Zadrži oblasti bez tačaka

Određuje da li se oblasti koje ne sadrže nijednu tačku prikazuju u sloju sa rezultatima. Ako ova opcija nije izabrana, oblasti bez tačaka neće se prikazati u rezultatu. Ako je ova opcija izabrana, oblasti bez tačaka prikazaće se u rezultatu.

## Dodaj statistiku

Možete da izračunate statistiku o atributima ulaznog tačkastog sloja kao što je zbir, srednja vrednost, minimum, maksimum i standardna devijacija. Sloj sa rezultatima sadržaće novi atribut za svaki izračunati statistički podatak. Možete da dodate bilo koji broj statističkih podataka tako što ćete da odaberete atribut i statistiku (prikazaće se novo padajuće polje).

## Odaberite polje po kojem ćete da grupišete

Možete da kreirate statističke grupe koristeći atribut u ulaznom tačkastom sloju. Na primer, ako grupišete kriminalna dela prema granicama susedstava, možete da imate atribut Crime_type sa pet različitih tipova kriminalnih dela. Svaki jedinstveni tip kriminalnih dela formira grupu, a statistika koju odaberete biće izračunata za svaku jedinstvenu vrednost za Crime_type. Statistika za svaku grupu, kao i broj tačaka, biće prikazani u iskačućem prozoru sloja sa rezultatima. Kada odaberete atribut grupisanja, kreiraju se dva rezultata: sloj sa rezultatima i tabela sa rezultatima koja sadrži statistiku za svaku jedinstvenu grupu.

## Dodaj manjinu, većinu

Ovo polje za potvrdu je omogućeno kada odaberete polje po kojem ćete da grupišete. Ako želite da saznate koje vrednosti atributa unutar svake grupe predstavljaju manjinu (najmanje zastupljenu vrednost) ili većinu (najzastupljeniju vrednost) unutar svake granice, selektujte Dodaj manjinu, većinu. Kada selektujete Dodaj manjinu, većinu, dva nova polja se dodaju sloju sa rezultatima. Ako selektujete i Dodaj procente, dva dodatna polja dodaju se sloju sa rezultatima, koja sadrže procente vrednosti atributa manjine i većine unutar svake grupe.

Na primer, ako ste urbanista i želite da saznate koje vrste drveća predstavljaju manjinu, a koje su u većini u svim gradskim parkovima, grupišite podatke o drveću sa oblastima parka, a zatim potvrdite ovu opciju.

## Dodaj procente

Ovo polje za potvrdu je omogućeno kada odaberete polje po kojem ćete da grupišete. Selektujte opciju Dodaj procente ako želite da pronađete procenat svake vrednosti atributa unutar svake grupe. Novo polje se dodaje tabeli sa rezultatima koja sadrži procente svake vrednosti atributa unutar svake grupe. Ako je selektovana i opcija Dodaj manjinu, većinu, dva dodatna polja dodaju se sloju sa rezultatima, koja sadrže procente vrednosti atributa manjine i većine unutar svake grupe.

## Naziv sloja sa rezultatima

Ovo je naziv sloja koji će biti kreiran u Mom sadržaju i dodat na mapu. Podrazumevani naziv je zasnovan na nazivu alatke i nazivu ulaznog sloja. Ako sloj već postoji, bićete upitani da unesete drugi naziv.

Koristeći padajuće polje Sačuvaj rezultat u možete da navedete ime fascikle u Mom sadržaju u kojoj će rezultat biti sačuvan.