## Skaičiuoti tankį

##

Tankio skaičiavimo įrankis sukuria tankio žemėlapį iš taškinių elementų išskleidžiant žemėlapyje tam tikrų reiškinių (pateikiamų kaip taškų atributai) žinomus kiekius. Rezultatas yra sluoksnis, kuriame plotai klasifikuojami nuo rečiausių iki tankiausių.

Taškų įvestyje kiekvienas taškas turėtų atvaizduoti tam tikro įvykio arba incidento vietą, o rezultatų sluoksnis atspindi įvykių ploto vienete skaičių. Didesnė tankio reikšmė naujoje vietoje reiškia, kad šalia šios vietos yra daugiau taškų. Daugeliu atvejų rezultato sluoksnį galima interpretuoti kaip įvykių tikimybę. Pavyzdžiui, jei įvesties taškai rodo žaibavimo vietas, rezultato sluoksnį galima interpretuoti kaip būsimų žaibo smūgių tikimybes.

Kiti šio įrankio naudojimo atvejai:

- Nusikaltimų tankio žemėlapių kūrimas, siekiant policijos padaliniams padėti tinkamai paskirstyti resursus didelio nusikalstamumo vietose.
- Ligoninių tankio apygardoje skaičiavimas. Rezultatų sluoksnyje bus rodomi plotai su gero ir prasto pasiekiamumo ligoninėmis, o šią informaciją galima naudoti nusprendžiant, kur statyti naujas ligonines.
- Didelio miškų gaisringumo plotų nustatymas, atsižvelgiant į istorinius duomenis apie vietas, kuriose degė miškai.
- Bendruomenių, esančių toli nuo didžiųjų greitkelių, vietų nustatymas, planuojant, kur turėtų būti tiesiami nauji keliai.

## Pasirinkite taškinį sluoksnį, kurio tankis bus skaičiuojamas

Taškinis sluoksnis, pagal kurį bus skaičiuojamas tankis.

Galite ne tik nurodyti sluoksnį iš žemėlapio, bet ir apačioje pasirinkti Naršyti sluoksnius, kad galėtumėte turinyje naršyti didelių duomenų rinkinio arba elemento sluoksnio.

## Pasirinkite vieną arba kelis laukus, kurių tankį norite apskaičiuoti (neprivaloma)

Pateikite vieną arba kelis laukus, nurodančius kiekvienoje vietoje įvykusių įvykių skaičių. Pavyzdžiui, jei turite taškus, vaizduojančius miestus, kaip skaičiaus lauką galite naudoti lauką, rodantį miesto gyventojų skaičių, o gyventojų tankio rezultato sluoksnyje bus apskaičiuojamas didesnis gyventojų tankis netoli miestų, kurių gyventojų skaičius yra didesnis.

Taškų skaičiaus tankis bus skaičiuojamas visada. Jei laukų nepasirinkta, kiekviena vieta bus vertinama kaip vienetas.

## Pasirinkite daugiakampio formą

Daugiakampių, kurių taškai yra agreguojami ir naudojami tankiui apskaičiuoti, forma.

Analizė naudojant kvadrato arba šešiakampio formos daugiakampius reikalauja projekcinės koordinačių sistemos. Galite nustatyti Apdorojamą koordinačių sistemą analizės aplinkose. Jei jūsų apdorojama koordinačių sistema nenustatyta kaip projekcinė koordinačių sistema, būsite paraginti nustatyti ją, kai vykdysite analizę.

## Pasirinkti daugiakampio dydį agregavimui

Sugeneruojamas daugiakampių dydis. Pasirinkus kvadrato formos daugiakampius, dydis nurodo kvadrato ilgį. Pasirinkus šešiakampį, dydis nurodo jo lygiagrečių kraštinių ilgį.

## Pasirinkite taikytiną tankio svorį

Svorio tipas, taikomas skaičiuojant tankį. Yra dvi parinktys:

- Vienodas – apskaičiuojamas dydis plote.
- Branduolio – pritaikoma branduolio funkcija, kad kiekvienam taškui būtų pritaikytas vienalytis kūginis paviršius.

## Pasirinkite teritorijos dydį

Ploto dydis, naudojamas tankiui apskaičiuoti. Teritorijos dydis turi būti didesnis nei daugiakampio dydis.

## Pasirinkite tankio išvesties vienetus

Pageidaujami tankio reikšmių išvesties vienetai. Pagal numatytuosius nustatymus, atsižvelgiant į jūsų profilyje nurodytus numatytuosius vienetus, nustatomi kvadratiniai kilometrai arba kvadratinės mylios. Jei tankio reikšmės yra labai mažos, galite padidinti ploto vienetų dydį (pavyzdžiui, kvadratinius metrus pakeisti į kvadratinius kilometrus), kad būtų grąžintos didesnės reikšmės. Reikšmės keičia tik rezultatų mastelį.

## Apskaičiuoti tankį naudojant laiko etapus (neprivaloma)

Jei įvesties taškų sluoksnis yra susietas su laiku ir jo tipas yra „Iškart“, galite analizuoti naudodami laiko žingsnius. Naudodami laiko žymas, galite nustatyti tris parametrus:

- Laiko žingsnio intervalas
- Kaip dažnai norite kartoti laiko žingsnį
- Laikas, su kuriuo sujungti laiko žingsnius

Tarkime, jūs turite duomenų, kurie apima metus, ir norite juos išanalizuoti išskaidydami į savaitės trukmės žingsnius. Norėdami tai padaryti, parinktį Laiko žingsnio intervalas nustatykite kaip `1 savaitė`.

Tarkime, jūs turite duomenų, kurie apima metus, ir norite juos išanalizuoti naudodami pirmąją mėnesių savaitę. Norėdami tai padaryti, parinktį Laiko žingsnio intervalas nustatykite kaip `1 savaitė`, Kaip dažnai norite kartoti laiko žingsnį nustatykite kaip `1 mėnuo`, o Laikas, su kuriuo sujungti laiko žingsnius – `sausio 1 d, 12:00`.

## Laiko etapo intervalas

Laiko intervalas, naudojamas generuojant laiko žingsnius. Laiko žingsnio intervalas gali būti naudojamas vienas arba su parametru Kaip dažnai norite kartoti laiko žingsnį arba Laikas, su kuriuo sujungti laiko žingsnius.

Jei norite sukurti laiko skiltis, apimančias kiekvieną pirmadienį nuo 9:00 iki 10:00, Laiko žingsnio intervalas turi būti nustatytas kaip `1 valanda`, Kaip dažnai norite kartoti laiko žingsnį – `1 savaitė`, o Laikas, su kuriuo sujungti laiko žingsnius – `pirmadienis, 9:00:00`.

## Kaip dažnai kartoti laiko etapą

Žingsnis, naudojamas apskaičiuojant laiko skiltį. Parinktis Kaip dažnai norite kartoti laiko žingsnį gali būti naudojama viena arba kartu su parinktimis Laiko žingsnio intervalas, Nuorodos laikas arba abiem Laiko žingsnio intervalas ir Laikas, su kuriuo sujungti laiko žingsnius.

Jei norite sukurti laiko skiltis, apimančias kiekvieną pirmadienį nuo 9:00 iki 10:00, Laiko žingsnio intervalas turi būti nustatytas kaip `1 valanda`, Kaip dažnai norite kartoti laiko žingsnį – `1 savaitė`, o Laikas, su kuriuo sujungti laiko žingsnius – `pirmadienis, 9:00:00`.

## Laikas, skirtas pritaikyti laiko etapus

Data ir laikas, naudojami jungiant laiko skiltis. Laiko žingsniai prasidės ir tęsis atbuline eiga nuo šio laiko. Jei nepasirinktas joks nuorodos laikas, laiko žingsniai bus jungiami nuo 1970 m. sausio 1 d.

Jei norite sukurti laiko skiltis, apimančias kiekvieną pirmadienį nuo 9:00 iki 10:00, Laiko žingsnio intervalas turi būti nustatytas kaip `1 valanda`, Kaip dažnai norite kartoti laiko žingsnį – `1 savaitė`, o Laikas, su kuriuo sujungti laiko žingsnius – `pirmadienis, 9:00:00`.

## Erdvinė nuoroda (wkid)

Tai yra laikinas parametras, naudojamas iki išleidimo, kad būtų galima nustatyti apdorojimo erdvinę informaciją. Daugeliui didelių duomenų įrankių reikia naudoti projekcinę koordinačių sistemą kaip apdorojimo erdvinę informaciją. Pagal numatytuosius nustatymus įrankis naudos įvesties koordinačių sistemą, tačiau neveiks, jei tai bus geodrafinė koordinačių sistema. Norėdami nustatyti projekcinę koordinačių sistemą, įveskite WKID. Pavyzdžiui, Web Mercator reikšmė būtų nurodyta `3857`.

## Pasirinkite duomenų saugyklą

GeoAnalytics rezultatai yra saugomi ArcGIS duomenų saugykloje ir rodomi kaip Portal for ArcGIS elementų sluoksnis. Daugeliu atvejų rezultatai turi būti saugomi erdvinių-laiko duomenų saugykloje, ir tai yra numatytasis nustatymas. Kai kuriais atvejais galima rezultatus įrašyti į releacinę duomenų saugyklą. Toliau pateikiame priežastis, kodėl reikėtų rezultatus įrayši į releacinių duomenų saugyklą:

- Rezultatus galima naudoti dviejuose susietuose portaluose.
- Rezultatus galima sinchronizuoti.

Nenaudokite releacinių duomenų saugyklos, jei jūsų GeoAnalytics rezultatų turėtų padaugėti, ir apdorojant didelius duomenų kiekius reikia pasinaudoti erdvinių-laiko didelių duomenų saugyklos galimybėmis.

## Rezultatų sluoksnio pavadinimas

Tai sluoksnio, kuris bus sukurtas ir patalpintas dalyje Mano turinys ir įtrauktas į žemėlapį, pavadinimas. Numatytasis pavadinimas sukuriamas pagal įrankio ir įvesties sluoksnio pavadinimus. Jei toks sluoksnis jau yra, įrankis neveiks.

Iššokančiame meniu Įrašyti rezultatą į galite nurodyti Mano turinys esančio aplanko, kur bus įrašyti rezultatai, pavadinimą.