## Δημιουργία λεκανών απορροής

##

Αυτό το εργαλείο προσδιορίζει τη λεκάνη απορροής ή την ανάντη συμβάλλουσα περιφέρεια για κάθε σημείο του θεματικού επιπέδου εισόδου.

Για παράδειγμα, ας υποθέσουμε ότι έχετε στοιχεία σημείου που αντιπροσωπεύουν τοποθεσίες υδατογενούς μόλυνσης και θέλετε να βρείτε τις πιθανές πηγές της μόλυνσης. Εφόσον η πηγή της μόλυνσης πρέπει να βρίσκεται κάπου στα ανάντη της λεκάνης απορροής του σημείου, θα χρησιμοποιήσετε αυτό το εργαλείο για να προσδιορίσετε τις λεκάνες απορροής που περιέχουν τις πηγές του ρύπου.

Η τοποθεσία των σημείων εισόδου είναι σημαντική. Αν δεν βρίσκονται ακριβώς σε μια γραμμή αποστράγγισης, οι λεκάνες απορροής που προκύπτουν μπορεί να είναι πολύ μικρές και να μην σας χρησιμεύσουν στην ανάλυσή σας. Η επιλογή Απόσταση αναζήτησης προς την πλησιέστερη αποστράγγιση μπορεί να χρησιμοποιηθεί για την προσαρμογή της τοποθεσίας των σημείων εισόδου ώστε να συμπίπτει ακριβώς με μια γραμμή αποστράγγισης, προκειμένου να εντοπιστεί η λεκάνη απορροής που ρέει προς το σημείο που βρίσκεται στη γραμμή αποστράγγισης. Οι προσαρμοσμένες τοποθεσίες που χρησιμοποιούνται για την εύρεση των λεκανών απορροής αναγράφονται στο εξαγώμενο θεματικό επίπεδο. Τα σημεία εισόδου δεν τροποποιούνται.

Το αποτέλεσμα είναι ένα ομαδοποιημένο θεματικό επίπεδο με δύο θεματικά επίπεδα: τις λεκάνες απορροής και τα προσαρμοσμένα σημεία που χρησιμοποιήθηκαν για τον υπολογισμό των λεκανών απορροής.

Οι εξαγόμενες λεκάνες απορροής έχουν όλα τα γνωρίσματα των σημείων εισόδου, καθώς και τα εξής πρόσθετα γνωρίσματα:

- PourPtID—Περιέχει την τιμή ID από το σημείο εισόδου
- Area Square Kilometers —Αφορά την περιοχή σε τετραγωνικά χιλιόμετρα της ανάντη λεκάνης απορροής
- Description και DataResolution—Περιέχει πληροφορίες αναφορικά με τα υδρολογικά δεδομένα που χρησιμοποιούνται για τον υπολογισμό της ιχνηλάτησης

Αν είναι επιλεγμένη η Χρήση τρέχουσας έκτασης χάρτη, μόνο τα στοιχεία που είναι ορατά στην τρέχουσα έκταση του χάρτη θα χρησιμοποιηθούν για τον υπολογισμό των λεκανών απορροής. Αν δεν είναι επιλεγμένη, θα αναλυθούν όλα τα στοιχεία του θεματικού επιπέδου εισόδου, ακόμη και αν βρίσκονται έξω από την τρέχουσα έκταση του χάρτη.

## Τα σημειακά στοιχεία που χρησιμοποιούνται για τον υπολογισμό των λεκανών απορροής

Η λεκάνη απορροής (ανάντη συμβάλλουσα περιφέρεια) θα υπολογίζεται για κάθε σημείο.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

## Απόσταση αναζήτησης προς την πλησιέστερη αποστράγγιση

Εάν τα σημεία εισόδου απέχουν πολύ από τη γραμμή αποχέτευσης, τότε είναι πιθανό οι εξαγόμενες λεκάνες απορροής να είναι πολύ μικρές και όχι ιδιαιτέρως χρήσιμες στην ανάλυση, όπως για τον προσδιορισμό της ανάντη πηγής μόλυνσης. Στις περισσότερες περιπτώσεις, το επιθυμητό είναι το σημείο εισόδου να συμπίπτει με την πλησιέστερη γραμμή αποστράγγισης, προκειμένου να εντοπιστούν οι λεκάνες απορροής που ρέουν προς ένα σημείο που βρίσκεται στη γραμμή αποστράγγισης. Για να βρείτε την πλησιέστερη γραμμή αποστράγγισης, καθορίστε μια απόσταση αναζήτησης. Αν δεν καθορίσετε απόσταση αναζήτησης, το εργαλείο θα πραγματοποιήσει τον υπολογισμό χρησιμοποιώντας μια κλασική απόσταση αναζήτησης.

Για να χρησιμοποιηθεί η ακριβής τοποθεσία του σημείου εισόδου σας, καθορίστε απόσταση αναζήτησης μηδέν.

Για σκοπούς ανάλυσης, οι γραμμές αποστράγγισης έχουν υπολογιστεί εκ των προτέρων από την Esri βάσει τυπικών υδρολογικών μοντέλων. Αν δεν υπάρχει γραμμή αποστράγγισης εντός της απόστασης αναζήτησης, χρησιμοποιείται η τοποθεσία με την υψηλότερη συσσώρευση ροής εντός της απόστασης αναζήτησης.

## Όνομα θεματικού επιπέδου αποτελεσμάτων

Αυτό είναι το όνομα του θεματικού επιπέδου που θα δημιουργηθεί στην ενότητα Περιεχόμενο και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, θα σας ζητηθεί να δώσετε άλλο όνομα.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μου όπου θα αποθηκευτεί το αποτέλεσμα.