## Finn tyngdepunkter

##

Verktøyet fungerer med et lag med multipunkt-, linje- eller områdegeoobjekter og finner det representative senteret for hvert geoobjekt.

Hvis det er merket av for Bruk gjeldende kartutstrekning, analyseres kun geoobjektene i multipunkt-, linje- eller områdelaget som vises i gjeldende kartutstrekning. Hvis det ikke er merket av for dette alternativet, analyseres alle geoobjektene i inndatalaget, selv om de befinner seg utenfor gjeldende kartutstrekning.

## Velg laget som inneholder geoobjektene du vil bruke til å generere tyngdepunkter

Multipunkt-, linje- eller områdegeoobjektet brukes til å finne tyngdepunkter.

I tillegg til å velge et lag fra kartet kan du velge Velg analyselag i levende atlas eller Velg analyselag som du finner nederst i rullegardinlisten. Dette åpner et galleri som inneholder en samling lag som vil være nyttige i mange analyser.

## Vis utdatalokasjoner

Når det er merket av for Ved det ekte tyngdepunktet (standard), returnerer utdataene den faktiske lokasjonen for tyngdepunktet for hvert inndatageoobjekt. Slik blir tyngdepunktene funnet:

- Multipunktgeoobjekter – utdatatyngdepunktet plasseres ved de gjennomsnittlige x- og y-koordinatene for alle punkter i multipunktgeoobjektet.
- Linjegeoobjekter – utdatatyngdepunktet plasseres ved de vektede gjennomsnittlige x- og y-koordinatene for midtpunktene på alle linjesegment i linjegeoobjektet. Vektingen er basert på lengden på segmentet.
- Områdegeoobjekter – utdatatyngdepunktet plasseres ved områdets midtpunkt.

Når det er merket av for avgrenset av inndatageoobjekter, vil utdatapunktgeoobjektene være avgrenset av eller inni hvert inndatageoobjekt. Resulterende punktgeoobjekter vises slik:

- Multipunktgeoobjekter – utdatatyngdepunktet sammenfaller med ett av punktene i multipunktgruppen.
- Linjegeoobjekter – utdatatyngdepunktet havner på linjen. Hvis linjen er kurvet, ligger utdata på linjens midtpunkt.
- Områdegeoobjekter – utdatapunktet vil være inne i områdegeoobjektet.

## Navn på resultatlag

Dette er navnet på laget som opprettes i Mitt innhold og legges til kartet. Standardnavnet er basert på verktøynavnet og navnet på inndatalaget. Hvis laget allerede finnes, blir du bedt om å oppgi et annet navn.

Bruk rullegardinlisten Lagre resultat i til å angi navnet på en mappe i Mitt innhold som resultatene skal lagres i.