Okvir sa alatkama za analizu geoobjekata sadrži brojne alatke kojima možete da pristupite i da ih koristite. Ovi zadaci su ispod uređeni u kategorije; kategorije su jednostavno logička grupisanja i nikako ne utiču na način na koji pristupate ili koristite ove zadatke.

## Sumiraj podatke

Ove alatke izračunavaju ukupan broj, dužinu, oblasti i osnovnu opisnu statistiku za geoobjekte i njihove atribute unutar oblasti ili blizu drugih geoobjekata.

- Grupisanje tačaka izračunava statistiku za tačke koje spadaju u navedene oblasti.
- Pridruživanje geoobjekata prebacuje atribute iz jednog sloja ili tabele u drugu na osnovu prostornih veza i veza među atributima.
- Sumiranje za objekte u blizini izračunava statistiku za geoobjekte i njihove atribute koji su unutar navedene razdaljine.
- Sumiraj u okviru opsega izračunava statistiku za geoobjekte i atribute oblasti koji se međusobno preklapaju.

## Grupiši tačke |

Koristeći sloj tačkastih geoobjekata i sloj geoobjekata oblasti, ovaj alat određuje koje tačke spadaju u okviru svake oblasti i izračunava statistiku za sve tačke u okviru svake oblasti. Na primer:

- S obzirom na lokacije tačaka i kriminalne incidente, izbrojite kriminalna dela po okrugu ili drugoj administrativnoj oblasti.
- Nađite najviše i najniže prihode za lokacije franšize po državi.

## Pridruži geoobjekte |

Pridruživanje geoobjekata prebacuje atribute iz jednog sloja ili tabele u drugu na osnovu prostornih veza i veza među atributima. Na primer:

- Primena informacija o zajedničkim granicama ili demografskih informacija na podatke događaja.
- Identifikovanje najbližih objekata u odnosu na poznatu lokaciju.
- Određivanje broja stambenih objekata koji se nalaze u zonama plavljenja.
- Identifikovanje zajedničkih staništa za različite vrste divljih životinja.

## Sumiraj u blizini |

Pronalazi geoobjekte koji su unutar navedene razdaljine od geoobjekata u prvom ulaznom sloju. Razdaljina može da se meri duž pravih linija ili održivih putanja režima putovanja. Statistika se zatim izračunava za obližnje geoobjekte. Na primer:

- Izračunajte ukupnu populaciju koja je obuhvaćena oblašću od najviše pet minuta od predložene lokacije nove prodavnice.
- Izračunajte broj izlaza na autoput unutar petominutne vožnje od predložene lokacije nove prodavnice, što će se koristiti kao mera pristupačnosti prodavnice.

## Sumiraj u okviru |

Pronalazi oblasti (i delove oblasti) koje se preklapaju između dva sloja i izračunava statistiku o preklapanju. Na primer:

- S obzirom na dati sloj oblasti vododelnice i sloj oblasti upotrebe zemljišta po tipu upotrebe zemljišta, izračunajte ukupnu površinu tipa upotrebe zemljišta za svaku vododelnicu.
- S obzirom na dati sloj sa parcelama u okrugu i sloj granica grada, sumirajte prosečnu vrednost praznih parcela unutar svakog grada.

## Obogaćivanje podataka

Ove alatke vam pomažu da istražite karakter oblasti. Detaljni demografski podaci i statistika vraćaju se za odabrane oblasti.

- Obogati sloj daje informacije o ljudima, mestima i kompanijama u određenom oblasti ili unutar izabranog vremena ili razdaljine putovanja od lokacije.

## Obogati sloj |

Daje informacije o ljudima, mestima i kompanijama u određenom oblasti ili unutar izabranog vremena ili razdaljine putovanja od lokacije.

## Pronađi lokacije

Ove alatke se koriste za identifikovanje ili kreiranje geoobjekata koji ispunjavaju kriterijume koje odredite. Tip kriterijuma će zavisiti od alatke koju koristite; na primer, vaši kriterijumi mogu da budu zasnovani na prostornim ili atributnim upitima, vidljivim oblastima sa navedene visine, nizvodnim oblastima za određene tačke odvođenja vode ili vreme vožnje u određenim uslovima u saobraćaju.

- Alatka Odaberite najbolje objekte bira najbolje lokacije za objekte dodeljivanjem lokacija koje imaju potrebu za ovim objektima na način koji zadovoljava zadati cilj.
- Kreiraj vidno polje kreira površine koje su vidljive na osnovu lokacija koje navedete.
- Kreiraj vododelnice kreira slivove na osnovu lokacija koje navedete.
- Izvedi nove lokacije kreira nove oblasti od lokacija u oblasti ispitivanja koje ispunjavaju seriju kriterijuma.
- Pronađi težišta pronalazi reprezentativni centar (težište) za ulazne geoobjekte.
- Pronađi postojeće lokacije pretražuje postojeće oblasti u sloju koje ispunjavaju seriju kriterijuma.
- Pronađi slične lokacije pronalazi lokacije koje su najsličnije jednoj ili više referentnih lokacija na osnovu kriterijuma koje navedete.
- Geokodiranje lokacija iz tabele pretvara adrese iz tabela u koordinate.
- Praćenje toka nizvodno utvrđuje putanju kretanja u smeru nizvodno od lokacije koju navedete.

## Odaberite najbolje objekte |

Bira najbolje lokacije za objekte dodeljivanjem lokacija koje imaju potrebu za ovim objektima na način koji zadovoljava zadati cilj.

## Kreiraj vidno polje |

Kreira površine koje su vidljive na osnovu lokacija koje navedete.

## Kreiraj slivnice |

Kreira slivove na osnovu lokacija koje navedete.

## Izvedi nove lokacije |

Kreira nove geoobjekte u vašoj oblasti ispitivanja koji ispunjavaju seriju kriterijuma koje navedete. Ovi kriterijumi mogu da budu zasnovani na atributnim upitima (na primer, parcele koje su prazne) i prostornim upitima (na primer, na udaljenosti od 1 km od reke).

## Pronađi težišta |

Pronalazi reprezentativni centar (težište) za svaki ulazni geoobjekat sa više tačaka, linijski geoobjekat ili geoobjekat oblasti.

## Pronađi postojeće lokacije |

Bira postojeće geoobjekte u vašoj oblasti ispitivanja koji ispunjavaju seriju kriterijuma koje navedete. Ovi kriterijumi mogu da budu zasnovani na atributnim upitima (na primer, parcele koje su prazne) i prostornim upitima (na primer, na udaljenosti od 1 km od reke).

## Geokodiranje lokacija iz tabele |

Pretvara adrese u koordinate. Koristite ovu alatku na adresama u Excel ili CSV datoteci.

## Pronađi slične lokacije |

Pronalazi slične lokacije koje su najsličnije jednoj ili više referentnih lokacija na osnovu kriterijuma koje navedete.

## Praćenje toka nizvodno |

Utvrđuje putanju kretanja u smeru nizvodno od lokacije koju navedete.

## Analiza obrazaca

Ove alatke vam pomažu da odredite, kvantifikujete i vizuelizujete prostorne obrasce u svojim podacima.

- Izračunaj gustinu uzima poznatu količinu nekog fenomena i distribuira tu količnu širom mape.
- Pronađite vruće tačke određuje statistički značajne klastere u prostornom obrascu vaših podataka.
- Alatka Pronađi odstupanja će odrediti da li postoje statistički značajna odstupanja u prostornom obrascu vaših podataka.
- Interpolacija tačaka predviđa vrednosti na novim lokacijama na osnovu merenja pronađenih u kolekciji tačaka.

## Izračunaj gustinu |

Analiza gustine uzima poznatu količinu nekog fenomena i distribuira tu količnu širom mape. Ovu alatku možete da koristite, na primer, da prikažete koncentracije udara groma ili tornada, pristup zdravstvenim objektima i gustinu populacije.

## Pronađi vruće tačke |

Ova alatka kreira mapu prikazujući sve statističke značajne prostorne klastere predstavljene u vašim podacima. Koristite ovu alatku da biste otkrili neočekivane vruće tačke (crvena) i hladne tačke (plava) visokih i niskih vrednosti kuća, gustine kriminala, smrtnih ishoda saobraćajnih nesreća, nezaposlenosti ili biodiverziteta, na primer.

## Pronađi odstupanja |

Ova alatka kreira mapu prikazujući sve statističke značajne klastere i prostorna odstupanja predstavljene u vašim podacima. Ovu alatku koristite za identifikovanje geoobjekata čije se vrednosti značajno razlikuju od suseda. Na primer, ovu alatku možete da koristite za pronalaženje neuobičajenih obrazaca trošenja, određivanje gde su najoštrije granice između bogatstva i siromaštva u okviru proučavane oblasti ili za određivanje da li u Sjedinjenim Američkim Država postoje okruzi sa neuobičajeno kratkim prosečnim životnim vekom u odnosu na susede.

## Interpolacija tačaka |

Ova alatka vam omogućava da predvidite vrednosti na novim lokacijama na osnovu merenja pronađenih u kolekciji tačaka. Alatka uzima podatke iz tačaka sa vrednostima na svakoj tački i vraća oblasti klasifikovane po predviđenim vrednostima. Ovu alatku možete da koristite, na primer, za predviđanje nivoa padavina duž vododelnice na osnovu merenja uzetih na pojedinačnim pluviometrima.

## Koristi bliskost

Ove alatke vam pomažu da odgovorite na jedno od najčešćih pitanja postavljenih u prostornoj analizi: „Šta je blizu čega?“

- Alatka Poveži polazne tačke i krajnje tačke meri vreme ili razdaljinu putovanja između parova tačaka.
- Alatka Kreiraj zone bliskosti kreira oblasti na jednakoj razdaljini od geoobjekata.
- Alatka Kreiraj oblasti koje se prelaze za određeno vreme pronalazi oblasti oko lokacija do kojih može da se dođe za određeno vreme.
- Alatka Pronađi najbliže određuje ona mesta koja su najbliža poznatim lokacijama.
- Alatka Plan ruta određuje najbolji način za rutiranje flote vozila koja treba da posete više stanica.

## Poveži polazne tačke i krajnje tačke |

Alatka Poveži polazne tačke i krajnje tačke meri vreme ili razdaljinu putovanja između parova tačaka. Alatka može da odredi pravolinijske razdaljine, razdaljine putevima ili vreme putovanja. Koristeći ovu alatku možete

- Da izračunate ukupnu razdaljinu ili vreme koje putnici provedu na putu od kuće do posla.
- Da izmerite koliko daleko klijenti putuju da bi kupovali u vašim prodavnicama. Koristite ove informacije da biste definisali svoj domet na tržištu, naročito kada ciljate kampanje za oglašavanje ili kada birate nove lokacije za prodavnice.
- Da izračunate očekivanu kilometražu putovanja za flotu vozila. Nakon toga, pokrenite alatku Sumiraj vrednosti za objekte unutar definisanog opsega da biste dobili kilometražu po državi ili drugom regionu.

Vi dajete polaznu i krajnju tačku, a alatka daje sloj koji sadrži linije rute, uključujući mere, između uparenih polaznih i krajnjih tačaka.

## Kreiraj zone bliskosti |

Zona bliskosti je oblast koja pokriva datu razdaljinu od tačke, linije ili geoobjekta oblasti.

Zone bliskosti se obično koriste za kreiranje oblasti koje mogu detaljnije da se analiziraju koristeći druge alatke kao što je Preklapanje slojeva. Na primer, ako je pitanje „Koje zgrade se nalaze u okviru jedne milje od škole?“, odgovor možete da dobijete kreiranjem zone bliskosti od jedne milje oko škole i preklapanjem zone bliskosti sa slojem koji sadrži planove zgrade. Krajnji rezultat je sloj onih zgrada koje se nalaze unutar rastojanja od jedne milje od škole.

## Kreiraj oblasti koje se prelaze za određeno vreme |

Oblast koja se prelazi za određeno vreme je oblast do koje možete da dođete za navedeno vreme vožnje ili razdaljinu vožnje. Oblasti koje se prelaze za određeno vreme mogu da vam pomognu da odgovorite na pitanja poput sledećih:

- Gde mogu da stignem odavde za najviše 30 minuta vožnje?
- Gde mogu da stignem odavde za najviše 30 minuta vožnje u 6:00 posle podne tokom špica?
- U koje oblasti grada može vatrogasna patrola da stigne za najviše 5 minuta? Kako bi se poboljšala pokrivenost reagovanja na požarne opasnosti građenjem nove vatrogasne stanice ovde?
- Koje oblasti tržišta pokriva moje poslovanje? Koje oblasti su unutar 10 milja od mojih prodavnica?

## Pronađi najbliži geoobjekat |

Meri trošak putovanja između incidenata i objekata i određuje međusobnu udaljenost. Rezultat je sloj koji prikazuje najbolje rute između incidenata i objekata, zajedno sa troškom putovanja (vreme i razdaljina) za svaku rutu. Na primer, ovu alatku možete da koristite da biste pronašli koja bolnica je najbliža nezgodi ili bankomat koji je najbliži vašoj trenutnoj lokaciji.

## Planiranje ruta |

Vi unosite skup stanica i broj vozila dostupnih za posećivanje stanica, a alatka Planiranje ruta određuje kako da efikasno dodelite stanice vozilima i da rutirate vozila do stanica.

Koristite ovu alatku da biste planirali posao za mobilni tim inspektora, sudskih veštaka, pružalaca usluge podrške kod kuće i drugih; da biste isporučili ili preuzeli stavke sa udaljenih lokacija; ili da biste ljudima ponudili usluge transporta.

## Upravljaj podacima

Ove alatke se koriste za svakodnevno upravljanje geografskim podacima, kao i za kombinovanje podataka pre analize.

- Svedi granice spaja oblasti koje dele zajedničku granicu i zajedničku vrednost atributa.
- Ekstrakcija podataka kreira nove skupove podataka izdvajanjem geoobjekata iz vaših postojećih podataka.
- Spoji slojeve kopira sve geoobjekte iz dva ili više postojećih slojeva u novi sloj.
- Preklapanje slojeva kombinuje dva ili više slojeva u jedan sloj. O preklapanju možete da razmišljate kao o gledanju kroz naslagane mape i kreiranju jedne mape koja sadrži sve informacije pronađene u naslaganim mapama.

## Svedi granice |

Oblasti koje se preklapaju ili dele zajedničku granicu spajaju se da bi formirale jednu oblast.

Možete da kontrolišete koje se granice spajaju definisanjem polja po kom će se vršiti spajanje. Na primer, ako imate sloj sa okruzima, a svaki okrug ima atribut Ime_države, možete da svedete granice koristeći atribut Ime_države. Susedni okruzi biće spojeni ako imaju istu vrednost za atribut Ime_države. Krajnji rezultat je sloj sa državnim granicama.

## Ekstrahuj podatke |

Kreira zip, CSV ili KMZ datoteku od podataka iz slojeva i oblasti interesovanja koju navedete.

## Objedinjavanje slojeva |

Kopira geoobjekte iz dva ili više postojećih slojeva u novi sloj, na primer:

- Imam tri sloja za Englesku, Vels i Škotsku, a želim jedan sloj za Veliku Britaniju.
- Imam 12 slojeva, od kojih svaki sadrži informacije o parceli za susedne gradove. Želim da ih spojim u jedan sloj, zadržavajući samo atribute koji imaju isto ime i tip u svih 12 ulaznih slojeva.

## Preklapanje slojeva |

Preklapanje kombinuje dva ili više slojeva u jedan sloj. O preklapanju možete da razmišljate kao o gledanju kroz naslagane mape i kreiranju jedne mape koja sadrži sve informacije pronađene u naslaganim mapama, na primer:

- Koje parcele su unutar 100-godišnjeg vodoplavnog područja? (Unutar je drugi način da se kaže iznad.)
- Koji putevi su unutar kojih okruga?
- Upotreba koje zemlje je iznad kog tipa tla?
- Koji bunari su unutar napuštenih vojnih baza?