## Nustatyti naujas vietas

##

Nauji elementai sukuriami ten, kur tenkinamos nurodytos sąlygos. Kriterijai gali remtis atributų užklausomis (pavyzdžiui, neužstatyti sklypai) ir erdvinėmis užklausomis (pavyzdžiui, sklypai užliejamoje teritorijoje).

Jei Naudoti esamą žemėlapio aprėptį pažymėtas, bus analizuojami tik aprėptyje matomi elementai. Jei nepažymėtas, analizuojami visi elementai, net jei jie yra už esamos žemėlapio aprėpties ribų.

## Nustatyti naujas vietas, kurios atitinka šią(-as) išraišką(as):

Paspauskite Pridėti išraišką mygtuką, kad įvestumėte išraišką. Galite pridėti kelias išraiškas. Įvedus išraiškas ir paspaudus Vykdyti analizę mygtuką, elementai analizės sluoksnyje filtruojami pagal kiekvieną išraišką. Elementų dalys, tinkančios pagal visas išraiškas, įrašomos į rezultatų sluoksnį.

Yra du pagrindiniai išraiškų, kurias galite sukurti, tipai; atributinės ir erdvinės. Atributinės išraiškos yra laukų reikšmių užklausos, tokios, kaip `kur pavadinimas yra 'San Franciskas'`. Yra keturi erdvinių išraiškų tipai:

- nutolęs atstumu: elemento dalys, esančios tam tikru atstumu nuo kito sluoksnio elemento. Pavyzdžiui, rasti sklypų dalis, esančias 500 metrų nuo Los Andželo upės.
- pilnai talpina: elementas turi pilnai talpinti visą kito sluoksnio elementą. Pavyzdžiui, rasti baseinus, į kuriuos pilnai patenka pramonės paskirties sklypai. Jokia sklypo dalis negali būti už baseino ribų.
- pilnai viduje: elementas turi būti pilnai supamas kito sluoksnio elemento. Pavyzdžiui, rasti mokyklų apylinkes, kurios pilnai patenka į miesto ribas. Jokia mokyklos apylinkės dalis negali būti už miesto ribų.
- sukirsti: elementai ar jų dalys, kurie persidengia su kito sluoksnio elementais. Pavyzdžiui, rasti miško vietas nuniokotas kelių gaisrų nacionaliniame parke. Išdegusi teritorija už parko ribų nebus įtraukta.

Kiekviena erdvinė išraiška turi atitinkamą neiginį; nėra pasirinktu atstumu, netalpina pilnai, nėra pilnai viduje ir nesikerta.

## Rezultatų sluoksnio pavadinimas

Tai sluoksnio, kuris bus sukurtas ir patalpintas Turinyje ir pridėtas į žemėlapį, pavadinimas. Numatytasis pavadinimas sukuriamas pagal įrankio ir įvesties sluoksnio pavadinimus. Jei toks sluoksnis jau egzistuoja, jūsų paprašys pateikti kitą pavadinimą.

Naudodami išplečiamo meniu parinktį Rezultatą įrašyti į, galite nurodyti puslapyje Turinys esančio aplanko, kur bus įrašyti rezultatai, pavadinimą.